
НОРМАТИВТІК СІЛТЕМЕЛЕР

Диссертацияда келесі мемлекеттік стандарттарға сілтемелер қолданылды:

ҚР СТ 34.005-2002. Ақпараттық технологиялар. Кілттік терминдер және анықтамалар.

ҚР СТ 34.002-2004. Aқпaрaттық технология. Есептеу электронды дaрa мaшинaлaр. Құрaмынa және сaпa сипaттaмaлaрын бaғaлaу ережелеріне тaлaптaр

ҚР СТ 34.014-2002. Ақпараттық технологиялар.

ҚР СТ ISO/IEC TR 24766-2012 (ISO/IEC TR 24766:2009, IDT). Ақпараттық технологиялар. Жүйелерді және программалық қамсыздануды құру. Инженерлік құралдың мүмкіншіліктеріне қойылатын талаптар бойынша нұсқаулық.

ГОСТ 34.602-89. Автоматтандырылған жүйелер. Құруға арналған техникалық тапсырма.
ГОСТ 19.701-90. Бағдарламалық құжаттаманың бірыңғай жүйесі. Алгоритмдер, бағдарламалар, деректер және жүйелер сұлбалары.
ISO/IEC 22989:2022. Ақпараттық технологиялар – Жасанды интеллект – Ұғымдар мен терминология – жасанды интеллект саласындағы негізгі ұғымдар мен терминдерді анықтайды.

ISO/IEC 23053:2022. Жасанды интеллект – машиналық оқытуды қолданатын жасанды интеллект жүйелеріне арналған құрылым – машиналық оқытуға негізделген жасанды интеллект жүйелерінің құрылымдық негіздерін айқындайды.

Қазақстан Республикасы Заңы «Ақпараттандыру туралы» 2015 жылғы 24 қарашадағы №418-V – ақпараттық жүйелерді әзірлеу, енгізу және пайдалану қағидаларын айқындайды.

Қазақстан Республикасы Заңы «Дербес деректер және оларды қорғау туралы» 2013 жылғы 21 мамырдағы №94-V – жеке деректерді қорғау талаптарын белгілейді.

Қазақстан Республикасының «Халық денсаулығы және денсаулық сақтау жүйесі туралы» Кодексі – медициналық деректерді пайдалану және пациенттердің құқықтарын қорғау қағидаларын реттейді.
АНЫҚТАМАЛАР

Диссертациялық жұмыста төмендегідей анықтамаларға сәйкес терминдер қолданылды:
Ақпарат ‒ деректерді өңдеу нәтижесінде алынған білім; жүйенің мазмұндық өнімі.

Ақпараттық жүйе ‒ бастапқы мәліметтерді талдау мен шешім қабылдау үшін ақпаратқа айналдыратын әдістердің, процедуралардың, бағдарламалық-техникалық құралдар мен деректердің реттелген жиынтығы.

Деректер ‒ зерттеу нысаны туралы формальды түрде тіркелген бастапқы мәліметтер.
Бет-әлпет деректері ‒ көз қозғалысы, бет мимикасы, бас бағыты деректері.
Аутизм спектр бұзылыстары ‒ әлеуметтік өзара әрекет, коммуникация және мінез-құлық ерекшеліктерімен сипатталатын нейро дамудың бұзылыстары.
Белгілер ‒ деректерден алынатын және модельді оқыту үшін пайдаланылатын сипаттамалар жиынтығы.
Компьютерлік көру ‒ бейнелер мен бейнеағындардан ақпаратты автоматты түрде алу, талдау және түсіндіру әдістерінің жиынтығы.
Көз қозғалысын бақылау ‒ адамның көзқарас бағытын, фиксация және қозғалыс траекторияларын тіркеу технологиясы.
Мультимодальды талдау ‒ бірнеше деректер көздерін біріктіріп, кешенді талдау жүргізу әдісі.
Болжамдау моделі ‒ деректер негізінде болашақ нәтижелерді немесе күйді анықтауға арналған математикалық модель.
Машиналық оқыту ‒ үлкен ақпарат массивтеріндегі заңдылықтарды анықтау негізінде болжамдар мен жіктемелер құруға мүмкіндік беретін деректерді талдау әдістерінің жиынтығы, оның ішінде топырақ-климаттық деректерді қолдану.
БЕЛГІЛЕУЛЕР МЕН ҚЫСҚАРТУЛАР

	АЖ
	· Ақпараттық жүйелер 

	АСБ
	· Аутистік спектр бұзылыстары

	ҚД
	· Қалыпты дамыған балалар

	AI
	· Жасанды интеллект

	МО
	· Машиналық оқыту

	CNN
	· Convolutional Neural Network/Сверттік нейрондық желі

	BiLSTM
	· Bidirectional Long Short-Term Memory / Екі бағытты ұзақ қысқа мерзімді жады желісі

	SVM
	· Support Vector Machine/Тірек векторлары әдісі

	RF
	· Random Forest/Кездейсоқ орман әдісі 

	RNN 
	· Recurrent Neural Network / Рекурренттік нейрондық желі

	Transformer
	· Назар механизміне негізделген нейрондық архитектура

	LSTM 


	· Long Short-Term Memory, RNN/Ұзақ қысқа мерзімді жады, рекурренттік нейрондық желі

	LR
	· Logistic Regression / Логистикалық регрессия

	ROC-AUC
	· Receiver Operating Characteristic – Area Under Curve / ROC қисығы астындағы аудан

	PR-AUC
	· Precision-Recall Area Under Curve / Дәлдік–толықтық қисығы астындағы аудан

	F1-score
	· Дәлдік пен толықтықтың гармониялық орташа көрсеткіші

	t-SNE
	· t-distributed Stochastic Neighbor Embedding / Көпөлшемді деректерді визуализациялау әдісі 

	PCA
	· Principal Component Analysis / Негізгі компоненттер әдісі

	AOI
	· Area of Interest / Қызығушылық аймағы

	Gaze
	· Көзқарас бағытының деректері

	AU6, AU12
	· Facial Action Units / Бет мимикасының көрсеткіштері

	OpenCV
	· Компьютерлік көру кітапханасы

	MediaPipe
	· Бет және дене қозғалысын талдау кітапханасы 

	TensorFlow
	· Терең оқытуға арналған бағдарламалық платформа


КІРІСПЕ
Жұмыстың өзектілігі. Аутистік спектр бұзылыстары (АСБ) балалар арасында жиі кездесетін нейро даму бұзылыстарының қатарына жатады және қазіргі қоғам үшін маңызды медициналық, әлеуметтік және білім беру мәселелерінің бірі болып табылады. Дүниежүзілік денсаулық сақтау ұйымы деректеріне сәйкес, әлемде орта есеппен әрбір 100 баланың бірінде АСБ белгілері анықталады [1]. Сонымен қатар, соңғы жылдардағы эпидемиологиялық зерттеулер нәтижелері бұл көрсеткіштің одан да жоғары екенін көрсетеді. АҚШ ауруларды бақылау және алдын алу орталықтары мәліметтері бойынша, 2023 жылы АСБ белгілері шамамен әрбір 36 баланың бірінде анықталған [2]. Бақыланып отырған динамика соңғы онжылдықтар ішінде АСБ таралуының айтарлықтай артқанын көрсетеді. Бұл үрдіс АСБ ерте белгілерін болжау мүмкіншіліктерінің кеңеюімен, қоғамның ақпараттану деңгейінің жоғарылауымен, сондай-ақ нейро даму бұзылыстарын диагностикалау әдістерінің жетілдірілуімен түсіндіріледі [3].

Қазақстан Республикасында да АСБ бар балалар санының арту мәселесі өзектілікке ие болуда. Қазақстан Республикасы Денсаулық сақтау министрлігі деректеріне сәйкес, елде АСБ диагнозы қойылған балалар санының тұрақты өсуі байқалады. Егер 2020 жылы АСБ бар шамамен 3,5 мың бала тіркелген болса, 2024 жылға қарай олардың саны 12 мыңнан асып, ал 2025 жылғы көрсеткіш бойынша АСБ диагноз қойылған кәмелетке толмағандар саны шамамен 14,5 мың адамға жетіп, көрсеткіш 5,1 есе артқан. Сонымен қатар, мамандар ресми статистика АСБ-ның нақты таралу деңгейінен төмен болуы мүмкін екенін атап өтеді, себебі көп жағдайларда баланың даму кезеңінің кеш сатыларында ғана анықталуы немесе мүлдем диагноз қойылмай қалуында [4, 5].

Даму бұзылыстарын ерте болжау, түзету, білім беру және оңалту бағдарламаларының тиімділігін арттыруда шешуші рөл атқарады. Көптеген зерттеулер АСБ белгілерін дер кезінде анықтау және ерте араласу баланың когнитивтік, әлеуметтік және коммуникативтік дамуын едәуір жақсартуға, сондай-ақ оның білім беру және әлеуметтік бейімделуінің тиімділігін арттыруға мүмкіндік беретінін көрсетеді. Алайда тәжірибеде АСБ диагностикасы көбінесе айтарлықтай кеш кезеңде - әдетте үш жастан жеті жасқа дейінгі аралықта жүргізіледі [6]. Бұл ерте түзету көмегін көрсету мүмкіндіктерін едәуір шектейді, себебі баланың көптеген ерекше белгілері даму барысының кейінгі кезеңдерінде ғана айқын көріне бастайды. Сонымен қатар, заманауи зерттеулер нәтижелері АСБ-ның алғашқы белгілері әлдеқайда ерте, яғни 6-12 айлық кезеңде-ақ байқалуы мүмкін екенін көрсетеді [7]. Мұндай ерте көріністерге көз қозғалысының ерекшеліктері, әлеуметтік стимулдарға жауаптың төмендеуі, мимикалық белгілердің өзгешеліктері, көру зейінінің төмен болу бұзылыстары және вербалды емес белгілердің басқа да сипаттамалары жатады. Аталған мінез-құлық ерекшеліктері негізінен баланың бет-әлпет белгілері арқылы көрініс табады, соның ішінде көз қозғалыстары, көзқарастың бағыты мен фиксациясы, мимикалық белсенділік және бас бағытының өзгеруі маңызды рөл атқарады [8].
АСБ-ны болжау мен анықтаудың қолданыстағы әдістері негізінен мамандардың клиникалық бақылауларына, стандартталған диагностикалық шкалаларға, сауалнамаларға және психологиялық-педагогикалық тесттерге сүйенеді [9]. Аталған әдістер кеңінен қолданылғанымен, олардың нәтижелері көп жағдайда маман тарапынан баланың ерекше белгілерін субъективті бағалауға тәуелді болып келеді. Бұл өз кезегінде нәтижелердің тұрақсыздығына алып келіп, әлеуметтік өзара әрекеттесудің ерте белгілерін сандық тұрғыдан талдау мүмкіндіктерін шектейді. Сонымен қатар, көптеген АСБ-ның ерте белгілері микродинамикалық сипатқа ие болып, дәстүрлі субъективті бақылау барысында оларды тіркеу қиындық тудырады [10].

Соңғы жылдары жасанды интеллект, компьютерлік көру және адам мінез-құлқын талдау технологиялары қарқынды дамып, нейро даму бұзылыстарын диагностикалауды автоматтандыру үшін жаңа мүмкіндіктер ашуда. Қазіргі ғылыми зерттеулерде көз қозғалыстары, көзқарастың фиксациясы мен көру зейінінің бөлінуі, мимикалық белгілер, бас бағыты және әртүрлі әлеуметтік стимулдарға жауап сияқты бет-әлпет белгілерді талдауға ерекше назар аударылады [11]. Аталған параметрлер әлеуметтік қабылдау мен өзара әрекеттесу үдерістерінің маңызды индикаторлары болып табылады және АСБ-ның ерте көріністерінің әлеуетті маркерлері ретінде қарастырылуы мүмкін.

АСБ-ны ерте анықтауда маңызды бағыттардың бірі көз қозғалыстарын қадағалау технологиялары болып табылады. Көптеген шетелдік зерттеулер АСБ бар балалардың көру зейіні, көз қозғалыстары ерекшеліктері қалыпты дамыған (ҚД) балалармен салыстырғанда айтарлықтай өзгеше екенін көрсетеді. Алайда мұндай заңдылықтарды дәстүрлі субъективті бақылау әдістері арқылы анықтау қиын, себебі көру қозғалысының көптеген ерекшеліктері көздің микрокозғалыстары деңгейінде көрініс табады және оларды тіркеу мен талдау үшін арнайы технологияларды қолдану қажет. Сонымен қатар, деректерінің тек бір ғана түрін пайдалану баланың әлеуметтік қабылдау ерекшеліктерін кешенді сипаттауға мүмкіндік бермейді. Осыған байланысты қазіргі зерттеулерде бірнеше дерек көздерін бір мезгілде қолдануға негізделген мультимодальды талдауға ерекше назар аударылуда. Мұндай тәсілге көз қозғалыстары, бет мимикасы белгілері, бас бағыты және әртүрлі стимулдарға жауаптар сияқты деректер жатады. Әртүрлі модальдылықтардан алынған деректерді біріктіру бет-әлпет деректерінің (көз қозғалысы, мимикалық белгілер, бас бағыты) ерекшеліктерін талдау дәлдігін арттырып, АСБ-ның ерте көріністерінің неғұрлым тұрақты сандық маркерлерін анықтауға мүмкіндік береді.

Машиналық оқыту әдістері мен деректерді интеллектуалды талдау технологияларының дамуы мультимодальды бет-әлпет деректерінің үлкен көлемдерін өңдеу және интерпретациялау үшін жаңа мүмкіндіктер ашады. Заманауи алгоритмдер балалардың мінез-құлқындағы жасырын заңдылықтарды анықтауға, ақпараттық белгілерді қалыптастыруға және даму кезеңінің ерте сатыларында нейро даму бұзылыстарының белгілерін автоматты түрде анықтай алатын болжамдық модельдерді құруға мүмкіндік береді. Осыған байланысты балалардың бет-әлпет деректерін автоматтандырылған түрде жинауды, өңдеуді және мультимодальды талдауды қамтамасыз ететін ақпараттық жүйе әзірлеу ерекше өзектілікке ие болып отыр. Мұндай жүйелер медицина, психология және ерекше білім беру салаларындағы мамандар үшін шешім қабылдауды қолдау құралдары ретінде қызмет атқарып, баланың мінез-құлықтық бет-әлпет ерекшеліктерін неғұрлым объективті және сандық тұрғыдан негізделген бағалауды қамтамасыз етеді.
Жұмыстарға шолу. Қазақстан Республикасында ақпараттық технологияларды қолдану, деректерді интеллектуалды талдау және машиналық оқыту әдістері саласындағы зерттеулер қарқынды дамып, әртүрлі ғылыми және қолданбалы міндеттерді шешуде кеңінен қолданылуда. Интеллектуалды ақпараттық жүйелерді дамытуға, деректерді талдау әдістері мен машиналық оқыту алгоритмдерін жетілдіруге қазақстандық зерттеушілер Е.Б. Амиргалиев [12], А.Б. Жумагулов [13], А.К. Шокпарова [14], Д.Т. Баймуканов [15] және А.К. Кабжанова [16] елеулі үлес қосты. Олардың еңбектерінде деректерді интеллектуалды талдау алгоритмдерін әзірлеу, ақпараттық жүйелерді құру және күрделі деректерді өңдеудің қолданбалы міндеттерін шешуде машиналық оқыту әдістерін пайдалану мәселелері қарастырылады. Қазақстандық зерттеушілер А.А. Муханова [17] және А.А. Амирбай [18] еңбектерінде машиналық оқыту әдістерін, деректерді интеллектуалды талдауды және заманауи ақпараттық технологияларды күрделі бет-әлпет және моторлы деректерді өңдеуде қолдану мәселелері зерттелген. Бұл жұмыстарда жасанды интеллект әдістерін деректер жиындарын талдау, интеллектуалды модельдер құру және шешім қабылдауды қолдау жүйелерін әзірлеу үшін пайдалану мүмкіндіктері қарастырылады.

АСБ бар балалардың даму ерекшеліктері мәселелері қазақстандық психологиялық-педагогикалық және медициналық ғылыми мектептерде де белсенді зерттелуде. Атап айтқанда, Ж.М. Намазбаева [19], К.К. Жарыкбаев [20], Г.М. Кожахметова [21] және басқа да ғалымдардың еңбектерінде даму бұзылыстарын диагностикалау, АСБ бар балалардың әлеуметтік және коммуникативтік мінез-құлқының ерекшеліктері, сондай-ақ ерекше білім беру қажеттіліктері бар балаларды психологиялық-педагогикалық түзету және сүйемелдеу әдістері қарастырылған. Соңғы жылдары Қазақстанда адам мінез-құлқы белгілерін талдау үшін деректерді талдаудың заманауи технологияларын, компьютерлік көру әдістерін және терең оқыту тәсілдерін қолдануға бағытталған зерттеулер де пайда болуда. Атап айтқанда, А. Амирбай [22] және А.А. Муханова еңбектерінде аутистік спектр бұзылыстарының белгілерін анықтау мақсатында балалардың бет-әлпет белгілерін, қозғалыс белсенділік ерекшеліктерін талдауда машиналық оқыту әдістері мен нейрондық желілерді қолдану тәсілдері қарастырылған. Аталған зерттеулердің нәтижелері бет-әлпет белгілерін автоматты талдау үшін нейро даму бұзылыстарын ерте болжауда деректерді интеллектуалды талдау әдістерін қолдану перспективалы екенін көрсетеді.

Әлемдік ғылыми әдебиетте АСБ ерте диагностикалау мәселесі соңғы онжылдықтар бойы белсенді зерттеліп келеді. АСБ бар балалардың әлеуметтік мінез-құлқы туралы ғылыми түсініктердің дамуына S. Baron-Cohen [23], A. Klin [24], F. Volkmar [25] және A. Schultz [26] елеулі үлес қосты. Олардың еңбектерінде АСБ бар балалардың әлеуметтік қабылдау, көру зейіні және коммуникативтік мінез-құлық ерекшеліктері қарастырылған. Warren Jones және Ami Klin [27] жүргізген зерттеулер аутизмі бар балалардың көру зейінін бөлуінде өзіндік ерекшеліктер бар екенін көрсетті, атап айтқанда, әңгімелесушінің көздеріне қарау фиксациясының төмендеуі және екінші дәрежелі объектілерге назардың жоғарылауы байқалады. Ұқсас нәтижелер M. Chita-Tegmark [28] еңбектерінде ұсынылған, мұнда eye-tracking технологияларын қолдану арқылы балалардың көру мінез-құлқы талданып, АСБ және ТД балалардың әлеуметтік стимулдарды өңдеу стратегияларында айырмашылықтар бар екені көрсетілген. Компьютерлік көру алгоритмдері негізінде бет-әлпет өрнектерін және мінез-құлық сигналдарын автоматты талдау әдістері J. Hashemi [29], T. Tariq [30] және D.P. Wall [31] зерттеулерінде қарастырылған. Бұл жұмыстарда машиналық оқыту әдістерін қолдану балалардың мінез-құлқын бейне деректер негізінде талдау арқылы аутизмге тән мінез-құлықтық паттерндерді анықтауға мүмкіндік беретіні көрсетілген.

Заманауи зерттеулер балалардың мінез-құлқын талдаудың мультимодальды әдістерін әзірлеуге де бағытталған. H. Voss, J. Ma және S.J. Amaral [32] еңбектерінде көз қозғалыстарын, мимикалық белгілерді және дене қалпын талдауды біріктіретін тәсілдер қарастырылған, бұл автоматтандырылған диагностиканың дәлдігін арттыруға және АСБ-ның неғұрлым тұрақты мінез-құлықтық маркерлерін анықтауға мүмкіндік береді. Зерттеулер санының көптігіне қарамастан, қолданыстағы әдістер көбінесе деректердің жекелеген түрлерін талдауға бағытталған және деректерді кешенді түрде талдау мүмкіндіктерін толық ескермейді. Бұл өз кезегінде баланың әлеуметтік мінез-құлқын жан-жақты талдауды және АСБ тән тұрақты белгілерді анықтау мүмкіндіктерін шектейді.
Зерттеудің мақсаты ‒  бет-әлпет деректерін мультимодальды талдау негізінде аутистік спектр бұзылыстарының ерте белгілерін болжауға арналған ақпараттық жүйені әзірлеу.
Қойылған мақсаттарға сәйкес диссертациялық жұмыста келесі міндеттері орындалуы керек: 

1. Аутистік спектр бұзылыстарын анықтаудың қолданыстағы әдістері мен ғылыми еңбектеріне жүйелі шолу жүргізу.
2. Аутистік спектр бұзылыстары бар және қалыпты дамыған балалардың құрылымдалған бірегей бет-әлпет деректер қорын қалыптастыру.
3. Бет-әлпет деректерін мультимодальды талдау негізінде аутистік спектр бұзылыстарының ақпараттық белгілер векторын құру.
4. Бет-әлпет деректерін мультимодальды талдау негізінде аутистік спектр бұзылыстарының болжау моделін әзірлеу.
5. Аутистік спектр бұзылыстарының ерте белгілерін болжауға арналған ақпараттық жүйені құру. 

Зерттеу объектісі – аутистік спектр бұзылыстары бар және қалыпты дамыған балалардың бет-әлпет деректері.
Зерттеу пәні – бет-әлпет деректерін мультимодальды талдау негізінде аутистік спектр бұзылыстарының ерте белгілерін болжаудың ЖИ негізделген әдістер мен модельдер.
Зерттеу әдістері –  бет-әлпет деректерін тіркеудің компьютерлік көру әдісі, деректерді мультимодальды талдау, статистикалық өңдеу әдістері, машиналық оқыту әдістері.
Программалық құралдар.  Алгоритмдерді және бағдарламалық құралдарды құрудың әдістемелік негізі MatLab, Python бағдарламалық құралдары және MediaPipe, FaceMesh бағдарламалық кітапханаларын қолдану арқылы қамтамасыз етілді.
Ғылыми жаңалығы:

1. Бет-әлпет деректерін мультимодальды талдау негізінде ақпараттық белгілер векторы құрылды; 
2. Мультимодальды талдау негізінде аутистік спектр бұзылыстарының ерте белгілерін болжау моделі әзірленді.
Қорғауға шығарылатын негізгі нәтижелер:

1. Аутистік спектр бұзылыстары бар және қалыпты дамыған балалардың құрылымдалған бірегей бет-әлпет деректер қорын қалыптастыру. 
2. Бет-әлпет деректерін мультимодальды талдау негізінде ақпараттық белгілер векторы құру.
3. Мультимодальды талдау негізінде аутистік спектр бұзылыстарының моделді әзірлеу.
4. Аутистік спектр бұзылыстарының ерте белгілерін болжауға арналған ақпараттық жүйені құру.
Зерттеудің теориялық маңыздылығы: Көз қозғалысы, бет мимикасы және бас бағыты деректерін біріктіру, мультимодальды талдау негізінде ақпараттық белгілер векторын қалыптастыру және машиналық оқыту әдістерімен АСБ-ның ерте белгілерін болжау моделін әзірлеуге бағытталған.
Зерттеудің практикалық маңыздылығы: Зерттеу нәтижесінде балалардың бет-әлпет деректерін тіркеу және мультимодальды талдау негізінде АСБ-ның ерте белгілерін объективті болжауға арналған ақпараттық жүйе әзірленді. Әзірленген ақпараттық жүйе Астана қаласы әкімдігінің «№2 Психологиялық-педагогикалық түзету кабинеті» коммуналдық мемлекеттік мекемесі базасында апробациядан өтіп, 143 қатысушының қатысуымен сынақтан өткізілді. Ұсынылған жүйе медицина және білім беру салаларында мамандардың шешім қабылдауын сандық тұрғыдан негіздеуге, диагностика дәлдігін арттыруға және дәрігерлерге арналған қосалқы диагностикалық құрал ретінде қолданылуы мүмкін.
Нәтижелерді ендіру. Жұмыстың нәтижелері Астана қаласы әкімдігінің «№2 Психологиялық-педагогикалық түзету кабинеті» коммуналдық мемлекеттік мекемесіне ендірілді (Қосымша А).
Диссертациялық жұмыс Қазақстан Республикасы Ғылым және жоғары білім министрлігінің №AP26105045 «Аутизмі бар балалардың әлеуметтік сигналдарын талдауға арналған жасанды интеллект модельдері мен алгоритмдерін әзірлеу» гранттық қаржыландырудың ғылыми жобасы шеңберінде орындалды.

Зерттеу жұмысына этикалық комиссия рұқсатын 2025 жылғы 14 қарашадағы №1 Этика комиссиясы отырысының хаттамасы негізінде, Қазақстан Республикасы Білім министрлігінің «Арнайы және инклюзивті білім беруді дамытудың ұлттық ғылыми-практикалық орталығы» растамасымен 2025 жылы 1 желтоқсандағы ресми қорытынды түрінде ресімделді (Қосымша Ә).
Авторлық құқықпен қорғалатын объектілерге құқықтардың мемлекеттік тізімге мәліметтерді енгізу туралы куәлік (Қосымша Б).
Диссертацияның құрылымы және көлемі. Диссертациялық жұмыс қазақ тілінде жазылған, кіріспе, үш бөлімнен, қорытынды, әдебиеттер тізімі және қосымшалардан тұрады. 
Бірінші бөлімде аутистік спектр бұзылыстарын ерте анықтаудың теориялық негіздері қарастырылып, қолданыстағы клиникалық, психологиялық-педагогикалық және ақпараттық тәсілдерге және диагностикалық ақпараттық жүйелерге жүйелі шолу жасалды. Сонымен қатар бет-әлпет деректерін талдауға негізделген заманауи бағыттар, оның ішінде компьютерлік көру және машиналық оқыту әдістерінің мүмкіндіктері талданды. Көз қозғалыстары мен бет мимикасын зерттеудің ғылыми негіздері және мультимодальды талдаудың артықшылықтары айқындалды.
Екінші бөлімде  балалардың бет-әлпет деректерін жинау және тіркеу әдістемесі әзірленіп, аутистік спектр бұзылыстары бар және қалыпты дамыған балалардың мультимодальды деректер қоры қалыптастырылды. Сонымен бірге көз қозғалыстары, мимикалық белгілер және бас бағыты сияқты әртүрлі деректер көздерін біріктіру тәсілдері қарастырылып, ақпараттық белгілерді қалыптастыру әдістері ұсынылды. Бұл бөлімде деректерді алдын ала өңдеу, құрылымдау және талдау үшін қолданылатын әдістер жүйеленді.
Үшінші бөлімде аутистік спектр бұзылыстарының ерте белгілерін болжауға арналған математикалық модель әзірленіп, оның тиімділігі бағаланды. Сонымен қатар мультимодальды деректер негізінде құрылған белгілер кеңістігі, классификация әдістері және модельдің жұмыс істеу алгоритмдері сипатталды. Әзірленген ақпараттық жүйенің архитектурасы, бағдарламалық жүзеге асырылуы және пайдаланушы интерфейсі толыққанды қарастырылды.
Қорытындыда зерттеу жұмысының негізгі нәтижелері жинақталды. Аутистік спектр бұзылыстарын болжаудың дәстүрлі тәсілдері мен ақпараттық жүйелерге шолу жасалып, олардың мүмкіндіктері мен шектеулері айқындалды. Әдістер мен модельдердің ғылыми және практикалық маңыздылығы негізделді. Аутистік спектр бұзылыстарының ерте белгілерін анықтауда мультимодальды талдау мен жасанды интеллект әдістерін қолданудың тиімділігі көрсетіліп, зерттеудің әрі қарайғы даму бағыттары ұсынылды.

1 АУТИСТІК СПЕКТР БҰЗЫЛЫСТАРЫН БОЛЖАУДЫҢ ТЕОРИЯЛЫҚ НЕГІЗДЕРІ
1.1 Аутистік спектр бұзылыстарын болжаудың дәстүрлі тәсілдері мен ақпараттық жүйелерге шолу
Аутистік спектр бұзылыстары (АСБ) әлеуметтік өзара әрекеттесу, коммуникация және мінез-құлық ерекшеліктерімен сипатталатын нейро даму бұзылыстарының тобына жатады. Соңғы онжылдықтарда аутизмнің таралу деңгейінің тұрақты өсуі байқалуда, бұл зерттеушілердің осы бұзылыстың ерте диагностикасы мен ерекшелігін көрсететін маркерлерін анықтау мәселелеріне қызығушылығын арттырады. Заманауи зерттеулерге сәйкес, АСБ алғашқы белгілері баланың ерте жас кезеңінде-ақ көрінуі мүмкін, алайда оларды дер кезінде анықтау күрделі міндет болып қала береді. Бұл, бір жағынан, мінез-құлықтық көріністердің жоғары вариативтілігімен, екінші жағынан, олардың баланың даму үдерісінде біртіндеп қалыптасуымен байланысты [33]. Ғылыми әдебиеттерді талдау аутистік спектр АСБ түрде бірнеше негізгі санаттарға бөлуге болатынын көрсетеді, олар клиникалық диагностикалық әдістер, психологиялық-педагогикалық скринингтік әдістер, мінез-құлық белгілердін талдаудың инструменталдық әдістері, сондай-ақ жасанды интеллект және машиналық оқыту технологияларына негізделген деректерді автоматтандырылған талдаудың заманауи әдістері [34].
АСБ диагностикалаудың кеңінен таралған клиникалық әдістерінің қатарына стандартталған диагностикалық құралдар ‒ Autism Diagnostic Observation Schedule (ADOS) және Autism Diagnostic Interview-Revised (ADI-R) жатады [35]. Аталған әдістемелер клиникалық тәжірибеде кеңінен қолданылады және АСБ диагностикалаудың «алтын стандарты» ретінде қарастырылады. ADOS әдістемесі баланың әртүрлі әлеуметтік жағдайлардағы мінез-құлқын құрылымдалған бақылауға негізделген және коммуникативтік мінез-құлық, әлеуметтік белсенділік және ойын әрекетінің ерекшеліктерін бағалауға мүмкіндік береді. Ал ADI-R әдістемесі ата-аналармен жүргізілетін құрылымдалған сұхбат түрінде жүзеге асырылады және баланың ерте даму ерекшеліктері мен мінез-құлқын талдауға бағытталған [36]. Жоғары диагностикалық дәлдігіне қарамастан, бұл әдістер бірқатар шектеулерге ие. Біріншіден, диагностиканы жүргізу арнайы даярланған мамандардың қатысуын және елеулі уақыт шығындарын талап етеді. Екіншіден, диагностикалық нәтижелер көп жағдайда маманның баланың мінез-құлқын субъективті интерпретациялауына тәуелді. Сонымен қатар, клиникалық диагностиканың басым бөлігі АСБ-ны негізінен үш жастан кейін анықтауға мүмкіндік береді, бұл ерте араласу мүмкіндіктерін айтарлықтай шектейді [37]. Психологиялық-педагогикалық тәсіл аясында әртүрлі скринингтік диагностикалық әдістер кеңінен қолданылады. Олардың ішінде Modified Checklist for Autism in Toddlers (M-CHAT), Childhood Autism Rating Scale (CARS) [38] және Social Responsiveness Scale (SRS) жиі қолданылады. Бұл құралдар ерте жастағы балаларды жаппай тексеруге және әлеуметтік өзара әрекеттесу мен коммуникация бұзылыстарының ықтимал белгілерін анықтауға мүмкіндік береді. Алайда аталған әдістердің де белгілі бір шектеулері бар. Атап айтқанда, сауалнамалардың нәтижелері көбінесе ата-аналардың немесе мамандардың субъективті бағалауына тәуелді, бұл диагностиканың дәлдігін төмендетуі мүмкін. Сонымен қатар, АСБ - ның көптеген ерте белгілері микродинамикалық мінез-құлық сипатында көрініс табады, сондықтан оларды дәстүрлі бақылау арқылы тіркеу қиын [39]. Осыған байланысты соңғы жылдары мінез-құлықты талдаудың инструменталдық әдістері қарқынды дамуда, олар әртүрлі мінез-құлық белгілерін тіркеуге негізделген. Мұндай сигналдарға көз қозғалыстары, мимикалық белгілер дене қалпы мен қозғалыс белсенділігі жатады. Бұл параметрлер әлеуметтік қабылдау мен өзара әрекеттесу үдерістерінің маңызды индикаторлары ретінде қарастырылады [40].
Ең перспективалы бағыттардың бірі – көз қозғалысы ерекшеліктерін талдау. Зерттеулер АСБ бар балалардың көру зейінін бөлуде өзіндік ерекшеліктер бар екенін көрсетеді, атап айтқанда, әңгімелесушінің көздеріне қарау фиксациясының төмендеуі және қоршаған ортадағы екінші дәрежелі объектілерге назардың жоғарылауы байқалады [41]. Осы ерекшеліктерді талдау үшін көз қозғалыстарын қадағалау мақсатында eye-tracking құрылғысы кеңінен қолданылады. Бұл технологиялар көзқарастың бағытын, фиксация ұзақтығын және көз қозғалысының траекторияларын тіркеуге мүмкіндік береді, соның нәтижесінде АСБ бар және ҚД балалардың әлеуметтік стимулдарды өңдеу паттерндерін анықтауға болады [42]. Көру ерекшелігін талдаумен қатар, мимикалық белгілерді зерттеу бағыты да белсенді дамуда. Бет-әлпет мимикасы әлеуметтік өзара әрекеттесу үдерісінде маңызды рөл атқарады және адамның эмоционалдық белгілерін бейнелейді. Зерттеулер көрсеткендей, АСБ бар балалар эмоцияларды тану мен мимикалық белгілерді көрсету ерекшеліктерін көрсете алады [43].
Компьютерлік көру технологияларының дамуы мимикалық белгілер мен мінез-құлықтық белгілерді автоматтандырылған талдау мүмкіндіктерін айтарлықтай кеңейтті. Заманауи алгоритмдер бет-әлпеттің негізгі нүктелерін автоматты түрде анықтауға және бейне деректер негізінде бет-әлпет өрнектерінің өзгерістерін талдауға мүмкіндік береді. Bartlett және оның әріптестерінің зерттеулерінде мимиканы автоматты түрде тану әдістері ұсынылып, микромимикалық көріністер мен мимиканың динамикалық өзгерістерін анықтау мүмкіндігі көрсетілген [44]. Күрделі деректерді талдау әдістерінің дамуына Bishop еңбектері елеулі үлес қосты, онда көпөлшемді деректерді өңдеу үшін статистикалық талдау мен машиналық оқыту әдістерін қолдану қарастырылған [45]. Терең оқыту әдістерінің дамуы да мінез-құлықты талдау саласындағы зерттеулерге айтарлықтай ықпал етті. LeCun, Bengio және Hinton еңбектерінде бейнелерді, бейнеағындарды және уақыттық қатарларды талдауда кеңінен қолданылатын терең нейрондық желілердің заманауи архитектураларына шолу берілген [46]. Қазіргі зерттеулерде деректерді мультимодальды талдау ерекше маңызға ие. Baltrušaitis және әріптестерінің еңбектерінде визуалды, аудиалды және мінез-құлықтық белгілерді қоса алғанда, әртүрлі деректер түрлерін біріктіруге бағытталған мультимодальды машиналық оқыту әдістеріне шолу ұсынылған [47].

Мультимодальды талдау әдістері АСБ зерттеу саласында да белсенді қолданылуда. Washington және әріптестерінің еңбектерінде мобильді технологиялар мен компьютерлік көру алгоритмдерін пайдалана отырып, балалардың мінез-құлықтық белгілерін талдау тәсілдері қарастырылған [48]. Мобильді технологиялардың дамуы ерте болжауға арналған жаңа құралдарды жасауға мүмкіндік берді. Мысалы, Autism & Beyond жүйесінде балалардың әлеуметтік стимулдарды қарау барысында бет-әлпет өрнектерін талдау үшін компьютерлік көру алгоритмдері қолданылады, бұл эмоционалдық белгілердің өзіндік ерекшеліктерін анықтауға мүмкіндік береді [49]. Тағы бір мысал ретінде Cognoa жүйесін келтіруге болады, ол балалардың мінез-құлқын бейнежазбалар арқылы талдап, машиналық оқыту әдістерін қолдану негізінде АСБ белгілерін ерте анықтауға арналған мобильді платформа болып табылады [50]. Бірқатар зерттеулерде балалардың бет-әлпет бейне деректер арқылы автоматтандырылған талдау әдістері қарастырылған. Мысалы, Wall және әріптестерінің еңбегінде балалардың бейнежазбалар негізінде талдау арқылы аутизм белгілерін анықтауға арналған машиналық оқыту әдісі ұсынылған [51]. Қазіргі зерттеулер сонымен қатар мамандарға арналған шешім қабылдауды қолдау интеллектуалды жүйелерін әзірлеуге бағытталған. Bone және Goodwin еңбектерінде бет-әлпет деректерін талдау және интеллектуалды диагностикалық жүйелерді әзірлеу үшін машиналық оқыту алгоритмдерін қолдану мүмкіндіктері қарастырылған [52]. АСБ-ны ерте анықтау және болжау әдістерінің салыстырмалы талдауы 1-кестеде ұсынылған.
1-кестеден көрініп тұрғандай, АСБ ерте анықтау және болжаудың дәстүрлі әдістері жоғары клиникалық маңыздылыққа ие және медициналық әрі психологиялық-педагогикалық тәжірибеде кеңінен қолданылады. Сонымен қатар, бұл әдістер бірқатар маңызды шектеулермен сипатталады, олардың ішінде негізгісі ‒ диагностикалық нәтижелердің мамандар немесе ата-аналар тарапынан баланың мінез-құлқын субъективті интерпретациялауға жоғары тәуелділігі болып табылады. Бұдан бөлек, мұндай құралдарды қолдану білікті мамандардың қатысуын және елеулі уақыт шығындарын талап етеді, бұл олардың жаппай скрининг және даму бұзылыстарын ерте анықтау міндеттерінде қолданылуын шектейді. Компьютерлік көру және машиналық оқыту технологияларына негізделген заманауи тәсілдер талдаудың объективтілігі мен автоматтандырылу деңгейін арттыруға мүмкіндік береді. Алайда мұндай шешімдердің басым бөлігі бір ғана модальдылықты, мысалы, бейне деректерді немесе сөйлеу белгілерін пайдаланумен шектеледі, бұл баланың ерекшеліктерін толық сипаттауға мүмкіндік бермейді және диагностикалық дәлдікті төмендетеді.

Кесте 1 ‒ Аутистік спектр бұзылыстарын ерте анықтау және болжау әдістеріне салыстырмалы талдау
	Авторлар, жыл
	Дереккөздер
	Әдістер мен технологиялар
	Сипаттамалық ерекшеліктері
	Шектеулері

	Lord және авт., 2012
	клиникалық бақылау, мінез-құлықтық белгілер
	ADOS-2 стандартталған клиникалық диагностика
	жоғары диагностикалық дәлдік
	білікті маманды талап етеді, қорытындының субъективтілігі

	Rutter және авт., 2014
	ата-аналармен сұхбат
	ADI-R құрылым далған клиникалық интервью
	баланың даму ерекшеліктерін талдау
	ұзақ жүргізіледі, ата-аналардың бағалауына тәуелді

	Robins және авт., 2017
	ата-аналар сауалнамасы
	M-CHAT-R/F скринингтік сауалнама
	жаппай жылдам скрининг жүргізу мүмкіндігі
	субъективті, жалған оң/теріс нәтижелер болуы мүмкін

	Kanhirakadavath және авт., 2022

	көз қозғалыстары 
	DT, SVM, LR

	объективті сандық деректер, ерте назар ауытқуын дәл бағалау
	бір модальдылықпен шектелген, кешенді болжау үшін жеткіліксіз

	Alkahtani және авт., 2023
	бет бейне деректері
	MobileNet, LinearSVC, LR

	мимика мен эмоцияларды автоматты сурет негізінде талдау
	статикалық суреттерге тәуелді, уақыттық динамика мен мінез-құлық өзгерістері ескерілмейді

	Derbali, Jarrah және авт., 2023

	мінез-құлық бейнежазбалары, анкеталар
	нейрондық желілер, CNN

	бет мимикасын видео негізінде талдау
	видео сапасына тәуелді, бір модальдылықпен шектелген

	Ganai және авт., 2025

	мінез-құлықтық және биомедициналық деректер
	SVM-RBF, RF, Logistic regression

	болжауды автоматтандыру
	үлкен және сапалы деректерді талап етеді

	Maragathavalli, Samarla және авт., 2023

	баланың сөйлеу деректері
	SVM, LR, XGBoost

	сөйлеу сигналдарын объективт талдау

	аудио деректерге бір тілдік ортаға тәуелді, кеш диагностика


	Нукештаева А., 2024
	анкеталық деректер (m-chat-r)
	АСБ скринингтік әдістер, статистикалық талдау
	АСБ қаупінің таралуын бағалау, жаппай зерттеулерге қолайлы
	сауалнамаға негізделген, объективті мінез-құлық тіркеуі жоқ

	Имаматдинова А., 2025
	ата-аналар сауалнамасы (n=390)
	статистикалық және социологиялық талдау
	әлеуметтік және мінез-құлық ерекшеліктерін анықтау
	субъективті, инструменталдық өлшемдердің болмауы

	Амирбай А.А., Муханова А.А., 2026
	көз қозғалыстары, мимикалық белсенділік, бас бағыты
	компьютерлік көру, мультимодальды талдау, машиналық оқыту
	объективтілік, бірнеше модаль дылықты талдау, сандық бағалау, АСБ болжау дәлдігін арттыру
	моторлық, аудио деректер талданбайды


Қазақстан Республикасында жүргізілген зерттеулер негізінен сауалнама мен статистикалық талдауға негізделген скринингтік және социологиялық әдістерге бағытталған және мінез-құлық белгілерін объективті тіркеуді қамтамасыз етпейді. Осыған байланысты инструменталдық деректерге негізделген мінез-құлықты кешенді талдау әдістерін дамыту өзекті болып табылады. Аталған шектеулерге байланысты соңғы жылдары ғылыми әдебиетте АСБ-ның нейробиологиялық механизмдерін терең зерттеуге, сондай-ақ оларды ерте анықтаудың жаңа технологиялық тәсілдерін әзірлеуге бағытталған зерттеулер қарқынды дамуда. Мысалы, David Amaral, Geraldine Dawson және Daniel Geschwind [53] еңбектерінде аутизмнің нейробиологиялық негіздері туралы заманауи ғылыми түсініктерге кешенді талдау жүргізілген. Авторлар генетикалық, нейрофизиологиялық және мінез-құлықтық аспектілерді қарастыра отырып, АСБ клиникалық көріністерінің айтарлықтай вариативтілігімен сипатталатын гетерогенді бұзылыстар тобы екенін атап көрсетеді. Бұл ерекшелік мінез-құлық және нейрофизиологиялық деректерді талдауға негізделген неғұрлым дәл әрі объективті диагностикалық әдістерді әзірлеу қажеттілігін айқындайды. Catherine Lord [54] жұмыстарында ұсынылған заманауи зерттеулердің жүйелі талдауы АСБ диагностикалау клиникалық психиатрия, нейроғылым, даму психологиясы және ақпараттық технологиялар әдістерін біріктіретін күрделі пәнаралық міндет болып табылатынын көрсетеді. Авторлар қазіргі зерттеулердің барған сайын сандық деректерге және ақпаратты автоматтандырылған өңдеу алгоритмдеріне негізделген мінез-құлықты объективті талдау әдістерін әзірлеуге бағытталып отырғанын атап өтеді. Бұл бағыттағы перспективалы тәсілдердің бірі ‒  цифрлық технологиялар мен жасанды интеллект әдістерін қолдану. Tariq Q. [55] зерттеулерінде балалардың үй жағдайындағы бейнежазбаларын талдау үшін машиналық оқыту алгоритмдерін қолдану мүмкіндіктері қарастырылған. Ұсынылған тәсіл мінез-құлықтық паттерндерді талдау негізінде АСБ белгілерін анықтауға мүмкіндік береді және автоматтандырылған талдау әдістерінің жоғары тиімділігін көрсетеді. Мінез-құлықты автоматтандырылған талдау әдістерін дамытуға Fusaro V.A., Daniels J. және Duda M. [56] еңбектері де елеулі үлес қосты. Бұл жұмыстарда сенсорлық технологиялар, киілетін құрылғылар және машиналық оқыту әдістері арқылы әртүрлі нейро даму бұзылыстары бар балалардың мінез-құлықтық сипаттамаларын талдау мүмкіндіктері қарастырылған.

Қазіргі зерттеулерде мультимодальды деректерді талдауға ерекше назар аударылады. H. Voss, J. Ma және S.J. Amaral [57] еңбектерінде нейровизуализациялық көрсеткіштер мен мінез-құлық белгілерін біріктіру тәсілдері зерттелген. Авторлар әртүрлі модальдылықтағы деректерді интеграциялау нейро даму бұзылыстарының тұрақты заңдылықтарын анықтауға және диагностикалық модельдердің дәлдігін арттыруға мүмкіндік беретінін атап көрсетеді. Dorothy Bishop және Catherine Lord [58] еңбектері АСБ классификациясы мен диагностикалық критерийлерін жетілдіру мәселелеріне арналған. Авторлар диагностикалық жүйелердің үнемі жетілдіріліп отырғанын, алайда диагностиканың дәлдігін арттыру үшін мінез-құлықты талдаудың қосымша объективті әдістерін енгізу қажеттігін атап өтеді. АСБ кезінде ерте араласу мүмкіндіктерін зерттеу де маңызды ғылыми бағыттардың бірі болып табылады. Geraldine Dawson [59] еңбектерінде АСБ бар балалардың ми нейропластикалығы мәселелері қарастырылып, ерте диагностиканың түзету және білім беру бағдарламаларының тиімділігін арттырудағы маңыздылығы негізделген.
АСБ-ның когнитивтік механизмдерінің теориялық негіздері Uta Frith [60] еңбегінде жан-жақты қарастырылып, онда әлеуметтік ақпаратты өңдеу ерекшеліктері мен әлеуметтік өзара әрекеттесу бұзылыстарының қалыптасу механизмдері талданған. Бұл зерттеулердің әрі қарай дамуы Francesca Happé және Uta Frith [61] еңбектерінде көрініс табады, онда АСБ – ты  нейрокогнитивтік зерттеудің заманауи бағыттары және әлеуметтік қабылдаудың ерекшеліктерін зерттеуде нейроғылым әдістерін қолдану мүмкіндіктері қарастырылады. АСБ-ны түсіндіретін белгілі теориялық модельдердің бірі - Simon Baron-Cohen [62] ұсынған «экстремалды ер миы» теориясы болып табылады. Бұл теорияға сәйкес, аутизм кезіндегі когнитивтік даму ерекшеліктері әлеуметтік өзара әрекеттесудің эмпатиялық механизмдеріне қарағанда жүйелеуші когнитивтік стратегиялардың басымдығымен байланысты. Kevin Pelphrey және әріптестерінің [63] зерттеулері әлеуметтік қабылдаудың нейрондық механизмдерін зерттеуге арналған. Авторлар аутизмі бар адамдарда әлеуметтік сигналдарды өңдеуге жауап беретін ми аймақтарының қызметінде ерекшеліктер байқалатынын, соның ішінде бет-әлпет өрнектерін талдау және көзбен байланыс процестерінде айырмашылықтар бар екенін көрсетеді. Robert Schultz [64] еңбектерінде аутизмі бар адамдардағы бет-әлпетті танудың нейрондық механизмдері қарастырылған. Автор мидың веретенообразды иірімінің қызметіндегі ерекшеліктер бет-әлпетті тану қабілетінің төмендеуіне және эмоциялық сигналдарды интерпретациялаудың бұзылуына әкелуі мүмкін екенін атап өтеді.

АСБ-ның нейроанатомиялық ерекшеліктері David Amaral, Cynthia Schumann және Christine Nordahl [65] еңбектерінде жан-жақты зерттелген. Бұл зерттеулерде аутизмі бар адамдарда мидың әртүрлі аймақтарында, соның ішінде миндалевидті денеде және самай қыртысында құрылымдық және функционалдық өзгерістер байқалатыны көрсетілген. Marco Lombardo және Simon Baron-Cohen [66] еңбектерінде аутизмнің генетикалық және нейрондық даму механизмдері қарастырылған. Авторлар генетикалық талдау және нейровизуализация әдістерінің қазіргі мүмкіндіктері АСБ дамуына әсер ететін генетикалық және нейробиологиялық факторлардың күрделі өзара байланыстарын анықтауға мүмкіндік беретінін атап өтеді. Қазіргі зерттеулердің жеке бағыты мінез-құлық деректерін талдауда машиналық оқыту әдістерін қолданумен байланысты. Richard Duda және әріптестерінің [67] еңбектерінде машиналық оқыту алгоритмдері негізінде мінез-құлықтық сипаттамаларды классификациялау әдістері ұсынылған, бұл аутизм белгілерін басқа нейро даму бұзылыстарынан ажыратуға мүмкіндік береді. Машиналық оқыту әдістерін аутизмді зерттеуде қолданудың жалпылама талдауы Fadi Thabtah [68] еңбегінде ұсынылған. Автор деректерді интеллектуалды талдау мен терең оқыту алгоритмдері мінез-құлықтық және биомедициналық деректерді тиімді өңдеуге мүмкіндік беретінін және автоматтандырылған диагностикалық жүйелерді әзірлеудің негізі бола алатынын көрсетеді. АСБ ерте анықтауға арналған заманауи ақпараттық жүйелерді талдау олардың функционалдық мүмкіндіктерін, қолданылатын технологияларын және практикалық қолданылу тиімділігін салыстырмалы түрде бағалауға мүмкіндік береді. Қазіргі таңда бұл бағытта әртүрлі елдерде әзірленген цифрлық шешімдер қолданылуда, олардың ішінде Autism & Beyond (АҚШ), Cognoa (АҚШ), NUNA AI (Оңтүстік Корея), ASDetect (Австралия) және AI-WATCH-KID (Қазақстан) жүйелерін атап өтуге болады. Аталған ақпараттық жүйелердің негізгі сипаттамаларын салыстыру мақсатында олардың интерфейс ыңғайлылығы, деректердің қолжетімділігі, ашықтығы, машиналық оқыту әдістерін қолдану деңгейі, функционалдық мүмкіндіктері, қауіпсіздік талаптары, нақты уақыт режимінде жұмыс істеуі және мультимодальды талдау мүмкіндіктері сияқты критерийлер бойынша кешенді талдау жүргізілді. Қазіргі ақпараттық жүйелердің АСБ-ны ерте анықтаудағы мүмкіндіктерін салыстырмалы талдау 2-кестеде ұсынылған.

Кесте 2 ‒ Қазіргі ақпараттық жүйелерді салыстырмалы талдау
	Жалпы қызмет көрсету функциялары
	1
	2
	3
	4
	5

	Интерфейстің ыңғайлылығы (Қолдануға оңайлылығы) 
	+
	+
	+
	+
	+

	Деректерді сақтаудың қолжетімділігі (Доступность)
	+
	+
	+
	+
	+

	Ақпараттың қолжетімділігі (Открытость)
	-
	-
	-
	-
	+

	Машиналық оқыту әдістерімен автоматтандырылған ақпараттық жүйесі
	+
	+
	-
	-
	+

	Функционалдық талаптар:
Жүйе пайдаланушыларды тіркеуді және сәйкестендіруді қамтамасыз етуі тиіс. Тиісті құқықтармен деректерді қосу, редакциялау және жою мүмкіндігі іске асырылуы тиіс.
	+
	-
	-
	+
	+

	Қауіпсіздік талаптары: Құпия деректерге қол жеткізу сәтті аутентификациядан кейін ғана жүзеге асырылуы керек
	+
	+
	+
	+
	+

	Нақты уақыт режимінде
	-
	+
	-
	-
	+

	Мультимодальды талдау 
	-
	+
	-
	-
	+

	Ескертпелер:
1. 1 – Autism & Beyond (АҚШ)

2. 2 – Cognoa  (АҚШ).

3.3  ‒ NUNA AI (Южная Корея).  

4.4  ‒ ASDetect (Австралия).

5. 5 – AI-WATCH-KID (Казахстан)


2-кестеде ұсынылған салыстырмалы талдау нәтижелері көрсеткендей, қарастырылған ақпараттық жүйелердің барлығы интерфейс ыңғайлылығы мен деректерді сақтау қолжетімділігі бойынша ұқсас деңгейде дамыған. Сонымен қатар, барлық жүйелерде деректер қауіпсіздігін қамтамасыз ету талаптары сақталған. Алайда жүйелердің функционалдық мүмкіндіктері мен технологиялық деңгейінде айтарлықтай айырмашылықтар байқалады. Атап айтқанда, шетелдік жүйелер, мысалы Cognoa, машиналық оқыту әдістерін қолдану және нақты уақыт режимінде деректерді өңдеу мүмкіндіктеріне ие болғанымен, олар көбінесе бір ғана деректер модальдылығына (бейне немесе сауалнама деректері) негізделеді. Бұл олардың диагностикалық мүмкіндіктерін шектейді. Ал Autism & Beyond және ASDetect сияқты жүйелер негізінен скринингтік және бақылау құралдары ретінде қолданылып, толыққанды автоматтандырылған талдау мен интеллектуалды шешім қабылдау функцияларын қамтамасыз етпейді. Жүргізілген талдау көрсеткендей, қазіргі қолданыстағы ақпараттық жүйелердің көпшілігі мінез-құлық белгілерін кешенді түрде талдауды толық қамтамасыз етпейді. Ұсынылған AI-WATCH-KID жүйесі басқа жүйелермен салыстырғанда мультимодальды талдау, нақты уақыт режимінде жұмыс істеу және толық функционалдық талаптарды қамтамасыз ету арқылы ерекшеленеді. Қосымша артықшылық ретінде деректерді өңдеудің барлық кезеңдерінің –  пайдаланушыны тіркеуден бастап қорытынды диагностикалық нәтижені алуға дейін – бірыңғай бағдарламалық архитектура шеңберінде жүзеге асырылуын атап өтуге болады. Осылайша, жүргізілген талдау қолданыстағы шешімдер мен АСБ-ны ерте анықтауға арналған заманауи жүйелерге қойылатын талаптар арасында елеулі ғылыми және практикалық алшақтықтың бар екенін көрсетеді. Атап айтқанда, деректерді біріктіруді, оларды нақты уақыт режимінде синхронды мультимодальды өңдеуді және жасанды интеллект әдістерін қолдану арқылы автоматтандырылған талдауды қамтамасыз ететін ақпараттық жүйелерді әзірлеу мәселесі әлі де толық шешімін таппаған. Осыған байланысты бет-әлпет ерекшеліктері мен белгілерін мультимодальды талдауға негізделген AI-WATCH-KID ақпараттық жүйесін әзірлеу аталған шектеулерді жоюға бағытталған және АСБ белгілерін ерте анықтау мәселесін шешудің өзекті әрі ғылыми негізделген тәсілі болып табылады.
1.2 Аутистік спектр бұзылыстарының таралуы мен ерте белгілерін анықтау мәселелері
АСБ ерте анықтаудың қолданыстағы әдістеріне жүргізілген талдау диагностикалық технологиялардың дамуы осы нейро даму бұзылысының таралуы туралы түсініктердің өзгеруімен тығыз байланысты екенін көрсетеді. Соңғы онжылдықтарда әлемдік ғылыми әдебиеттерде АСБ анықталу көрсеткіштерінің айтарлықтай өсуі байқалады, бұл АСБ эпидемиологиясы, оның пайда болу механизмдері және ерте скринингтің тиімді жүйелерін әзірлеу мәселелеріне зерттеушілердің қызығушылығын арттырды. 

Дүниежүзілік денсаулық сақтау ұйымының деректеріне сәйкес, АСБ-ның орташа таралуы шамамен әрбір 100–160 баланың бірін құрайды, алайда бұл көрсеткіштер елдер мен қолданылатын диагностикалық әдістерге байланысты айтарлықтай өзгеруі мүмкін [69]. Бірқатар халықаралық зерттеулерде аутизмнің жаһандық таралуы балалар популяциясының шамамен 1%-ын құрайтыны да көрсетілген [70, 71]. Аутизмнің әлемдегі таралуының тарихи динамикасы 1-суретте ұсынылған.

Сурет 1 – Әлем бойынша балалар арасындағы АСБ таралу динамикасы
Ескерту – Әдебиет негізінде құралған (70(
1-суреттен көрініп тұрғандай, 2000-жылдардың басынан бастап АСБ анықталып, тіркелген жағдайлары санының айтарлықтай өсуі байқалады. Егер 2000 жылы көрсеткіштер 10 000 балаға шаққанда шамамен 26 жағдайды құраса, 2008 жылға қарай таралу деңгейі 150 баланың біріне дейін жеткен, ал 2015 жылы – 68 баланың біріне дейін өскен. Аталған динамика аутизмнің анықталу деңгейінің біртіндеп артып келе жатқанын көрсетеді және бұл мәселенің әртүрлі елдердің денсаулық сақтау және білім беру жүйелері үшін өзектілігін растайды. АСБ таралу динамикасы туралы неғұрлым толық мәліметтер 2-суретте ұсынылған.

Сурет 2 – АҚШ-та АСБ-ның таралу динамикасы (1970-2025)
Ескерту – Әдебиет негізінде құралған (72(
2-суреттен көрініп тұрғандай, 1970-жылдардан бастап АСБ таралу көрсеткіштерінің айтарлықтай өсуі байқалады. Егер 1970-жылдары аутизм шамамен 10 000 баланың бірінде тіркелсе, 2000-жылдардың басына қарай бұл көрсеткіш 150 баланың біріне дейін артқан. Кейінгі жылдары бұл өсім жалғасын тапты, 2014 жылы таралу деңгейі 68 баланың бірін құраса, CDC-нің соңғы деректері бойынша – 36 баланың біріне жеткен, ал болжамдық бағалаулар бойынша 31 баланың біріне дейін өсуі мүмкін [72].

АСБ анықталу деңгейінің өсуі бірқатар факторлармен түсіндіріледі. Біріншіден, халықаралық аурулар классификациясының заманауи нұсқаларында DSM-5 және ICD-11 диагностикалық критерийлердің кеңеюі елеулі әсер етеді. Екіншіден, АСБ белгілері туралы қоғамның хабардарлығының артуы және балалардың дамуын ерте скринингтеу жүйелерінің дамуы маңызды рөл атқарады [73]. Сонымен қатар, диагностикалық әдістердің жетілдірілуі және мінез-құлықты талдаудың цифрлық технологияларын енгізу [74] АСБ белгілерін неғұрлым дәл анықтауға мүмкіндік береді. Аутизмнің жаһандық таралу үрдістерімен қатар, жекелеген елдер мен өңірлердегі эпидемиологиялық жағдайды талдау да ерекше маңызға ие. Соңғы жылдары АСБ диагнозы қойылған балалар санының айтарлықтай өсуі Қазақстан Республикасында да байқалуда.

Қазақстандағы АСБ диагнозы қойылған балалар санының динамикасы 3-суретте ұсынылған.

Сурет 3 – Қазақстандағы АСБ диагнозы қойылған балалар санының жас топтары бойынша динамикасы
Ескерту – Әдебиет негізінде құралған (75(
3-суреттен көрініп тұрғандай, Қазақстанда АСБ диагнозымен есепте тұрған балалар саны тұрақты өсу үрдісін көрсетеді. Егер 2019 жылы тіркелген балалар саны шамамен 2,8 мыңды құраса, 2024 жылы бұл көрсеткіш 12,3 мыңға жеткен, ал 2025 жылы 14,5 мың балаға дейін артқан. Аталған динамика соңғы жылдары АСБ анықталу деңгейінің бес еседен астам артқанын көрсетеді. Сонымен қатар, жас құрылымын талдау АСБ диагнозы қойылған балалардың басым бөлігі 6-14 жас аралығына тиесілі екенін көрсетеді [75]. Бұл жағдай АСБ жағдайларының едәуір бөлігі мектеп жасында анықталатынын, ал мектепке дейінгі кезеңдегі ерте анықтап, болжау деңгейінің әлі де жеткіліксіз екенін білдіреді.
Жүргізілген талдау АСБ таралуының заманауи үрдістері соңғы онжылдықтарда әлемнің көптеген елдерінде, соның ішінде Қазақстан Республикасында да диагностикаланған жағдайлар санының тұрақты өсуін көрсететінін айғақтайды. Диагностикалық әдістердің дамуына және ерте анықтау бағдарламаларының кеңеюіне қарамастан, балалардың едәуір бөлігі диагнозды тек мектеп жасында алады, бұл ерте түзету мүмкіндіктерін айтарлықтай шектейді. АСБ-ны кеш анықтаудың негізгі себептерінің бірі – қолданыстағы диагностикалық процедуралардың баланың мінез-құлқын сараптамалық бағалаудың субъективтілігіне жоғары тәуелділігі, сондай-ақ мамандандырылған диагностикалық орталықтардың жеткіліксіз қолжетімділігі болып табылады. Бұдан бөлек, дәстүрлі диагностикалық әдістер елеулі уақыттық және кадрлық ресурстарды талап етеді, бұл олардың жаппай скрининг жүйелерінде кеңінен қолданылуын шектейді. Осыған байланысты қазіргі ғылыми әдебиеттерде мінез-құлық белгілерін, соның ішінде көз қозғалыстарын, бет-әлпет белгілерін және баланың әлеуметтік өзара әрекеттесу ерекшеліктерін автоматтандырылған түрде объективті талдау әдістерін әзірлеуге ерекше назар аударылуда. 
Компьютерлік көру, машиналық оқыту және мультимодальды деректерді талдау технологияларын қолдану АСБ белгілерін ерте анықтауға арналған интеллектуалды ақпараттық жүйелерді құру үшін жаңа мүмкіндіктер ашады. Зерттеулер санының артуына және диагностикалық технологиялардың дамуына қарамастан, АСБ-ны ерте анықтау мәселесі өзектілігін сақтап отыр. Көптеген жағдайларда диагноз баланың мінез-құлық ерекшеліктері айқын көріне бастайтын 6–7 жас шамасында ғана қойылады, бұл ерте түзету араласуларының тиімділігін төмендетеді. Осылайша, жүргізілген талдау АСБ-ны ерте анықтау мәселесі қазіргі медицина мен ақпараттық технологиялар саласындағы өзекті ғылыми міндеттердің бірі болып табылатынын көрсетеді. Компьютерлік көру және машиналық оқыту әдістерін қолдану АСБ белгілерін неғұрлым ерте әрі объективті анықтауды қамтамасыз етуге мүмкіндік береді. Осыған байланысты көз қозғалыстары мен бет мимикасын қамтитын бет-әлпет белгілерін мультимодальды талдауға негізделген интеллектуалды ақпараттық жүйелерді әзірлеу ерекше маңызға ие. 
1.3 Машиналық оқыту және деректерді талдау әдістері 
Соңғы жылдары машиналық оқыту әдістері мен деректерді интеллектуалды талдаудың дамуы нейро даму бұзылыстарын, соның ішінде АСБ зерттеу мүмкіндіктерін айтарлықтай кеңейтті. Баланың мінез-құлқын бақылау мен сараптамалық бағалауға негізделетін дәстүрлі клиникалық диагностикалық әдістерден айырмашылығы, заманауи есептеу технологиялары мінез-құлықтық, визуалды және биометриялық деректердің үлкен көлемін талдауға мүмкіндік береді. Машиналық оқыту алгоритмдерін қолдану көпөлшемді деректердегі жасырын заңдылықтарды анықтауға жағдай жасап, аутизм белгілерін ерте анықтаудың объективті әдістерін әзірлеуге негіз қалыптастырады. Ғылыми әдебиеттерде интеллектуалды алгоритмдер дәстүрлі клиникалық бақылау барысында анықтау қиын болатын мінез-құлықтық белгілер арасындағы күрделі тәуелділіктерді анықтай алатыны көрсетілген [76].

Қазіргі зерттеулер адамның әлеуметтік өзара әрекеттесу ерекшеліктерін сипаттайтын әртүрлі мінез-құлық белгілерін талдауға бағытталған. Мұндай сигналдарға мимикалық белсенділіктер, көру зейіні, дене қозғалыстары, сөйлеу ерекшеліктері және вербалды емес коммуникацияның басқа да формалары жатады. Бұл белгілер когнитивтік үдерістер мен әлеуметтік қабылдаудың маңызды индикаторлары ретінде қарастырылады. Оларды сандық тұрғыдан талдау нейро даму бұзылыстарына тән мінез-құлықтық паттерндерді анықтауға мүмкіндік береді. Осыған байланысты компьютерлік көру, уақыттық қатарларды талдау және деректерді интеллектуалды өңдеу әдістері АСБ ерте белгілерін анықтап, болжауда ерекше маңызға ие болып отыр [77]. Адамның мінез-құлық ерекшеліктері туралы ақпараттың ең перспективалы көздерінің бірі – көру зейінін талдау болып табылады. Көру зейіні қоршаған ортаны қабылдау және әлеуметтік өзара әрекеттесу үдерісінде шешуші рөл атқарады. Зерттеулер көру зейінінің бөліну ерекшеліктері АСБ-ны анықтауда маңызды диагностикалық белгі бола алатынын көрсетеді. Бұл ерекшеліктерді талдау үшін eye-tracking деп аталатын көз қозғалыстарын қадағалау технологиялары кеңінен қолданылады. Аталған технологиялар көзқарас координаттарын, фиксация ұзақтығын, көз қозғалысының траекторияларын және көру мінез-құлқының басқа да параметрлерін тіркеуге мүмкіндік береді, бұл өз кезегінде визуалды қабылдау мен когнитивтік үдерістерді сандық тұрғыдан талдауға жағдай жасайды [78]. Көз қозғалыстары фиксациялар мен саккадалардың кезектесуінен тұратын күрделі физиологиялық үдеріс болып табылады. Фиксациялар - көзқарастың белгілі бір объектіге қысқа уақытқа тоқтауы, осы кезде визуалды ақпарат өңделеді. Ал саккадалар – көру өрісінің әртүрлі элементтері арасында көзқарастың жылдам ауысуы. Фиксациялар мен саккадалардың параметрлерін талдау көру мінез-құлқының сандық сипаттамаларын, атап айтқанда фиксация ұзақтығын, саккадалардың жиілігін, көз қозғалысының амплитудасын және көру зейінінің кеңістіктік бөлінуін анықтауға мүмкіндік береді. Бұл параметрлер мінез-құлықтық паттерндерді классификациялау және нейро даму бұзылыстарының белгілерін анықтауға арналған машиналық оқыту алгоритмдері үшін кіріс белгілері ретінде пайдаланылуы мүмкін [79].
Ұсынылған зерттеуде көз қозғалыстарын тіркеу үшін қатысушылардың динамикалық визуалды стимулды бақылау барысындағы көзқарас траекторияларын жазуға мүмкіндік беретін арнайы бағдарламалық қосымша әзірленді. Стимул ретінде экран бойымен алдын ала болжанбайтын бағытта қозғалатын шардың анимациясы қолданылды. Мұндай тәсіл көру зейінін кешенді талдауға жағдай жасап, кейінгі өңдеу мен талдау үшін стандартталған деректерді алуға мүмкіндік береді.

Әзірленген бағдарламалық қосымшаның интерфейсі 4-суретте көрсетілген.

Сурет 4 – Көз қозғалысы кординаттарын тіркеуге арналған бағдарламалық қосымша интерфейсі
Ескерту – Әдебиет негізінде құралған (79, р. 5514(
Алынған деректер пайдаланушының көзқарас қозғалысының траекторияларын сипаттайтын координаталар тізбегі түрінде сақталады. Оларды талдау үшін мінез-құлықтық паттерндерді анықтауға мүмкіндік беретін машиналық оқыту және терең оқыту әдістері қолданылады. АСБ сандық болжаудың алғашқы зерттеулерінде негізінен классикалық машиналық оқыту әдістері, атап айтқанда логистикалық регрессия, тірек векторлар әдісі, наивті байестік классификатор және ансамбльдік оқыту әдістері қолданылды. Бұл алгоритмдер алынған белгілер негізінде классификациялық модельдер құруға мүмкіндік береді және медициналық диагностика міндеттерінде кеңінен пайдаланылады. Алайда мұндай әдістерді қолдану көбінесе белгілерді қолмен іріктеуді талап етеді, бұл күрделі мінез-құлықтық деректерді талдау мүмкіндіктерін шектейді [80]. Соңғы жылдары бастапқы деректерден ақпараттық белгілерді автоматты түрде бөліп алуға мүмкіндік беретін терең оқыту әдістері кеңінен таралуда. Ең көп қолданылатын архитектуралардың бірі – кескіндер мен бейне деректерді талдауда кеңінен пайдаланылатын конволюциялық нейрондық желілер болып табылады. Конволюциялық желілер визуалды деректердегі кеңістіктік заңдылықтарды анықтауға қабілетті және бет-әлпет мимикасын, көз қозғалыстарын және басқа да мінез-құлық белгілерін талдауда тиімді қолданылады [81].
Уақыттық қатарларды талдау үшін рекуррентті нейрондық желілер, әсіресе Long Short-Term Memory (LSTM) архитектурасы кеңінен пайдаланылады. Бұл желілер бақылаулар арасындағы ұзақ мерзімді тәуелділіктерді ескеруге қабілетті және динамикалық үдерістерді талдауда тиімді болып табылады. АСБ диагностикасы міндеттерінде рекуррентті желілер көз қозғалыстарының реттіліктерін және мимикалық белгілерлардың өзгерістерін қамтитын мінез-құлық белгілерінің уақыттық динамикасын талдау үшін қолданылуы мүмкін [82]. Перспективалы бағыттардың бірі – әртүрлі модельдердің артықшылықтарын біріктіретін гибридті нейрондық желі архитектураларын қолдану. Мұндай архитектураларда конволюциялық желілер кіріс деректерден кеңістіктік белгілерді бөліп алуды жүзеге асырса, рекуррентті желілер деректердің уақыттық құрылымын талдайды. Мұндай архитектураның мысалы 5-суретте көрсетілген.

Сурет 5 – CNN-LSTM негізіндегі гибридті терең оқыту моделінің архитектурасы

Ескерту – Әдебиет негізінде құралған (17, p. 244(
Берілген архитектура конволюциялық және рекуррентті нейрондық желілердің мүмкіндіктерін біріктіреді. Конволюциялық қабаттар кіріс деректерден кеңістіктік белгілерді бөліп алуды жүзеге асырса, LSTM қабаттары бақылаулар арасындағы уақыттық тәуелділіктерді талдайды. Мұндай тәсіл мінез-құлық белгілерінің кеңістіктік және уақыттық сипаттамаларын бір мезгілде ескеруге мүмкіндік береді. Тағы бір перспективалы бағыт – жоғары өлшемді деректерді талдау үшін автоэнкодерлерді қолдану болып табылады. Автоэнкодерлер деректер өлшемділігін төмендетуге және күрделі деректер жиындарынан ең ақпараттық белгілерді бөліп алуға мүмкіндік береді.  Автоэнкодерлерді рекуррентті желілермен біріктіру уақыттық қатарларда жасырын заңдылықтарды анықтауға қабілетті модельдерді құруға жағдай жасайды. Осындай модель архитектурасы 6-суретте ұсынылған.

Сурет 6 – LSTM-Autoencoder негізіндегі терең оқыту моделінің архитектурасы
Ескерту – Әдебиет негізінде құралған (17, р. 245(
Тәжірибелік зерттеулер екі әзірленген модельдің де көз қозғалыстары деректерін классификациялау міндетін шешуде жоғары тиімділік көрсететінін көрсетті. Оқыту процесінде дәлдік (accuracy), толықтық (recall) және ROC-қисық астындағы аудан (AUC) сияқты негізгі сапа метрикалары талданып, модельдердің диагностикалық қабілеттері кешенді түрде бағаланды. CNN-LSTM моделін оқыту динамикасын талдау дәуірлер (эпохалар) саны артқан сайын классификация дәлдігінің тұрақты түрде жоғарылағанын және шығын функциясының мәні төмендегенін көрсетті. Оқытуның бастапқы кезеңдерінде метрикалардың айтарлықтай ауытқулары байқалды, бұл модельдің деректер құрылымына бейімделуімен түсіндіріледі. Кейінгі кезеңдерде динамика тұрақталып, модельдің жинақталу күйіне жеткенін және мінез-құлықтық паттерндерді тиімді жалпылауға қабілетті екенін көрсетті. Ұқсас талдау LSTM-Autoencoder моделі үшін де жүргізілді. Нәтижелер бұл модельдің оқыту динамикасы анағұрлым бірқалыпты екенін және шығын функциясы мәндерінің вариативтілігі төмен екенін көрсетті. Оқытуның бастапқы кезеңдерінде-ақ метрикалардың жоғары тұрақтылығы байқалып, бұл латентті белгілерді тиімді бөліп алу мен оңтайландыру процесінің тұрақтылығын көрсетеді. Жалпы алғанда, LSTM-Autoencoder моделі CNN-LSTM моделіне қарағанда жоғары дәлдік пен жақсы жинақталу қасиеттерін көрсетті. Салыстырмалы талдау екі модель үшін де AUC, Recall және Precision метрикаларының жоғары деңгейде екенін көрсетті, бұл олардың ҚД қатысушылар мен АСБ бар қатысушылардың мінез-құлықтық паттерндерін дұрыс ажырату қабілетін дәлелдейді. Сонымен қатар, LSTM–Autoencoder моделі нәтижелердің тұрақтылығы мен деректердегі айырмашылықтарға жоғары сезімталдығы бойынша басымдық көрсетті, бұл оны АСБ-ны ерте анықтау міндеттері үшін неғұрлым қолайлы етеді [83].
Деректерді талдауда көз қозғалыстарының траекторияларын зерттеу ерекше маңызға ие, себебі олар көру зейінінің ерекшеліктерін және визуалды стимулмен өзара әрекеттесу стратегияларын сипаттайды. Салыстырмалы талдау ҚД қатысушыларда көз қозғалысы траекторияларының жүйелілігімен, бағытталғандығымен және тұрақтылығымен сипатталатынын көрсетті. Көзқарас қозғалыстары негізінен визуалды объектіге бағытталған және бақылаудың негізгі нүктелері арасында заңды ауысуларды көрсетеді, бұл қалыптасқан көру стратегиясын білдіреді. Ал АСБ бар қатысушыларда көз қозғалыстарының траекториялары анағұрлым ретсіз және тұрақсыз сипатқа ие. Оларға көзқарастың жиі және үйлеспеген ауысулары, маңызды объектілерде фиксация ұзақтығының қысқаруы және қозғалыстың айқын бағыттылығының болмауы тән. Мұндай ерекшеліктер зейіннің шоғырлануының төмендеуін және визуалды ақпаратты өңдеу механизмдерінің бұзылуын көрсетеді. Көз қозғалыстары траекториялары арасындағы айырмашылықтарды сандық бағалау үшін көзқарас координаттары мен визуалды объект координаттары арасындағы евклидтік қашықтық қолданылады. Егер бұл қашықтық берілген шекті мәннен асса, мінез-құлық АСБ белгілеріне сәйкес келуі мүмкін деп классификацияланады. Көру зейінін талдаумен қатар, мінез-құлық ерекшеліктерін зерттеудің маңызды бағыты – баланың эмоциялық күйін және әлеуметтік өзара әрекеттесу ерекшеліктерін сипаттайтын бет-әлпет мимикалық белгілерін зерттеу болып табылады. Көз қозғалыстары көру зейінінің бөлінуін сипаттаса, мимикалық белгілер ұсынылған стимулдарға эмоционалдық жауаптың динамикасын және оның реттелу ерекшеліктерін бағалауға мүмкіндік береді.
Мимикалық белсенділікті сандық талдау үшін зерттеуде компьютерлік көру әдістеріне негізделген бет-әлпет бағдарлық нүктелерін анықтау тәсілі қолданылды. Атап айтқанда, бет мимикасы нүктелерін анықтауға және оның геометриялық құрылымын дәл сипаттауға мүмкіндік беретін MediaPipe Face Mesh моделі пайдаланылды. Бет-әлпет бағдарлық нүктелерін бөліп алу процесін көрнекі түрде көрсету үшін 7-суретте кеңістіктік бет мимикасы құрылымын сипаттайтын негізгі нүктелердің көрсетілуі ұсынылған.

Сурет 7 – MediaPipe Face Mesh негізінде бет-әлпет бағдарлық нүктелерін тіркеу
Ескерту – Әдебиет негізінде құралған (18, р. 3988(
7-суретте ұсынылған бет мимикасыныі негізгі 478 нүктелермен тығыз қамтылуын көрсетеді, бұл мимиканың тіпті болмашы өзгерістерін де ескеруге мүмкіндік береді. Мұндай жоғары детализация кейінгі кезеңде динамикалық белгілерді есептеудің және бет-әлпет бұлшықеттерінің микрокозғалыстарын талдаудың негізі болып табылады. Бет-әлпет нүктелерінің координаттары негізінде интегралдық көрсеткіш – мимикалық қозғалыс энергиясы (Facial Movement Energy, FME) енгізілді, ол көршілес уақыт сәттері арасындағы бет-әлпет бағдарлық нүктелерінің орналасу өзгерістерінің қарқындылығын сипаттайды. Аталған көрсеткіш әрбір уақыт кезеңіндегі барлық бет-әлпет нүктелерінің орын ауыстыруының орташа мәні ретінде есептеледі. ҚД бала үшін FME көрсеткішінің өзгеру динамикасы 8-суретте көрсетілген. 

Сурет 8 – Қалыпты дамыған баладағы FME көрсеткішінің динамикасы
Ескерту – Әдебиет негізінде құралған (18, р. 3989(
8-суретті талдау ҚД балаларға мимикалық белсенділіктің салыстырмалы түрде тұрақты және тегістелген динамикасы тән екенін көрсетеді. FME көрсеткішінің мәндері негізінен төмен диапазонда (0,02-ге дейін) орналасып, айтарлықтай секірістерсіз бірқалыпты өзгеріп отырады. Мұндай уақыттық қатар құрылымы мимикалық белгілердің ұсынылған стимулдармен үйлесімділігін және эмоциялық жауаптың тұрақтылығын көрсетеді. АСБ бар бала үшін FME көрсеткішінің өзгеру динамикасы 9-суретте ұсынылған.

Сурет 9 – АСБ бар баладағы FME көрсеткішінің динамикасы
Ескерту – Әдебиет негізінде құралған (18, р. 3989(
ҚД балалармен салыстырғанда, АСБ бар балада FME көрсеткішінің мәндері едәуір кең диапазонда (0,04-0,05 дейін) өзгеретіні, сондай-ақ жиі күрт ауытқулардың байқалатыны анықталады. Уақыттық қатар жоғары вариативтілікпен және тұрақсыздықпен сипатталады, бұл мимикалық белгілердің тұрақсыздығын көрсетеді. 8 және 9-суреттерді салыстырмалы талдау топтар арасындағы айырмашылықтардың FME көрсеткішінің амплитудасы мен уақыт бойынша өзгеру құрылымында көрінетінін көрсетеді. ҚД балаларда мимикалық белсенділік анағұрлым ұйымдасқан және болжамды сипатқа ие болса, АСБ бар балаларда тербелістер амплитудасының артуы, күй арасындағы ауысулар жиілігінің жоғарылауы және ретсіз шыңдардың болуы байқалады. Осылайша, FME көрсеткіші арқылы сипатталған мимикалық белсенділік параметрлері эмоциялық мінез-құлықтағы айырмашылықтарды анықтауға мүмкіндік беретін ақпараттық белгілер болып табылады.

Машиналық оқыту әдістерін АСБ болжау қолдану саласындағы айтарлықтай жетістіктерге қарамастан, қолданыстағы зерттеулер бірқатар шектеулерге ие. Көптеген жұмыстарда деректердің салыстырмалы түрде шағын іріктемелері пайдаланылады, бұл модельдердің жалпылау қабілетін төмендетеді. Сонымен қатар, зерттеулердің басым бөлігі деректердің тек бір түрін талдауға бағытталған, ал аутизмнің мінез-құлықтық көріністері мультимодальды сипатқа ие. Осыған байланысты заманауи зерттеулердің перспективалы бағыты – мінез-құлық белгілерін мультимодальды талдауға негізделген интеллектуалды жүйелерді әзірлеу болып табылады. Машиналық оқыту және терең оқыту әдістерін қолдана отырып, әртүрлі деректер түрлерін біріктіру АСБ белгілерін анықтау дәлдігін арттыруға және неғұрлым ерте диагностиканы қамтамасыз етуге мүмкіндік береді. Осылайша, деректерді интеллектуалды талдау алгоритмдерін дамыту және мінез-құлықты мультимодальды талдау жүйелерін құру жасанды интеллект пен медициналық ақпараттық жүйелер саласындағы заманауи зерттеулердің маңызды бағыттарының бірі болып табылады.
1-бөлім бойынша қорытынды

Бірінші бөлімде аутистік спектр бұзылыстарын ерте анықтау және болжаудың теориялық негіздері қарастырылды. АСБ диагностикасының қолданыстағы әдістеріне, аутизмнің әлемде және Қазақстан Республикасында таралуының заманауи үрдістеріне, сондай-ақ АСБ белгілерін анықтауда қолданылатын машиналық оқыту және деректерді талдау әдістеріне кешенді талдау жүргізілді. Ғылыми әдебиеттерді талдау дәстүрлі клиникалық және психологиялық-педагогикалық диагностикалық әдістердің АСБ-ны анықтауда маңызды рөл атқаратынын көрсетті, алайда олардың бірқатар шектеулері бар. Негізгі шектеулерге диагностикалық нәтижелердің маманның субъективті бағалауына тәуелділігі, уақыт шығындарының көптігі және жаппай ерте скрининг жүйелерінде қолдану мүмкіндігінің шектеулілігі жатады. Қазіргі эпидемиологиялық деректерді талдау АСБ таралуының әлемнің көптеген елдерінде тұрақты өсіп келе жатқанын көрсетті. Ұқсас үрдіс Қазақстан Республикасында да байқалады, мұнда соңғы жылдары АСБ диагнозы қойылған балалар саны айтарлықтай артқан. Осыған байланысты заманауи зерттеулерде компьютерлік көру технологияларын, машиналық оқыту әдістерін және мультимодальды талдауды қолдану арқылы мінез-құлық белгілерін объективті түрде талдауға ерекше назар аударылуда. Мұндай тәсілдер көз қозғалыстарын, бет-әлпет мимикасын және баланың әлеуметтік өзара әрекеттесу ерекшеліктерін автоматты түрде талдауға мүмкіндік беріп, АСБ белгілерін неғұрлым ерте және дәл анықтаудың жаңа мүмкіндіктерін ашады. Осылайша, жүргізілген теориялық талдау әлеуметтік сигналдарды, соның ішінде бет-әлпет мимикасы мен көру ерекшеліктерін автоматтандырылған талдауға негізделген АСБ-ны ерте анықтаудың интеллектуалды ақпараттық жүйелерін әзірлеудің қажеттілігін негіздейді. Бұл мәселені шешу қазіргі ғылыми зерттеулердің өзекті бағыты болып табылады және ұсынылып отырған диссертациялық жұмыстың негізін құрайды.
2 ДЕРЕКТЕР ҚОРЫН ҚАЛЫПТАСТЫРУ ЖӘНЕ МУЛЬТИМОДАЛЬДЫ ӨҢДЕУ
2.1 Балалардың бет-әлпет деректерін жинау және тіркеу әдістемесін әзірлеу
Қазіргі уақытта АСБ-ны автоматты түрде анықтау саласындағы зерттеулер баланың визуалды және аудиалды стимулдармен өзара әрекеттесу процесінде алынатын деректерді мультимодальды талдауға барған сайын жиі негізделуде. Мұндай белгілерге көз қозғалыстары, бет мимикасы белсенділігі, бас қалпының параметрлері, сондай-ақ компьютерлік көру және сенсорлық технологиялар көмегімен тіркелетін эмоциялық ерекшеліктер жатады. Бет-әлпет деректерін мультимодальды талдау әлеуметтік өзара әрекеттесудің жасырын заңдылықтарын анықтауға мүмкіндік береді және нейро даму бұзылыстарын диагностикалауға арналған интеллектуалды жүйелерді әзірлеудің маңызды бағыты болып табылады [84]. Бет-әлпет деректері баланың көз қозғалысы, бет мимикасы, бас қозғалысы ерекшеліктерін неғұрлым толық сипаттауға мүмкіндік береді, өйткені қабылдау мен реакцияның әртүрлі арналары когнитивтік және эмоциялық белсенділіктің өзара байланысты аспектілерін көрсетеді. Атап айтқанда, көз қозғалыстарының көрсеткіштері көру зейінінің белсенділігін сипаттайды, бас қозғалысының параметрлері стимулдарға бағдарлану реакциясын көрсетеді, ал бет-әлпет мимикалық белгілері эмоциялық және коммуникативтік реакцияларды бейнелейді. Соңғы жылдары көзқарасты қадағалау және бет-әлпет мимикасын талдау әдістері АСБ бар балалардың мінез-құлық ерекшеліктерін зерттеуде кеңінен қолданылып, зейін мен әлеуметтік бағдарлану паттерндеріндегі айырмашылықтарды анықтауға мүмкіндік береді [85].

АСБ-ның ерте белгілерін анықтауға арналған интеллектуалды әдістерді әзірлеу үшін балалардың мінез-құлықтық мультимодальды белгілерін синхронды түрде тіркейтін арнайы деректер базаларын қалыптастыру қажет. Мұндай деректер базалары мінез-құлық ерекшеліктерін динамикада талдауға, топтар арасындағы статистикалық мәнді айырмашылықтарды анықтауға және алынған белгілерді машиналық оқыту модельдерін үйретуде пайдалануға мүмкіндік береді. Бірқатар зерттеулерде көз қозғалыс деректерін, мимикалық талдау нәтижелерін және бас қозғалысы параметрлерін біріктіру аутистік спектр күйлерін автоматты классификациялау дәлдігін айтарлықтай арттыратыны көрсетілген [86]. Осы зерттеу аясында АСБ-ның ерте белгілерін талдауға арналған балалардың бет-әлпет белгілерінің деректер базасы әзірленді. Деректер базасы әртүрлі бет-әлпет белгілерін тіркеуді қарастыратын стандартталған тәжірибелік схема  негізінде қалыптастырылды.

Тәжірибе әртүрлі модальдылықтардан алынатын деректерді автоматты түрде жинауды, құрылымдау және сақтауды қамтамасыз ететін AI-WATCH-KID ақпараттық жүйесі түрінде жүзеге асырылды. Деректердің негізгі көздері ретінде көз қозғалыстарын қадағалау жүйелері, бет-әлпет мимикасын талдау алгоритмдері, сондай-ақ бас қалпын анықтау және эмоциялық индикаторларды бағалау әдістері қолданылды. Мұндай жүйелер кейінгі талдау мен интеллектуалды диагностикалық алгоритмдерді әзірлеу үшін жарамды құрылымдалған мінез-құлықтық деректер корпустарын қалыптастыруға мүмкіндік береді [87]. Мультимодальды тәсілді қолдану әртүрлі мінез-құлық белгілерін бірыңғай аналитикалық құрылымға біріктіруге мүмкіндік береді, бұл деректердің ақпараттылығын едәуір арттырып, АСБ көріністерімен байланысты мінез-құлықтық паттерндерді неғұрлым дәл анықтауға ықпал етеді. Қазіргі зерттеулер мінез-құлықтың әртүрлі модальдылықтарын біріктіру нейро даму бұзылыстарын диагностикалауды қолдауға арналған интеллектуалды жүйелерді әзірлеудің ең тиімді тәсілдерінің бірі екенін көрсетеді [88].
Тәжірибелік деректерді жинау Астана қаласы әкімдігінің «№2 Психология-педагогикалық түзету кабинеті» коммуналдық мемлекеттік мекемесінің базасында жүргізілді. Бұл жерде даму ерекшеліктері бар, соның ішінде АСБ бар, диагнозы расталған балаларға тәжірибелік схема көрсетілді. Бақылау іріктемесін толықтыру, салыстырмалы талдау мақсатында ҚД балалардан деректер жинау Астана қаласы әкімдігінің «№56 Береке бөбекжай-бақшасы» мемлекеттік коммуналдық қазыналық кәсіпорны базасында жүзеге асырылды. Аталған мекемелерде тәжірибе жүргізу мақсатты топқа қол жеткізуді қамтамасыз етіп қана қоймай, деректерді тіркеу шарттарының салыстырмалылығын сақтауға мүмкіндік берді. Зерттеуге 2-ден 5 жасқа дейінгі балалар қатысты, олардың қатарында АСБ белгілері расталған балалар және ҚД балалар болды.
Деректерді жинау жоғары ажыратымдылықтағы камерамен және көз қозғалысын қадағалау жүйесімен жабдықталған ноутбукты пайдалану арқылы бақыланатын тәжірибелі ортада жүргізілді. Бала экраннан шамамен 50 см қашықтықта орналастырылды, бұл деректерді тіркеу үшін оңтайлы жағдайды қамтамасыз етті. Тәжірибе барысында бет-әлпет мимикасы, көзқарас координаттары және бас қалпының параметрлері сияқты мультимодальды белгілер тіркелді. Нәтижесінде АСБ бар және ҚД балаларды қамтитын 99 баланың жазбаларын қамтитын деректер корпусы қалыптастырылды. Әрбір қатысушы үшін шамамен 4 минут 40 секундқа созылатын бейнесеанс тіркелді, онда мінез-құлық белгілерінің синхрондалған уақыттық қатарлары ұсынылған. Тәжірибелік зерттеу кәмелетке толмағандардың қатысуымен жүргізілетін зерттеулерге қойылатын барлық этикалық нормалар мен талаптарды сақтай отырып жүзеге асырылды. Тәжірибелік схема  Этикалық комиссияның қарауынан өтіп, тиісті отырыс хаттамасымен бекітілді. Зерттеуді жүргізуге этикалық рұқсат 2025 жылғы 14 қарашадағы №1 Этикалық комиссия отырысының хаттамасы негізінде алынды. Сонымен қатар, 2025 жылғы 01 желтоқсанда ҚР БҒМ қарасты Ұлттық арнайы және инклюзивті білім беруді дамытудың ұлттық ғылыми-практикалық орталығы тарапынан ресми қорытынды түрінде рәсімделді. Зерттеу бақылаулық және инвазивті емес сипатқа ие екендігі, медициналық араласуды қажет етпейтіні және қауіпсіз цифрлық технологияларды қолдану арқылы жүзеге асырылатыны анықталды. Балалардың қатысуы ата-аналарының немесе заңды өкілдерінің жазбаша ақпараттандырылған келісімі негізінде ерікті түрде жүзеге асырылды. Деректердің толық анонимизациясы қамтамасыз етіліп, әрбір қатысушыға бірегей идентификатор берілді және ақпарат қорғалған ортада сақталды. Тәжірибе барысында балаға физикалық немесе сенсорлық әсер етпейтін қауіпсіз тіркеу технологиялары ғана қолданылды. Сонымен қатар, қатысушыда қандай да бір жайсыздық туындаған жағдайда зерттеуді бірден тоқтату мүмкіндігі қарастырылды және жүргізілген тәжірибе заманауи этикалық талаптарға толық сәйкес келеді.

Зерттеу аясында балалардың визуалды және аудиалды стимулдармен өзара әрекеттесу жағдайларындағы бет – әлпет деректерін тіркеуге бағытталған стандартталған тәжірибелі схема әзірленді. Тәжірибе белгілі бір құрылымдалған сегменттер тізбегінен тұрады, олардың әрқайсысы әлеуметтік қабылдау мен зейін ерекшеліктеріне байланысты нақты бір реакция түрін анықтауға арналған. Тәжірибелік схеманы әзірлеу деректер базасын қалыптастырудың негізгі кезеңі болып табылады, өйткені оның құрылымы мінез-құлық белгілерін тіркеу шарттарын анықтап, зерттеу қатысушылары арасында алынған деректердің салыстырмалылығын қамтамасыз етеді. Тәжірибелік сценарийлерді стандарттау сыртқы факторлардың әсерін төмендетуге және балалардың мінез-құлқын талдау нәтижелерінің қайталанымдылығын арттыруға мүмкіндік береді. Тәжірибелік схеманың негізгі мақсаты – көз қозғалыстары, бас бұрылу параметрлері, бет-әлпет мимикалық белсенділік және эмоциялық индикаторлар сияқты баланың мінез-құлық белгілерін тіркеуге және талдауға мүмкіндік беретін бақыланатын жағдайларды құру болып табылады. Қазіргі зерттеулер мұндай сигналдарды кешенді талдау АСБ бар балалардың мінез-құлқындағы әлеуметтік бағдарлану мен көру зейінінің бұзылыстарымен байланысты ерекшеліктерді анықтауға мүмкіндік беретінін көрсетеді. Әзірленген схемада визуалды зейін, бағдарлану және эмоциялық көріністердің әртүрлі аспектілерін қамтитын алты сценарийлік сегменттен (F1–F6) тұратын құрылым қарастырылған. Тәжірибелік схеманың құрылымы ұсынылған (10-сурет).

Сурет 10 – Деректерді тіркеуге арналған тәжірибелік схема құрылымы
Сеанс барысында келесі сценарийлер бірізді түрде жүзеге асырылады:

F1 – Объектіні бақылау (40 секунд). Тәжірибенің бірінші сегменті көру зейінінің тұрақтылығын талдауға бағытталған. Бұл кезеңде балаға қозғалып тұратын визуалды объект ұсынылады, оны бақылау қажет. Сегменттің негізгі мақсаты – көзқарас фиксацияларының сипаттамаларын тіркеу және берілген уақыт аралығында баланың объектіге зейінді ұстап тұру қабілетін бағалау.

F2 – Атына реакция (10 секунд). Екінші сегмент атымен шақыруға бағдарлану реакциясын тіркеуге арналған. Бұл кезеңде баланың атымен айтылатын аудиостимул ұсынылады. Негізгі өлшенетін параметрлерге реакция уақыты, бас бұрылу бағыты және көзқарас траекториясының өзгерістері жатады.

F3 – Объектіні қадағалау (40 секунд). Үшінші сегмент баланың қозғалып тұрған объектіні көзқарас арқылы қадағалау қабілетін талдауға бағытталған. Бұл жағдайда визуалды стимул горизонталь жазықтықта қозғалады, бұл көз қозғалысының объект траекториясымен үйлесімділігін зерттеуге мүмкіндік береді.

F4 – Атына қайта реакция (10 секунд). Төртінші сегмент атына реакцияны қайта тіркеуді қамтиды. Аудиостимулды қайта ұсыну бағдарлану реакциясының тұрақтылығын бағалауға және қайталанған жағдайда баланың мінез-құлқындағы айырмашылықтарды анықтауға мүмкіндік береді.

F5 – Интерактивті өзара әрекеттесу (35 секунд). Бесінші сегмент көзқарас арқылы объектімен интерактивті өзара әрекеттесуге негізделген тапсырманы қамтиды. Бұл сценарийде визуалды стимул баланың көзқарас фиксациясына жауап береді, бұл AOI өзара әрекеттесу параметрлерін, соның ішінде көзқарасты ұстау ұзақтығын және зейіннің ауысу санын талдауға мүмкіндік береді.

F6 – Мультимедиалық контентті қарау (114 секунд). Алтыншы сегмент эмоциялық мазмұны бар қысқа бейнематериалды қарауды қамтиды. Бұл кезеңде бет-әлпет мимикалық белсенділіктер, соның ішінде күлімсіреу ықтималдығы және жекелеген action units белсенділігі тіркеледі.

Математикалық тұрғыдан тәжірибелік процесс мультимодальды уақыттық қатарды қалыптастыру ретінде сипатталуы мүмкін (1):

 – уақыттың t сәтіндегі көзқарас параметрлерін, бет-әлпет мимикасын және бас қалпының сипаттамаларын қамтитын белгілер векторы. Әрбір сеансқа келесі класстық белгі сәйкес қойылады (2):

бұл кейінгі талдау міндетін бинарлы классификация есебі ретінде формализациялауға мүмкіндік береді.

Әртүрлі деректер арналарының синхронизациясы тәжірибені орталықтандырылған басқаруды жүзеге асыратын және сигналдарды нақты уақыт режимінде тіркеуді қамтамасыз ететін ақпараттық жүйе арқылы іске асырылады. Модульдік құрылымға негізделген бағдарламалық архитектура әртүрлі дереккөздерді біріктіруге және кейінгі талдау үшін бірыңғай мультимодальды деректер базасын қалыптастыруға мүмкіндік береді. Осылайша, әзірленген тәжірибелік схема және мультимодальды деректерді тіркеу жүйесі мінез-құлық белгілерін жинаудың қайталанымды, стандартталған және ғылыми негізделген процедурасын қамтамасыз етеді, бұл АСБ-ны ерте анықтауға арналған интеллектуалды әдістерді әзірлеу үшін сенімді негіз қалыптастырады.
2.2 Аутистік спектр бұзылыстары бар және қалыпты дамыған балалардың құрылымдалған бірегей бет-әлпет деректер қорын қалыптастыру
Мультимодальды деректер базасын қалыптастыру АСБ-ны ерте анықтауға арналған интеллектуалды жүйелерді әзірлеудің негізгі кезеңдерінің бірі болып табылады, өйткені дәл осы кезеңде бет-әлпет белгілерін тіркеуден оларды талдауға және машиналық оқыту модельдерін құруға жарамды құрылымдалған деректер корпусын қалыптастыруға көшу жүзеге асырылады. Заманауи деректерді талдау әдістерін қолдану үшін бақыланатын тәжірибелік жағдайларда балалардың мінез-құлық ерекшеліктерін сипаттайтын синхрондалған және қайта жаңғыртылатын бақылаулар жиынтығының болуы талап етіледі [89]. Зерттеу аясында АСБ бар және қалыпты дамыған балалардың бет-әлпет белгілерін қамтитын мультимодальды деректер базасы қалыптастырылды. Деректер базасын қалыптастырудың негізгі мақсаты – әртүрлі визуалды және аудиалды стимулдармен өзара әрекеттесу барысында балалардың көру зейіні, мимикалық белсенділігі және бағдарлану ерекшеліктерін сипаттайтын синхрондалған мінез-құлық белгілерін алу болып табылады. Тәжірибелік деректер мультимодальды синхронды түрде тіркеуді қамтамасыз ететін әзірленген AI-WATCH-KID жүйесі арқылы жиналды. Зерттеуге барлығы 99 бала қатысты, олардың ішінде 52-сі АСБ бар балалар, ал 47-сі ҚД балалар болды. Бірыңғай тәжірибелік схема ды қолдану топтар арасындағы мінез-құлықтық паттерндердегі айырмашылықтарды талдауға жарамды салыстырмалы деректер базасын қалыптастыруға мүмкіндік берді [90]. Тәжірибе барысында келесі сигнал түрлері тіркелді:

– көзқарас координаттары және фиксация параметрлері;

– бет-әлпет мимикалық белсенділік параметрлері;

– бет-әлпет негізгі нүктелерінің координаттары (facial landmarks);

– бас қалпы мен бұрылу параметрлері;

– тәжірибелік схема  оқиғалары;

– визуалды стимулдардың сипаттамалары.
Әртүрлі модальдылықтағы деректерді біріктіру баланың мінез-құлқын кешенді сипаттауға мүмкіндік береді. Көз қозғалыстары көру зейінінің бөлінуін көрсетсе, мимикалық белгілер эмоциялық белсенділікті сипаттайды, ал бас қалпының параметрлері бағдарлану белсенділіктерін талдауға мүмкіндік береді. Аталған модальдылықтарды интеграциялау деректердің ақпараттылығын айтарлықтай арттырып, кейінгі талдаудың тиімділігін жоғарылатады [91, 92]. Деректерді жинау үдерісінің архитектурасы ұсынылған (11-сурет). 

Сурет 11 – Деректерді жинау үдерісінің архитектурасы
11-суретте деректерді жинау үдерісі қатысушыны тіркеуді, жабдықты дайындауды, тәжірибелік схема ды жүргізуді және жазбаның сапасын бақылауды қамтитын бірізді процесс ретінде жүзеге асырылады. Барлық белгілер бірыңғай уақыттық кеңістікте синхронды түрде тіркеледі, бұл мультимодальды деректерді дұрыс интеграциялауды қамтамасыз етеді. Бірінші кезеңде қатысушыны қабылдау және сеансты бастапқы таңбалау жүзеге асырылады, оған баланың идентификаторын тіркеу және жазбаны зерттелетін топтардың біріне – АСБ немесе ҚД жатқызу кіреді. Бұл кезең кейінгі барлық сенсорлық сигналдарды бақылау контекстімен дұрыс байланыстыруды қамтамасыз етіп, таңбаланған деректер корпусын қалыптастырудың негізін құрайды. Келесі кезеңде жабдықты дайындау жүргізіледі, оған көзқарасты қадағалау жүйесінің, бейнекамераның және стимулдарды ұсыну механизмдерінің жұмысқа жарамдылығын тексеру кіреді. Осы кезеңде gaze-трекерді сәйкестендіру және сигналдардың тұрақтылығын алдын ала бағалау жүзеге асырылады, бұл тіркелетін деректерді кейінгі талдауға жарамды синхронды уақыттық қатарлар түрінде ұсынуға мүмкіндік береді.

Жүйе сәтті инициализацияланғаннан кейін F1–F6 стандартталған тәжірибелік схемасы іске қосылады, оның барысында мультимодальды сигналдар синхронды түрде тіркеледі. Сеанс кезінде көзқарас координаттары, gaze-tracking валидтілігі, бас қалпының параметрлері, бет-әлпет мимикалық көрсеткіштері, эмоциялық индикаторлар, бет геометриясы, сондай-ақ ұсынылатын стимулдардың сипаттамалары мен сценарий оқиғалары тіркеледі. Осылайша, бақыланатын жағдайларда баланың мінез-құлқының бірыңғай мультимодальды жазбасы қалыптастырылады. Сеанс аяқталғаннан кейін деректерді буферлеу, сапасын бақылау және үш деңгейлі құрылымдалған пакет қалыптастыру жүзеге асырылады: бастапқы уақыттық қатарлар, агрегатталған сипаттамалар және метадеректер. Бұл жазбалардың кейінгі талдау және модельдерді оқыту міндеттерінде қолдануға дайындығын қамтамасыз етеді. Қорытынды кезеңде жазбаның толықтығы мен сапасы тексеріледі. Белгіленген критерийлерге сәйкес келген жағдайда сеанс зерттеу корпусына енгізіледі. Кемшіліктер анықталған жағдайда жүйе деректерді қайта жинауды бастайды, бұл толық емес немесе тұрақсыз бақылаулардың базаға енуін болдырмай, кейінгі талдаудың сенімділігін арттырады.
Көз қозғалыстары туралы деректердің негізгі көзі ретінде Tobii Dynavox PC5 EyeTracker құрылғысы қолданылды, ол көзқарас координаттарын және трекинг валидтілігінің параметрлерін тіркеуді қамтамасыз етеді. Сонымен қатар көзқарас деректерімен бірге стимул координаттары, бас қалпының параметрлері, бет-әлпет мимикалық белсенділік көрсеткіштері және бет-әлпет негізгі нүктелерінің координаттары тіркеледі.Барлық белгілер бірыңғай уақыт шкала сы бойынша синхрондалып, уақыттық қатарлар түрінде сақталады, бұл оларды бастапқы реттіліктер деңгейінде де, агрегатталған белгілер деңгейінде де талдауға мүмкіндік береді.Эксперимент барысында келесі сигналдар үздіксіз тіркеледі:

– көзқарас координаттары;
– мимикалық параметрлердің уақыттық қатарлары;

– бет-әлпет негізгі нүктелерінің координаттары;

– бас қалпының параметрлері;
– стимулдармен өзара әрекеттесу оқиғалары. Барлық белгілер уақыттық қатарлар түрінде тіркеледі, бұл бүкіл эксперимент барысында баланың мінез-құлқының динамикасын талдауға мүмкіндік береді. Деректерді үздіксіз тіркеуді қолдану жоғары дәлдіктегі мінез-құлық траекторияларын алуға және АСБ бар балаларға тән болуы мүмкін жасырын мінез-құлықтық паттерндерді анықтауға мүмкіндік береді. Келесі кезеңде тіркелген сигналдарды өңдеу және белгілер жиынтығын қалыптастыру жүзеге асырылады. Деректер тәжірибелік схема сегменттері бойынша топтастырылып, әрбір сегмент үшін баланың мінез-құлқын сипаттайтын статистикалық көрсеткіштер есептеледі. Негізгі есептелетін белгілерге мыналар жатады:
– көзқарас өлшемдерінің валидті үлесі;

– бет-әлпет деректерінің тіркелу жиілігі;

– қызығушылық аймағының параметрлері;

– көзқарас тұрақтылығының сипаттамалары;

– бас бұрылу көрсеткіштері;

– эмоциялық белгілер параметрлері.

Алынған белгілер агрегатталып, кесте түрінде ұсынылады, мұнда әрбір жол тәжірибелік схема дың жеке сегментіне сәйкес келеді. Мұндай тәсіл мінез-құлық белгілерінің уақыттық қатарларын машиналық оқыту алгоритмдерін қолдануға жарамды құрылымдалған белгілер жиынтығына түрлендіруге мүмкіндік береді. Агрегатталған белгілерді қолдану мінез-құлық деректерін талдау міндеттерінде кеңінен қолданылатын тәжірибе болып табылады және классификация алгоритмдерінің тиімділігін айтарлықтай арттырады [93]. Деректер базасын қалыптастырудың келесі кезеңі – деректерді құрылымдалған файлдық жүйеде сақтау. Эксперименттің әрбір қатысушысы үшін тәжірибелік сессия барысында тіркелген барлық деректерді қамтитын жеке каталог құрылады. Деректерді сақтау құрылымы келесі файл түрлерін қамтиды: raw-деректер – сигналдардың уақыттық қатарлары (gaze, face, landmarks, оқиғалар); summary-деректер – схема сегменттері бойынша агрегатталған белгілер; meta-деректер – эксперимент параметрлері туралы қызметтік ақпарат. Деректерді raw және summary деңгейлеріне бөлу бастапқы сигналдарды да, сондай-ақ аналитикалық міндеттерде қолданылатын агрегатталған белгілерді де сақтауға мүмкіндік береді. Мұндай деректерді ұйымдастыру тәсілі мультимодальды мінез-құлық белгілерін зерттеудің заманауи жұмыстарында кеңінен қолданылады және кейінгі талдаудың икемділігін қамтамасыз етеді [94]. Деректер базасының құрылымы қалыптастырылғаннан кейін статистикалық талдау мен визуализацияға арналған деректерді дайындау жүзеге асырылады. Бұл кезеңде әртүрлі модальдылықтағы деректер біріктіріліп, сигналдардың уақыттық қатарлары синхрондалады, деректер тәжірибелік схемаға сәйкес сегменттеледі және графиктер мен диаграммаларды құру үшін көрсеткіштер есептеледі. Атап айтқанда, келесі көрсеткіштер талданады:
– көзқарас нүктесі мен стимул арасындағы қашықтық;

– көзқарас бағытының стимулмен сәйкестігі;

– бас қозғалысының параметрлері;

– эмоциялық белгілер ықтималдығы.

Мінез-құлық белгілерінің уақыттық қатарларын визуализациялау АСБ бар балалар мен ҚД балалардың мінез-құлқы арасындағы тән айырмашылықтарды анықтауға мүмкіндік береді [95].

Математикалық және әдіснамалық тұрғыдан деректерді жинау үдерісі баланың бақыланатын мінез-құлқын формалданған мультимодальды көрсетілімге түрлендіру ретінде сипатталуы мүмкін. Әзірленген жүйе аясында деректерді жинау үдерісі тәжірибелік сеанс барысында тіркелетін баланың мінез-құлық реакцияларын оның белсенділігінің әртүрлі аспектілерін сипаттайтын синхрондалған сигналдар жиынтығына түрлендіруді қамтамасыз етеді. Әрбір тәжірибелік сеанс жеке бақылау бірлігі ретінде қарастырылады және баланың класы (АСБ немесе ҚД), қатысушының бірегей идентификаторы және сессия идентификаторы арқылы сипатталады. Мұндай құрылым деректерді бірмәнді сәйкестендіруге және оларды зерттеу аясында дұрыс топтастыруға мүмкіндік береді. Деректерді сақтау ұйымдастырылуы иерархиялық құрылым түрінде жүзеге асырылған, мұнда әрбір сеанс үшін бастапқы деректер, агрегатталған сипаттамалар және метадеректер бойынша бөлінген жеке каталог құрылады. Бұл жазбаларды оқшаулауды қамтамасыз етіп, әртүрлі қатысушылар арасындағы деректердің араласуын болдырмайды және кейінгі талдаудың дұрыстығына жағдай жасайды. Тәжірибелік схема  алты бірізді сегменттен тұрады, олардың әрқайсысы баланың стимулмен өзара әрекеттесуінің белгілі бір сценарийіне сәйкес келеді, соның ішінде объектіні бақылау, атына реакция, визуалды тапсырмалармен өзара әрекеттесу және мультимедиалық контентті қарау. Әрбір сегменттің нақты ұзақтығы мен уақыттық шекаралары анықталған, бұл тіркелетін мінез-құлық белгілерін эксперименттің нақты кезеңімен байланыстыруға мүмкіндік береді. Мұндай сегменттеу деректерді контексттік интерпретациялауды қамтамасыз етеді, яғни әрбір уақыт сәтіне белгілі бір мінез-құлық түрі сәйкес келеді. Бұл баланың реакцияларын ұсынылған стимулдың сипатына байланысты талдауға және әртүрлі тәжірибелік жағдайлар үшін ерекше мінез-құлықтық паттерндерді анықтауға мүмкіндік береді.

Жазу процесінде көз қозғалыстары, бас қалпының параметрлері, бет-әлпет мимикалық белсенділігі, бет геометриясы және қызығушылық аймақтарымен өзара әрекеттесу сипаттамаларын қамтитын мультимодальды сигналдар жиынтығы қалыптастырылады. Көз қозғалыстары туралы деректер көзқарас координаттары, тіркеу уақыты және өлшеу сапасы туралы ақпаратты қамтиды, бұл көру зейінінің бағыты мен тұрақтылығын талдауға мүмкіндік береді. Бет-әлпет пен бас параметрлері бас бұрылуы мен еңкеюін, сондай-ақ эмоциялық ерекшелікті сипаттайтын мимикалық көрсеткіштерді қамтиды. Бұл деректер мінез-құлықтың сенсомоторлық және эмоциялық аспектілерін кешенді зерттеуге мүмкіндік береді. Бет геометриясы бет-әлпеттің кеңістіктік құрылымын сипаттайтын негізгі нүктелер жиынтығы арқылы ұсынылады. Тығыз бағдарлық нүктелер торын пайдалану мимикалық өзгерістер мен бет қозғалыстарының динамикасын жоғары дәлдікпен талдауға мүмкіндік береді. Зейіннің бөлінуін талдау үшін визуалды стимулдың маңызды элементтеріне сәйкес келетін тікбұрышты аймақтар түрінде анықталатын AOI қолданылады. Көзқарас координаттарын осы аймақтардың шекараларымен салыстыру негізінде фиксация ұзақтығы, түсу жиілігі, реакция уақыты және зейіннің ауысу сипаттамалары сияқты өзара әрекеттесу көрсеткіштері анықталады. Осылайша, ұсынылған тәсіл көру, моторлық және мимикалық компоненттерді ескеретін синхрондалған мультимодальды деректер жиынтығы түрінде баланың мінез-құлқын кешенді сипаттауды қамтамасыз етеді. Мұндай деректер құрылымы кейінгі талдау, ақпараттық белгілерді анықтау және АСБ-ны ерте анықтауға арналған машиналық оқыту модельдерін құру үшін негіз қалыптастырады.
Ұсынылған тәсілдің маңызды ерекшеліктерінің бірі – деректерді жинау үдерісінің схема дың барлық сегменттері бойында әрекет ететін бірыңғай мультимодальды бақылау контуры ретінде ұйымдастырылуы болып табылады. Әрбір уақыт сәтінде көзқарас параметрлерін, бас қалпын, мимиканы, эмоциялық күйлерді және бет геометриясын қамтитын көпөлшемді белгілер векторы тіркеледі. Толық бет мимикасы торын (478 нүкте) қолдану бет құрылымының детальды кеңістіктік сипаттамасын сақтауға мүмкіндік береді, бұл қарапайым және күрделі белгілерді кейіннен бөліп алуға негіз болады. Сонымен қатар жүйе тек жекелеген параметрлердің мәндерін ғана емес, олардың уақыт бойынша өзгеру динамикасын да тіркейді, бұл мінез-құлықтық паттерндерді талдау үшін аса маңызды. Деректер базасын ұйымдастыру құрылымы 12-суретте көрсетілген.

Сурет 12 – Деректер базасының архитектурасы
12-суретте деректер базасы тек сақтау функциясын ғана емес, сонымен қатар мультимодальды деректер корпусына негізделген құрылымдалған қолжетімділік, аналитикалық интерпретация және модельді қайта оқыту үдерістерін қамтитын толық циклді жүзеге асырады. Дәстүрлі сақтау жүйелерінен айырмашылығы, бұл жүйе жеке бақылау сеанстарынан формалданған зерттеу деректер жиынына өтуді қамтамасыз ететін интеграцияланған орта ретінде қызмет етеді. Бастапқы кезеңде сеанстар архивін жүктеу және оларды индекстеу жүзеге асырылады. Нәтижесінде деректер құрылымдалған түрде ұсынылып, жазбалар тәжірибелік коллекция және диагностикалық бақылаулар тарихы бойынша топтастырылады. Мұндай ұйымдастыру деректерді іздеу, сүзу және талдау үшін қолжетімді басқарылатын корпусқа айналдыруға мүмкіндік береді. Одан кейін пайдаланушы қажетті бөлімді таңдап, нақты жазбаны іздейді. Сеанс таңдалған жағдайда жүйе оның құрамын жүктейді, оған бастапқы уақыттық қатарлар, сегменттік агрегаттар және метадеректер кіреді. Осы деректер негізінде графиктерді, статистикалық сипаттамаларды және диагностикалық көрсеткіштерді қамтитын аналитикалық көрініс қалыптастырылады.

Жүйенің маңызды ерекшеліктерінің бірі – деректерді тәжірибелік схема контекстінде интерпретациялау мүмкіндігі. Пайдаланушы баланың мінез-құлық динамикасын, көрсеткіштердің сегменттер бойынша бөлінуін және қорытынды диагностикалық нәтижелерді талдай алады. Осылайша, деректер базасы тек архив емес, сонымен қатар ғылыми талдау мен кәсіби интерпретация құралы ретінде қызмет атқарады. Қосымша функционалдық бағыт ретінде модельді қайта оқыту модулі қарастырылған. Бұл модуль жинақталған деректер корпусын пайдалана отырып, белгілерді бөліп алу, логистикалық регрессия моделін оқыту, оның сапасын бағалау және жаңартылған нұсқасын сақтау үдерістерін жүзеге асырады. Бұл жүйенің деректер базасы кеңейген сайын бейімделуін және дамуын қамтамасыз етеді. Математикалық тұрғыдан алғанда, деректер базасы мультимодальды сеанстар жиынтығынан үйретілетін белгілер кеңістігіне және классификация моделіне өтуді жүзеге асырады. Деректерді ұсыну тұрғысынан база біріздендірілген объектілер жиынтығы ретінде қалыптастырылады, олардың әрқайсысы бастапқы уақыттық қатарларды, агрегатталған белгілерді және метадеректерді қамтиды. Мұндай құрылым талдаудың қайталанымдылығын және әртүрлі бақылаулар арасындағы нәтижелердің салыстырмалылығын қамтамасыз етеді.

Мультимодальды сигналдарды белгілерге түрлендіру ақпараттық сипаттамаларды бөліп алу арқылы жүзеге асырылады, нәтижесінде тұрақты өлшемді белгілер векторы қалыптасады. Бұл вектор тәжірибелік схемадың әртүрлі сегменттеріне сәйкес келетін көрсеткіштерді, сондай-ақ баланың жалпы мінез-құлқын сипаттайтын агрегатталған сипаттамаларды қамтиды. Мұндай тәсіл әрбір тәжірибелік кезеңнің контекстін ескеруге және мінез-құлық реакцияларын неғұрлым толық сипаттауға мүмкіндік береді. Қалыптастырылатын белгілер кеңістігі бірнеше негізгі сипаттамалар тобын қамтиды. Көз қозғалыстарының параметрлері көру зейінінің тұрақтылығы мен бағыттылығын сипаттайды, оның ішінде фиксация дәлдігі мен көзқарастың стимулмен сәйкестігі. Қызығушылық аймақтарымен өзара әрекеттесу көрсеткіштері фиксация жиілігін, ұзақтығын және зейіннің бөліну ерекшеліктерін бағалауға мүмкіндік береді. Көзқарас тұрақтылығы мен объектіні қадағалау белгілері көру мінез-құлқының динамикалық аспектілерін сипаттайды. Бас ориентациясының параметрлері бағдарлану реакцияларын, соның ішінде бұрылу жиілігін, амплитудасын және аудиалды стимулдарға (мысалы, атына шақыру) реакция ерекшеліктерін сипаттайды.
Мимикалық көрсеткіштер эмоциялық белгілердің айқындылығын, оның ішінде күлімсіреу ықтималдығын және бет-әлпет өрнектерінің өзгеру динамикасын қамтиды. Қосымша түрде бет-әлпет геометриясының статистикалық сипаттамалары да есепке алынады, олар бет-әлпет нүктелерін анықтаудың тұрақтылығы мен вариативтілігін сипаттайды. Деректерді дайындау кезеңінде белгілер кеңістігін тазарту жүргізіледі, оған релевантты емес және тұрақты белгілерді жою, сондай-ақ жетіспейтін мәндерді өңдеу кіреді. Одан кейін деректер нормализацияланады, бұл белгілердің салыстырмалылығын қамтамасыз етіп, машиналық оқыту алгоритмдерінің дұрыс жұмыс істеуіне мүмкіндік береді. Мақсатты айнымалы жазбаның ҚД балалар немесе АСБ бар балалар тобына жататынына негізделіп қалыптастырылады. Модельді құру кезінде оқыту және тестілік іріктемелер қатысушылар бойынша бөлінеді, бұл бір баланың деректерінің екі жиынға қатар түсуін болдырмай, модельдің жалпылау қабілетін дұрыс бағалауға мүмкіндік береді. Осылайша, деректер базасы мультимодальды сенсорлық деректерді машиналық оқыту модельдерін құруға жарамды формалданған белгілер кеңістігіне түрлендірудің толық циклін жүзеге асырады. Ол деректерді құрылымдау, стандарттау және аналитикалық интерпретациялау үдерістерін қамтамасыз етіп, АСБ-ны ерте анықтауға арналған интеллектуалды жүйелерді әзірлеу үшін сенімді негіз қалыптастырады.

Деректерді жинау және алдын ала өңдеу кезеңдері аяқталғаннан кейін бақылаулардың қорытынды корпусы қалыптастырылды, оның негізгі сипаттамалары 3-кестеде ұсынылған.
Кесте 3 – Мультимодальды деректер базасының негізгі сипаттамалары
	Көрсеткіш
	Мәні

	Сеанстар саны
	99

	Қатысушылар саны
	99

	АСБ класс саны
	52

	ҚД класс саны
	47

	АСБ үлесі
	0.525


3-кестеде қалыптастырылған деректер корпусы 99 тәжірибелік сеансты қамтиды, олардың әрқайсысы зерттеудің жеке қатысушысына сәйкес келеді. Деректер жиынының құрылымы бастапқы уақыттық қатарларды да, сондай-ақ мультимодальды сигналдар негізінде есептелген агрегатталған көрсеткіштерді де қамтиды. Бұл корпус деректерін кестелік белгілермен жұмыс істейтін классикалық машиналық оқыту әдістерінде де, уақыттық тізбектерді талдайтын модельдерде де қолдануға мүмкіндік береді. Әдіснамалық тұрғыдан алғанда, келтірілген сипаттамалар бірнеше себептер бойынша маңызды. Біріншіден, олар қолжетімді эмпирикалық ақпарат көлемін анықтайды және іріктеменің репрезентативтілігін бағалауға мүмкіндік береді. Екіншіден, олар белгілер кеңістігінің өлшемділігін сипаттайды, бұл белгілерді іріктеу әдістерін, регуляризация стратегияларын және классификация модельдерін таңдауға тікелей әсер етеді. Үшіншіден, мұндай деректер корпусын сипаттау (паспортизациялау) тәжірибелік деректерді ғылыми тұрғыда қайта өндіруге (reproducibility) қажетті шарттардың бірі болып табылады. Маңызды аспектілердің бірі – бақылаулардың мақсатты кластар бойынша үлестірілуі болып табылады. Бұл көрсеткіштер 4-кестеде ұсынылған.

Кесте 4 – Класс бойынша бақылаулардың үлестірілуі
	Көрсеткіш
	Мәні

	ASD (аутистік спектр бұзылысты)
	52

	TD (қалыпты даму)
	47


4-кестеде бақылаулардың мақсатты кластар бойынша үлестірілуі көрсетілген. Деректер жиыны кластардың салыстырмалы түрде теңгерімді үлестірілуімен сипатталады: 52 сеанс ASD (АСБ) тобына, ал 47 сеанс TD (қалыпты даму) тобына жатады. Үлестірілу толық тең болмаса да, бинарлы классификация міндетін қою үшін жеткілікті дәрежеде теңгерімді болып табылады. Мұндай класс арақатынасы кейінгі талдау және модельдеу кезеңдері үшін маңызды рөл атқарады. Кластардың теңгерімге жақын үлестірілуі модельдің басым классқа қарай ығысу қаупін төмендетеді және классификация нәтижелерін неғұрлым дұрыс интерпретациялауға мүмкіндік береді. Сонымен қатар, модельдерді құру барысында деректерді стратификацияланған түрде бөлу және оқыту мен тестілеу іріктемелері арасында ақпараттың ағып кетуін бақылау қажеттілігі сақталады. Келесі маңызды аспект – уақыттық қатарларды ұсыну тәсілі болып табылады, себебі мультимодальды сигналдар бастапқыда әртүрлі ұзындықтағы және тығыздықтағы тізбектер түрінде тіркеледі. Бақылаулардың салыстырмалылығын қамтамасыз ету үшін уақыттық белгілер бірыңғай форматқа келтірілді, оның параметрлері 5-кестеде көрсетілген.
Кесте 5 – Уақыттық қатарларды ұсыну параметрлері
	Параметр
	Мәні

	Сеанстар саны
	99

	Уақыттық биндер саны
	160

	Реттік белгілер саны
	14


Деректердің салыстырмалылығын қамтамасыз ету мақсатында уақыттық қатарлар 160 уақыттық интервалды қамтитын біріздендірілген құрылымға келтірілді. Мұндай ұсыну тәсілі барлық тәжірибелік сеанстар үшін тізбектердің ұзындығын стандарттауға және оларды уақыттық деректерді талдау міндеттерінде қолдануға мүмкіндік береді. Реттік белгілердің саны 14-ті құрайды, бұл мультимодальды сигналдардан алынатын негізгі уақыттық сипаттамалар жиынтығын көрсетеді. Уақыттық құрылымды стандарттау маңызды әдіснамалық рөл атқарады. Біріншіден, ол жазба ұзақтығының айырмашылықтарына және қатысушылардың реакция жылдамдығының вариативтілігіне байланысты айырмашылықтарды жояды. Екіншіден, ол рекуррентті, конволюциялық және трансформерлік архитектураларды қоса алғанда, уақыттық тізбектерді талдауға арналған модельдер үшін бірыңғай кіріс деректер форматын қалыптастырады. Үшіншіден, уақыттық қатарларды биндерге бөлу тек бүкіл сеансты интегралды талдауға ғана емес, сонымен қатар схеманың жекелеген фазалары бойынша мінез-құлық динамикасын бағалауға мүмкіндік береді. Бұл әсіресе зейіннің, бағдарлану реакцияларының және мимикалық белсенділіктің қысқа мерзімді өзгерістерін зерттеу кезінде маңызды.
Қалыптастырылған деректер базасы көпдеңгейлі сақтау құрылымы түрінде ұйымдастырылған. Әрбір тәжірибелік сеанс үшін сигналдардың бастапқы уақыттық қатарлары, сегменттер бойынша агрегатталған белгілер және тіркеу параметрлерін сипаттайтын метадеректер сақталады. Мұндай құрылым бір мезгілде деректерге де, кейінгі талдауда қолданылатын дайын белгілер жиынтығына да қолжетімділікті қамтамасыз етеді. Осындай ұйымдастырудың практикалық құндылығы әртүрлі зерттеу деңгейлерін қолдауында жатыр: нақты жазбаны визуалды сараптаудан бастап, бүкіл деректер корпусы деңгейінде статистикалық модельдер құруға дейін. Осылайша, қалыптастырылған мультимодальды деректер базасы көз қозғалыстары, бет-әлпет мимикасы, бас қалпы және бет геометриясы туралы деректерді қамтитын синхрондалған мінез-құлық белгілерінің құрылымдалған корпусын білдіреді. Деректерді жинау және сақтау үдерістерінің жүзеге асырылуы мінез-құлықты тіркеуден бастап машиналық оқыту модельдерін құруға жарамды белгілер кеңістігін қалыптастыруға дейінгі толық циклді қамтамасыз етеді. Ұсынылған деректер базасының құрылымы деректердің қайталанымдылығын, салыстырмалылығын және ғылыми негізділігін қамтамасыз етеді, бұл аутистік спектр бұзылыстарын ерте анықтауға арналған интеллектуалды жүйелерді әзірлеудің қажетті шарты болып табылады.
2.3 Балалардың бет-әлпет деректерін мультимодальды талдау негізінде ақпараттық белгілер векторын құру
Мультимодальды деректер базасы қалыптастырылғаннан кейін зерттеудің келесі кезеңі тіркелген мінез-құлық белгілерін талдау болып табылады. Бұл талдау АСБ бар балалар (ASD) мен  ҚД балаларды (TD) ажыратуға мүмкіндік беретін ақпараттық белгілерді анықтауға бағытталған. Аталған кезең ерекше маңызды, себебі ол бастапқы сенсорлық деректерден машиналық оқыту модельдерін құруда қолданылатын интерпретацияланатын белгілер кеңістігіне өтуді қамтамасыз етеді. F1–F6 тәжірибелік схема аясында алынған мультимодальды деректер бірнеше өзара толықтырушы сигнал түрлерін қамтиды: көз қозғалыстарының параметрлері, бет-әлпет мимикалық белсенділік көрсеткіштері, бет-әлпет негізгі нүктелерінің координаттары, бас қалпының параметрлері, сондай-ақ баланың стимул объектілерімен өзара әрекеттесу сипаттамалары. Аталған модальдылықтарды бірлесіп талдау мінез-құлық реакцияларын кешенді сипаттауға және әлеуметтік зейіннің, эмоциялық қатысудың және бағдарлану мінез-құлқының ерекшеліктерін көрсететін заңдылықтарды анықтауға мүмкіндік береді [96]. Талдаудың алғашқы кезеңі бақылаулардың кластар бойынша үлестірілуін зерттеу болып табылады, бұл іріктеменің теңгерімділігін бағалауға және классификация міндетінің дұрыс қойылғанын тексеруге мүмкіндік береді. Деректердің үлестірілу нәтижелері 13-суретте көрсетілген.

Сурет 13 – Класстар бойынша бақылаулардың үлестірілуі

13-суреттен іріктеме кластардың теңгерімге жақын үлестірілуімен сипатталады, бұл қосымша теңгерімдеу әдістерін қолданбай-ақ сапа көрсеткіштерінің стандартты метрикаларын пайдалануға мүмкіндік береді.

Тәжірибелік зерттеуді жүргізу және мультимодальды деректер базасын қалыптастыру барысында көз қозғалысының деректері негізінде балалардың көру мінез-құлқы динамикасына сандық талдау жүргізілді. Талдаудың негізгі бағыттарының бірі – баланың көзқарас қозғалысының визуалды стимулдың (объектінің) орналасуымен сәйкестігін зерттеу, сондай-ақ олардың арасындағы қашықтықтың уақыт бойынша өзгеру динамикасын бағалау болып табылады. Мінез-құлықтағы тән айырмашылықтарды анықтау мақсатында көзқарас координаттарының және ұсынылатын объект координаттарының уақыттық қатарлары талданып, сондай-ақ тәжірибелік схеманың әртүрлі кезеңдерінде олардың арасындағы қашықтық метрикасы есептелді. Балалардың екі тобы үшін стимул объектісіне қатысты көзқарас координаттарының өзгеру динамикасының мысалы 14, 15-суреттерде көрсетілген.

Сурет 14 – Қалыпты дамыған балалардағы көзқарас және объект координаттарының динамикасы
[image: image21.png]Ke3 XaHe HBICaH KOOPAMHATTapSI

Kox cain

roopaHaTachm

P

K

I K03 GaruiTs, KSFUIT Cuabl

—Kes 6Garumss —Heicak ophbt

x

xopeer

apacHRA KABIKTKTS SoeK

ApaKAWBIKTSIK AMHaMHKCH!
K K03€apac ok HuicaH

Kacain cazs

—APaKAWBIKTHK

Kauw.




Сурет 15 – АСБ бар балалардағы көзқарас және объект координаттарының динамикасы
ҚД балалардағы көзқарас пен объект координаттарының динамикасын талдау көзқарас траекториялары мен визуалды стимулдың орналасуы арасында жоғары деңгейдегі сәйкестіктің бар екенін көрсетеді. Уақыт аралығының басым бөлігінде координат мәндерінің жақын сәйкестігі байқалады, бұл объектіні дәл қадағалауды және көру зейінінің тұрақтылығын білдіреді. Сандық талдау нәтижелері бойынша көзқарас координаттары мен объект координаттары арасындағы орташа қашықтық 0.05-0.12 шартты бірлік аралығында болады, ал стандартты ауытқу 0.08-ден аспайды, бұл көру мінез-құлқының төмен вариативтілігін көрсетеді. Көзқарастың объектіге бағытталған уақыт үлесі эксперименттің жалпы ұзақтығының орташа есеппен 70-85%-ын құрайды. Үздіксіз фиксацияның орташа ұзақтығы 1.2-2.5 секундқа жетеді, бұл баланың ұсынылған стимулға зейінді ұстап тұру қабілетін сипаттайды. Қашықтық динамикасын талдау да осы нәтижелерді растайды: қашықтық мәндері көп жағдайда нөлге жақын болып қалады, ал қысқа мерзімді ауытқулар эпизодтық сипатта болып, көзқарастың объектіге қайта оралуымен тез қалпына келеді. Көзқарастың объектіден ауытқу жиілігі орта есеппен 0.2-0.4 Гц құрайды, бұл сирек және қысқа мерзімді алаңдауларға сәйкес келеді. Осылайша, ҚД балалардың көру мінез-құлқы тұрақтылықпен, төмен вариативтілікпен және визуалды стимулмен жоғары деңгейде синхрондалуымен сипатталады.
АСБ бар балалардағы көзқарас координаттарының динамикасын талдау көзқарас бағыты мен объектінің орналасуы арасындағы сәйкестіктің айқын бұзылуын көрсетеді. ҚД балалармен салыстырғанда көзқарас траекториясы жоғары вариативтілікпен, секірмелі өзгерістердің болуымен және визуалды стимулдан жиі ауытқумен сипатталады. Көзқарас координаттары мен объект координаттары арасындағы орташа қашықтық едәуір жоғары болып, 0.25-0.55 шартты бірлік аралығында орналасады. Сонымен қатар стандартты ауытқу 0.15-0.35 мәндеріне дейін жетеді, бұл көру мінез-құлқының айтарлықтай тұрақсыз екенін көрсетеді. Көзқарастың объектіге бағытталған уақыт үлесі 20-45%-ға дейін төмендейді, бұл ұсынылған стимулға зейіннің жеткіліксіз шоғырлануын білдіреді. Үздіксіз фиксацияның орташа ұзақтығы айтарлықтай қысқарып, 0.3-0.9 секундты құрайды, бұл зейінді ұстап тұрудағы қиындықтарды көрсетеді. Көзқарастың объектіден ауытқу жиілігі 0.6–1.2 Гц-ке дейін артады, бұл зейіннің жиі ауысуын және тұрақты фиксацияның болмауын білдіреді. Қашықтық динамикасын талдау бұл нәтижелерді растайды: қашықтық мәндері жоғары амплитудалы тербелістермен, тұрақты фиксация аралықтарының болмауымен және бүкіл уақыттық қатар бойында айқын флуктуациялармен сипатталады. Кейбір жағдайларда баланың көзқарасы объектіге бағытталмаған ұзақ уақыт аралықтары да байқалады. Осылайша, АСБ бар балалардың көру мінез-құлқы зейін тұрақтылығының төмендеуімен, жоғары вариативтілікпен және көзқарас пен визуалды стимул арасындағы үйлесімділіктің бұзылуымен сипатталады.

ҚД балалар мен АСБ бар балалардың көру мінез-құлқын салыстырмалы талдау ерте АСБ белгілерін сипаттайтын маңызды сандық және сапалық айырмашылықтарды анықтауға мүмкіндік берді. АСБ бар балаларда көзқарас пен объект координаттары арасындағы орташа қашықтық ҚД балалармен салыстырғанда орта есеппен 3-5 есе жоғары екені анықталды, бұл көру бағытталуының дәлдігінің төмендеуін көрсетеді. Сонымен қатар қашықтық вариативтілігі екі еседен артық жоғары, бұл көру мінез-құлқының тұрақсыздығын білдіреді. Көзқарастың объектіде фиксациялану уақыты ҚД балаларда 85%-ға дейін жетсе, АСБ бар балаларда бұл көрсеткіш 20-45%-ға дейін төмендейді, бұл көру зейінінің айқын бұзылуын көрсетеді. АСБ бар балаларда фиксацияның орташа ұзақтығы екі еседен астам қысқарады, ал көзқарастың ауытқу жиілігі 2-3 есе артады. Алынған нәтижелер көзқарас пен объект арасындағы қашықтықтың артуы, көру мінез-құлқы вариативтілігінің өсуі, фиксация тұрақтылығының төмендеуі және зейіннің жиі ауысуы сияқты көрсеткіштердің АСБ ерте белгілерін сипаттайтын негізгі ақпараттық параметрлер екенін көрсетеді. Осылайша, көру мінез-құлқының динамикалық сипаттамалары ҚД балалар мен АСБ бар балаларды ажыратуға мүмкіндік беретін объективті сандық маркерлер ретінде қарастырылып, АСБ ерте анықтауға арналған машиналық оқыту модельдерін құруда ақпараттық белгілер ретінде пайдаланылуы мүмкін. Аналогиялық заңдылықтар АСБ бар балалардағы көру зейінін талдауға арналған заманауи зерттеулерде де байқалады [97].

Келесі маңызды компонент ретінде баланың сыртқы стимулдарға реакциясын сипаттайтын бас ориентациясының параметрлері қарастырылады. Ұсынылатын стимулдарға баланың реакция ерекшеліктерін көрсететін бас ориентациясының параметрлерінің динамикасы 16, 17-суреттерде берілген. Эксперимент барысында әрбір қатысушы үшін бас бұрылу бұрыштары (yaw) және еңкею бұрыштары (pitch) бойынша уақыттық қатарлар тіркеліп, олардың негізінде ҚД балалар мен АСБ бар балалар топтары үшін сәйкес графиктер құрылған.

Сурет 16 – ҚД балалардағы бас қозғалыс параметрлерінің динамикасы
Алынған деректерді талдау ҚД балаларда F2 сегментінде атымен шақыруға айқын бағытталған реакция байқалатынын көрсетеді, ол дыбыс көзіне қарай бастың қалыпты бұрылуы түрінде көрінеді. Осы сегментте yaw бұрышының мәндері 8-15°-қа дейін жетіп, кейіннен бастың бейтарап қалыпқа біртіндеп қайтуы байқалады. F4 сегментінде ұқсас реакция сақталады, бұл аудиостимул қайта ұсынылған кезде бағдарлану реакциясының тұрақтылығын білдіреді. Уақыттық динамика үздіксіздікпен және өзгерістердің келісімділігімен сипатталады: бастапқы қалыптан ауытқуға және қайта оралу біртіндеп жүзеге асады, күрт секірмелі өзгерістер байқалмайды. Бастың еңкею бұрышы (pitch) −5°…+10° диапазонында ілеспе өзгерістер көрсетеді, бұл стимулды қабылдау барысында позаның бейімделуін сипаттайды. Бұрыштардың орташа мәндері нөлге жақын деңгейде сақталады, ал вариативтілік физиологиялық тұрғыдан рұқсат етілген шектерден аспайды. Жалпы алғанда, бақылау уақытының 90%-дан астамында бас ориентациясының параметрлері ±15° диапазонында болады. ҚД балаларға атымен шақыруға уақтылы, бағытталған және тұрақты реакция тән, ол бас қалпының бақыланатын өзгерістерімен қатар жүреді.

Сурет 17 – АСБ балалардағы бас қозғалыс параметрлерінің динамикасы
АСБ бар балалардағы бас ориентациясы параметрлерінің динамикасын талдау аудиостимулдарға реакция сипатының елеулі айырмашылықтарын көрсетеді. F2 сегментінде бағдарлану реакциясы әлсіз байқалады немесе кешігу сипатында болады. Кейбір жағдайларда бас бұрылуы мүлдем байқалмайды немесе қысқа мерзімді, ретсіз ауытқулар түрінде көрінеді. F4 сегментінде, яғни есім қайта ұсынылған кезде, реакция тұрақсыз сипат алады: бағдарлану жауабының болмауы да, сондай-ақ жоғары амплитудалы, күрт бас бұрылулары да тіркеледі. Yaw бұрышының мәндері ±50–70°-қа дейін жетеді, бұл физиологиялық тұрғыдан күтілетін диапазондардан айтарлықтай жоғары. Бұл өзгерістер импульстік сипатта болып, бас қалпының біртіндеп тұрақтануымен қатар жүрмейді. Бастың еңкею бұрышы (pitch) амплитудасы бойынша салыстырмалы түрде шектеулі (−5°…+8°) болғанымен, қысқа мерзімді тербелістердің жоғары жиілігімен және стимул ұсынылу сәттерімен айқын келісімділіктің болмауымен сипатталады. Уақыттық қатарлар үзік-үзік сипатқа ие және тұрақты реакция паттерндерінің жоқтығын көрсетеді. Бас ориентациясы параметрлерінің ±15° диапазонынан шығатын уақыт үлесі 30–40%-ға дейін жетеді, бұл поза тұрақтылығының бұзылуын және бас ориентациясын бақылаудың төмендеуін білдіреді. Осылайша, АСБ бар балаларға атымен шақыруға әлсіреген немесе тұрақсыз бағдарлану реакциялары тән, олар қозғалыстардың жоғары вариативтілігімен және импульстік сипатымен қатар жүреді.

ҚД балалар мен АСБ бар балалардағы бас ориентациясы параметрлерінің динамикасын салыстыру бағдарлану реакциясының амплитудалық және уақыттық сипаттамаларында айқын айырмашылықтардың бар екенін көрсетеді. ҚД балаларда F2 және F4 сегменттерінде атына реакция 10-15° амплитудадағы бағытталған бас бұрылуымен көрініп, кейіннен оның тұрақтануымен жалғасады. Ал АСБ бар балаларда белсенділік әлсіреген немесе келісілмеген, күрт ауытқулар түрінде байқалады, олардың амплитудасы 50-70°-қа дейін жетіп, қалыпты мәндерден 3-5 есе жоғары болады. АСБ бар балаларда ориентация параметрлерінің вариативтілігі 2–3 есе артады, ал рұқсат етілген диапазоннан шығу уақытының үлесі 10%-дан төмен мәндерден 30–40%-ға дейін өседі. Сонымен қатар, ҚД балаларда бағдарлану реакциясы стимул қайта ұсынылған кезде (F4) тұрақты сақталса, АСБ бар балаларда оның тұрақсыздығы немесе мүлдем болмауы байқалады. Алынған нәтижелер бас ориентациясы параметрлерінің, соның ішінде бұрылу амплитудасының, реакция тұрақтылығының және уақыттық динамикасының бағдарлану мінез-құлқының ерекшеліктерін сипаттайтын маңызды ақпараттық белгілер екенін көрсетеді. Анықталған айырмашылықтар әлеуметтік стимулдарға реакцияны сандық бағалауда және АСБ ерте анықтауға арналған модельдерді әзірлеу барысында диагностикалық мәні бар белгілерді қалыптастыруда қолданылуы мүмкін.
Баланың әлеуметтік мінез-құлқы туралы маңызды ақпарат көзі болып бет-әлпет мимикалық белсенділік көрсеткіштері табылады, олар эмоциялық жауап беру ерекшеліктерін және вербалды емес өзара әрекеттесуді сипаттайды. Жүргізілген зерттеу аясында F1–F6 тәжірибелік схемасын орындау барысында тіркелген мимикалық индикаторлардың уақыттық қатарлары талданды, оның ішінде күлімсіреу қарқындылығы, көз аймағының белсенділігі және ерін қозғалыстары қарастырылды. Мимикалық белгілерді талдауда ерекше маңызға ие сегмент – F6, онда балаға эмоциялық мазмұны жоғары мультимедиялық бейнестимул ұсынылды. Бұл кезең табиғи эмоциялық ерекшеліктерді, соның ішінде күлімсіреу көрінісін, көз аймағының қатысуын және бет-әлпет бұлшықеттерінің белсенділік динамикасын анықтауға бағытталған. Сегменттің ұзақтығы 114 секундты құрайды, бұл қысқа мерзімді де, тұрақты мимикалық мінез-құлық паттерндерін де бағалауға мүмкіндік береді. ҚД балалар мен АСБ бар балалар үшін мимикалық индикаторлар динамикасы 18, 19-суреттерде көрсетілген.

Сурет 18 – ҚД балалардағы мимикалық белсенділіктің динамикасы
ҚД балалардағы мимикалық индикаторларды талдау F6 сегментінде бейнестимулға тұрақты және келісімді эмоциялық реакция байқалатынын көрсетеді. Көз аймағының белсенділігі тұрақты жоғары деңгейде сақталады, бұл контентке жоғары деңгейдегі қатысуды және тұрақты көру зейінін білдіреді. Ерін белсенділігі мен күлімсіреу қарқындылығы көрсеткіштері айқын, бірақ бақыланатын өзгерістермен сипатталады. F6 сегментінде күлімсіреу қарқындылығының 0.2-0.4 деңгейіне дейін арту эпизодтары тіркеледі, бұл ерін белсенділігінің 0.3-0.5 деңгейіне дейін келісімді жоғарылауымен қатар жүреді. Аталған өзгерістер уақыттық құрылымға ие және бейнестимулдың эмоциялық тұрғыдан мәнді фрагменттерімен корреляцияланады. Жалпы алғанда, мимикалық белсенділік өзгерістердің бірқалыптылығымен, эмоциялық реакцияның тұрақты интервалдарының болуымен және әртүрлі компоненттер арасындағы келісімділікпен сипатталады, бұл визуалды контентті адекватты қабылдауды және эмоциялық өңдеуді көрсетеді.

Сурет 19 – АСБ балалардағы мимикалық белсенділіктің динамикасы
АСБ бар балалардағы F6 сегментіндегі мимикалық индикаторларды талдау эмоциялық жауап беру құрылымының өзгеше сипатын көрсетеді. Көз аймағының белсенділігі салыстырмалы түрде жоғары деңгейде сақталғанымен (0.85–0.93), сигналдың жиі қысқа мерзімді төмендеулері байқалады, бұл қатысудың тұрақсыздығын білдіруі мүмкін. Күлімсіреу қарқындылығы уақыт аралықтарының басым бөлігінде нөлге жақын деңгейде қалады, бұл эмоциялық белгілердің әлсіреуін көрсетеді. Жекелеген жағдайларда 0.3-0.5 деңгейіне дейін қысқа мерзімді өсулер тіркеледі, алайда олар ретсіз және импульстік сипатта болып, тұрақты эмоциялық экспрессия интервалдарын қалыптастырмайды. Ерін белсенділігінің көрсеткіштері 0.15-0.55 диапазонында жоғары вариативтілікпен және жиі, бірақ өзара келісілмеген шектердің болуымен сипатталады. ҚД балалармен салыстырғанда, бұл өзгерістер бейнестимул мазмұнымен айқын байланыс көрсетпейді және бүкіл сеанс барысында спонтанды түрде пайда болады.

F6 сегментіндегі мимикалық белсенділікті салыстырмалы талдау ҚД балалар мен АСБ бар балалар арасындағы эмоциялық жауап беру сипатында айқын айырмашылықтардың бар екенін көрсетеді. ҚД балаларда бейнестимулмен синхрондалған, тұрақты мимикалық реакция байқалады, ол көз аймағының белсенділігі мен ерін қозғалыстарымен үйлескен, орташа қарқындылықтағы және ұзаққа созылатын күлімсіреу эпизодтарымен сипатталады. Ал АСБ бар балаларда күлімсіреу қарқындылығының орташа деңгейі төмендейді, мимикалық көрсеткіштердің вариативтілігі артады және тұрақты эмоциялық ерекшеліктер байқалмайды. Қысқа мерзімді мимикалық белсенділік шектерінің жиілігі артқанымен, олардың ұзақтығы төмен болып қалады, бұл импульстік және тұрақсыз мінез-құлық паттернінің қалыптасуына әкеледі. Алынған нәтижелер клиникалық бақылаулармен сәйкес келеді, онда АСБ бар балаларға эмоциялық экспрессияның ерекшеліктері тән екені көрсетілген. Атап айтқанда, спонтанды күлімсіреу жиілігі мен ұзақтығының төмендеуі, мимикалық экспрессивтіліктің шектелуі, сондай-ақ бет-әлпет белсенділігінің әртүрлі компоненттері арасындағы келісімділіктің бұзылуы байқалады. Клиникалық тәжірибеде бұл белгілер «жазық» немесе жеткіліксіз айқын аффективті реакция түрінде, сондай-ақ мимикалық көріністердің әлеуметтік контекске сәйкес келмеуі түрінде көрінеді. Жүргізілген зерттеу нәтижелері мимикалық белсенділік динамикасын, әсіресе эмоциялық мазмұны жоғары стимулдарды көрсету жағдайында талдау АСБ клиникалық көріністеріне сәйкес келетін объективті сандық белгілерді анықтауға мүмкіндік беретінін растайды. Бұл ұсынылған тәсілдің диагностикалық маңыздылығын көрсетеді және оны АСБ ерте анықтауға арналған автоматтандырылған жүйелердің негізі ретінде қолданудың негізділігін дәлелдейді.
Уақыттық қатарларды талдау эксперименттің көптеген фазаларында айқын эмоциялық белгілердің активация ықтималдығы салыстырмалы түрде төмен болып қалатынын көрсетеді. Дегенмен, кейбір сегменттерде стимулдардың ауысуына немесе тәжірибелік көріністің интерактивтілігінің артуына байланысты қысқа мерзімді мән өсулері байқалады. Бірқатар зерттеулерге сәйкес, эмоциялық белгілер көбінесе көз қозғалысы параметрлерімен салыстырғанда жоғары вариативтілікке және төмен тұрақтылыққа ие болады, бұл оларды машиналық оқыту модельдерін құру кезінде мұқият интерпретациялауды талап етеді. Сипатталған мультимодальды сигналдар негізінде АСБ ерте белгілерін болжау моделін оқытуда қолданылатын белгілер жиынтығы қалыптастырылады. Деректерді дайындау үдерісінде уақыттық қатарларды синхрондау, тәжірибелік схема фазаларына сәйкес сегментациялау, статистикалық және динамикалық белгілерді есептеу, сондай-ақ әрбір эксперименттік сеанс үшін қорытынды белгілер векторын қалыптастыру жүзеге асырылады.

Алынған белгілер жиынтығы ASD (АСБ) және TD (ҚД) кластарына бақылауларды жіктеуге арналған машиналық оқыту алгоритмдерінің кіріс деректері ретінде пайдаланылады. Мультимодальды тәсілді қолдану баланың мінез-құлқының әртүрлі аспектілерін ескеруге және жекелеген сигнал түрлерін қолданумен салыстырғанда неғұрлым ақпараттық болжау модельдерін құруға мүмкіндік береді. Осылайша, АСБ ерте белгілерін болжауға арналған әзірленген модель көз қозғалыстарының параметрлерін, бет-әлпет мимикалық белсенділігін, бас ориентациясын және эмоциялық ерекшеліктерді қамтитын кешенді мінез-құлық белгілерін талдауға негізделеді. Мультимодальды деректерді ұсыну және уақыттық қатарларды реттік талдау тәсілдерін пайдалану аутизмнің ерте көріністерін автоматты түрде анықтау дәлдігін арттыруға және нейроразвивациялық бұзылыстарды диагностикалауға арналған интеллектуалды қолдау жүйелерін әзірлеуге алғышарттар жасайды. Мультимодальды уақыттық қатарлар негізінде жіктеу үшін қолданылатын сандық белгілер жиынтығы қалыптастырылады. Белгілердің негізгі топтарына көз қозғалыстарының параметрлері, мимикалық белгілер, бас қозғалысы параметрлері және стимулдармен өзара әрекеттесу көрсеткіштері жатады.

Көз қозғалыстарының параметрлері аутистік спектр бұзылыстарын зерттеуде ең ақпараттық дереккөздердің бірі болып табылады, себебі олар көру зейінінің бөліну ерекшеліктерін және фиксация тұрақтылығын сипаттайды. Жүргізілген зерттеу аясында фиксация ұзақтығы, саккадалық қозғалыстар жиілігі, көзқарас нүктесі мен стимул арасындағы қашықтық, сондай-ақ AOI фиксация уақытының үлесі сияқты сипаттамалар талданды. Көзқарас координаттары мен стимул объектісінің орналасуы арасындағы қашықтық көру бағытталуының дәлдігін және баланың бақылау үдерісіне қатысу деңгейін сипаттайтын сандық көрсеткіш ретінде қолданылды. Бұл көрсеткіш көру зейініндегі ауытқуларды анықтауға мүмкіндік береді және топтар арасындағы айырмашылықтарды талдауда негізгі белгілердің бірі болып табылады. Зейіннің бөлінуін бағалау үшін қызығушылық аймақтары тұжырымдамасы қолданылды, ол визуалды стимулдың маңызды элементтеріне көзқарастың шоғырлану деңгейін сандық түрде анықтауға мүмкіндік береді. Негізгі көрсеткіш ретінде баланың көзқарасы берілген қызығушылық аймағы ішінде болған уақыттың жалпы бақылау уақытына қатынасы пайдаланылды. Бұл көрсеткіш көру мінез-құлқын зерттеуде кеңінен қолданылады және зейін тұрақтылығы мен стимулды қабылдауға қатысу деңгейін объективті бағалауға мүмкіндік береді. Қосымша түрде зерттеу аясында баланың эмоциялық реакцияларын сипаттайтын мимикалық белсенділік белгілері талданды. Қарастырылған көрсеткіштер қатарына күлімсіреу ықтималдығы, бет-әлпет негізгі нүктелерінің қозғалыс қарқындылығы және уақыт бойынша мимикалық өзгерістер динамикасы кірді. Күлімсіреу ықтималдығы эксперименттік сеанс барысында алынған сәйкес көрсеткіштің орташа мәні ретінде анықталып, стимулдарға эмоциялық реакцияның айқындылығын бағалау үшін қолданылды.

АСБ бар балалар мен ҚД балалар топтарын айқын ажырататын белгілерді анықтау мақсатында әсер шамасы көрсеткіші қолданылды, ол іріктемелер арасындағы айырмашылық деңгейін сандық түрде бағалауға мүмкіндік береді. Бұл көрсеткіш белгілердің орташа мәндерінің айырмашылығын ғана емес, олардың вариативтілігін де ескереді, сондықтан белгілердің ақпараттылығын ранжирлеуде тиімді құрал болып табылады. Белгілердің маңыздылығы бойынша сұрыптау нәтижелері ұсынылған (20-сурет).

Сурет 20 – Cohen’s d әсер шамасы бойынша ең ақпараттық белгілер
20-суретте Cohen’s d әсер шамасының абсолют мәні бойынша топтар арасындағы айырмашылығы ең жоғары жиырма белгі көрсетілген және ASD мен TD кластарының жекелеген өлшенетін сипаттамалар деңгейінде ажыратылуын негіздейтін негізгі визуалды дәлел ретінде қарастырылады. Талдау нәтижелері бойынша айырмашылықтың ең жоғары деңгейі көз қозғалыстарын тіркеу дұрыстығы мен трекинг тұрақтылығына байланысты көрсеткіштерде байқалады, әсіресе эксперименттік схеманың жекелеген сегменттеріндегі көзқарастың валидті бақылаулар үлесі маңызды рөл атқарады.
Бұл көрсеткіш бойынша әсер шамасының жоғары мәндері топтар арасындағы айырмашылық тек мінез-құлық сипаттамаларында ғана емес, сонымен қатар тіркелген сигнал сапасында да бар екенін көрсетеді. Сонымен қатар топтар арасындағы айырмашылыққа көзқарас қозғалысының стимул объектісінің орналасуымен келісімділігін сипаттайтын көрсеткіштер де елеулі үлес қосады. Оларға көзқарас пен объект арасындағы қашықтықтың таралуы, оның орташа мәндері және вариативтілігі жатады. Бұл белгілердің жоғары маңыздылығы көру бағытталуы мен зейінді ұстап тұру ерекшеліктері ҚД балалар мен АСБ бар балалар арасындағы негізгі айырмашылық маркерлері екенін дәлелдейді. Бұдан бөлек, көзқарас траекториясының вариативтілігін сипаттайтын белгілер, атап айтқанда координаттардың көлденең және тік осьтер бойынша шашырауы маңызды болып табылады. Бұл көрсеткіштердің жоғары вариативтілігі көру мінез-құлқының тұрақсыздығын және зейінді ұзақ уақыт бойы тұрақты ұстап тұру қабілетінің төмендеуін көрсетеді. Қызығушылық аймақтарымен өзара әрекеттесуді сипаттайтын белгілер де маңызды мәнге ие, оның ішінде көзқарастың AOI аймағына түсу жиілігі және онда ұсталу ұзақтығы. Бұл көрсеткіштер эксперименттік схеманың функционалдық міндеттерімен, атап айтқанда объектіні қадағалау және фиксацияны қамтамасыз ету процестерімен тікелей байланысты және топтар арасындағы айырмашылықтарды нақты мінез-құлық реакциялары тұрғысынан интерпретациялауға мүмкіндік береді. Ең маңызды ақпараттық белгілер 6-кестеде ұсынылған.
Кесте 6 – Уақыттық қатарларды ұсыну параметрлері
	Параметрлер
	abs_cohens_d

	F3_gaze_valid_rate (f3 көзқарас деректерінің валидтілік деңгейі)
	1.786

	gaze_object_distance_p75 (көзқарас-объект арақашықтығының 75-процентиль мәні)
	1.741

	gaze_object_distance_mean (объект пен көзқарас арасындағы орташа қашықтық)
	1.657

	gaze_x_std (x осі бойынша көзқарас координатасының стандарттық ауытқуы)
	1.482

	F1_gaze_valid_rate (f1 кезеңіндегі көзқарас деректерінің валидтілік деңгейі)
	1.367

	F3_Gfollow (f3 кезеңіндегі объектіні көзбен қадағалау көрсеткіші)
	1.321

	all_mean_Gfollow (көзқарас тұрақтылығының орташа мәні)
	1.321

	gaze_object_distance_p25 (көзқарас-объект арақашықтығының 25-процентиль мәні)
	1.302

	F3_aoi_hits (f3 кезеңіндегі aoi аймағына түсу саны)
	1.276

	gaze_y_std (y осі бойынша көзқарас координатасының стандарттық ауытқуы)
	1.267

	F3_aoi_dwell_ms (f1 кезеңіндегі aoi аймағында тоқтау уақыты)
	1.248

	gaze_validity_rate  (көзқарас деректерінің жалпы валидтілік коэффициенті)
	1.169

	F1_aoi_hits (f1 кезеңіндегі aoi аймағында тоқтау уақыты)
	1.155

	F5_gaze_valid_rate (f5 кезеңіндегі көзқарас деректерінің валидтілік деңгейі)
	1.121

	all_mean_aoi_dwell_ms (aoi аймағындағы орташа фиксация уақыты)
	1.106

	gaze_object_hit_rate (көзқарастың объектіге түсу жиілігі)
	1.093

	all_mean_Gsteady (көзқарас тұрақтылығының орташа мәні)
	1.043

	F1_Gsteady (F1 кезеңіндегі көзқарас тұрақтылығының көрсеткіші)
	1.043

	gaze_object_hit_count (көзқарастың объектіге түсу саны)
	1.040

	F1_aoi_dwell_ms (F1 кезеңінде қызығушылық аймағында (AOI) көзқарастың тоқтау уақыты, миллисекундпен)
	1.033


6-кестеде белгілер бойынша топаралық сандық салыстыру нәтижелерін көрсетеді және ҚД балалар мен АСБ бар балалар арасындағы айырмашылықтарды жекелеген өлшенетін сипаттамалар деңгейінде талдаудың әдіснамалық негізі болып табылады. Сұрыптау критерийі ретінде Cohen’s d әсер шамасының абсолют мәні қолданылды, ол айырмашылықтардың тек статистикалық маңыздылығын ғана емес, сонымен қатар олардың стандартталған бірліктердегі практикалық айқындылығын бағалауға мүмкіндік береді. Ұсынылған деректерді талдау нәтижелері бойынша ең жоғары әсер шамасын F3_gaze_valid_rate (1.786) көрсеткіші көрсетеді, бұл F3 сегментіндегі көзқарасты тіркеу валидтілігінің параметрлері топаралық айырмашылықтарға жоғары сезімтал екенін білдіреді. Бұл айырмашылықтардың тек мінез-құлық реакцияларында ғана емес, сонымен қатар тіркелетін көру сигналының тұрақтылығы мен сапасында да көрінетінін көрсетеді. Айырмашылықтың елеулі мәндері көзқарастың стимулмен келісімділігін сипаттайтын көрсеткіштерде де байқалады, оның ішінде көзқарас нүктесі мен объект арасындағы қашықтықтың медианалық және квантильдік бағалары. Бұл белгілердің жоғары мәндері көру бағытталуының дәлдігі мен стимулға зейінді ұстап тұру деңгейіндегі айқын айырмашылықтарды көрсетеді.

Көзқарас координаттарының вариативтілігін сипаттайтын көрсеткіштер (gaze_x_std, gaze_y_std) де топтар арасындағы айырмашылыққа елеулі үлес қосады. Бұл белгілердің жоғары мәндері АСБ бар балаларда көру мінез-құлқының тұрақсыздығын және көз қозғалыстарының хаотикалығының артуын көрсетеді. AOI өзара әрекеттесуге байланысты белгілер де маңызды рөл атқарады, оның ішінде көзқарастың AOI аймағына түсу саны, фиксация ұзақтығы және осы көрсеткіштердің орташа мәндері. Олардың жоғары маңыздылығы топтар арасындағы айырмашылықтардың көру зейінінің бөліну сипатында және маңызды визуалды элементтерге назарды ұстап тұру қабілетінде көрінетінін дәлелдейді. Сонымен қатар, сұрыпталған тізімнің жоғарғы бөлігінде Gfollow және Gsteady сияқты агрегатталған көрсеткіштер де ұсынылған, олар объектіні қадағалау және фиксация тұрақтылығы сияқты мінез-құлықтың функционалдық аспектілерін сипаттайды. Бұл белгілердің ең ақпараттық қатарында болуы статистикалық айырмашылықтардың эксперименттік схеманың нақты тапсырмаларымен тікелей байланысын көрсетеді. Осылайша, белгілерді әсер шамасы бойынша сұрыптау екі негізгі функцияны орындайды. Бір жағынан, ол айырмашылықтарды көру мінез-құлқының жекелеген компоненттері – көзқарас дәлдігі, фиксация тұрақтылығы және зейіннің бөлінуі арқылы интерпретациялауға мүмкіндік береді. Екінші жағынан, алынған нәтижелер ақпараттық белгілердің ішкі жиынтығын таңдауға негіз болады, бұл көпөлшемді деректер жағдайында аса маңызды, өйткені белгілердің артықтығы мен өзара корреляциясы модель сапасына және нәтижелердің интерпретациясына теріс әсер етуі мүмкін. Алынған нәтижелер қазіргі зерттеулермен сәйкес келеді, онда АСБ бар балаларда көру зейінінің бөлінуі мен фиксация ұзақтығында айырмашылықтар байқалатыны көрсетілген [98].

Белгілер арасындағы өзара байланыстарды анықтау үшін белгілер кеңістігінің құрылымын зерттеуге және әртүрлі параметр топтары арасындағы тәуелділіктерді анықтауға бағытталған корреляциялық талдау жүргізілді. Талдау нәтижелері корреляциялық жылу картасы түрінде ұсынылған (21-сурет).

21-суретте белгілердің өзгермелілігі ішкі жиыны үшін жұптық корреляциялар матрицасын көрсетеді және АСБ және ҚД топтарына сәйкес жазбаларды ажыратуға бағытталған жіктеу модельдерін құру алдында өзара байланыстарды алдын ала бағалауға арналған талдамалық құрал ретінде қолданылады. Жылу картасын визуалды талдау корреляция коэффициентінің мәндері модулі бойынша бірге жақындайтын аймақтарды анықтауға мүмкіндік береді, бұл белгілер арасындағы күшті сызықтық тәуелділікті көрсетеді. Ең айқын жоғары корреляциялар топтары эксперименттік схеманың уақыттық параметрлері арасында байқалады, оның ішінде жекелеген сегменттердің басталу және аяқталу белгілері бар. Бұл белгілер дерлік детерминацияланған байланыс көрсетеді, яғни олардың функционалдық тұрғыдан эквивалентті және модельдерде өзара алмастырылатын екенін білдіреді. Мұндай тәуелділіктердің болуы уақыттық сипаттамалардың бір бөлігінің артықтығын көрсетіп, оқыту деректерін қалыптастыру кезінде оларды мұқият іріктеу қажеттілігін негіздейді. Қызығушылық аймақтарымен өзара әрекеттесуді сипаттайтын белгілер де корреляциялық байланыстардың жеке кластерін құрайды. Фиксация ұзақтығы мен реакция латенттілігі көрсеткіштері, сегменттер бойынша да, агрегатталған түрде де, орташа және жоғары деңгейдегі тұрақты корреляциялар көрсетеді. Бұл белгілер зейіннің таралу динамикасымен байланысты ортақ жасырын факторды сипаттайтынын және мазмұндық тұрғыдан бірін-бірі ішінара қайталайтынын білдіреді. Қосымша назар аударуды қажет ететін аспект – бет-әлпет деректерін тіркеу сапасын сипаттайтын параметрлер мен мінез-құлық сипаттамалары арасындағы байланыс. Анықталған бет-әлпет негізгі нүктелерінің саны мен мимикалық және көру белгілерінің бірқатары арасындағы корреляция бейнесигнал сапасының есептелетін сипаттамаларға әсер ететінін көрсетеді, бұл нәтижелерді интерпретациялау кезінде ескерілуі тиіс.

Сурет 21 – Белгілер корреляциясының жылу картасы
Жүргізілген талдаудың практикалық маңыздылығы модельдерді құру барысында белгілерді өзара байланысты топтар ретінде қарастыруға мүмкіндік беретін құрылымдық заңдылықтарды анықтауда көрінеді. Корреляциялық құрылымды ескеру белгілер кеңістігінің артықтығын азайтуға, модель параметрлерінің тұрақсыздығын төмендетуге және олардың жалпылау қабілетін арттыруға мүмкіндік береді. Сонымен қатар, бұл жеке белгілердің жіктеу үдерісіндегі үлесін неғұрлым дұрыс интерпретациялауға жағдай жасайды. Корреляциялық талдау нәтижелері әртүрлі модальділіктер арасындағы мазмұнды байланыстардың бар екенін де көрсетеді. Мысалы, көз қозғалыстарының параметрлері бас қозғалысы көрсеткіштерімен корреляция көрсетеді, бұл мінез-құлық белгілерінің өзара байланысқан табиғатын дәлелдейді. Белгілер арасындағы жоғары корреляциялық байланыстар 8-кестеде ұсынылған.
Кесте 8 – Белгілер арасындағы жоғары корреляциялық байланыстар
	Белгі 1
	Белгі 2
	Белгі 3

	gaze_object_distance
	head_pose_angle
	0.74

	smile_probability
	facial_landmark_motion
	0.68


Айқын оң корреляция көзқарас пен объект арасындағы қашықтық пен бас ориентациясы параметрлері арасында анықталды, бұл көру және моторлық мінез-құлықтың келісімділігін көрсетеді. Аталған белгілер арасындағы корреляция коэффициенті 0.74-ке тең, бұл көзқарас бағыты мен бас қалпы арасындағы тығыз өзара байланысты білдіреді. Сол сияқты, мимикалық белсенділік көрсеткіштері бет-әлпет негізгі нүктелерінің қозғалыс параметрлерімен мәнді корреляция көрсетеді. Күлімсіреу ықтималдығы мен бет-әлпет ориентирлерінің қозғалыс қарқындылығы арасындағы корреляция коэффициенті 0.68-ді құрайды, бұл эмоциялық экспрессиялар мен бет қозғалысының кинематикалық сипаттамаларының келісімділігін дәлелдейді. Жүргізілген корреляциялық талдау әртүрлі модальділіктерге жататын белгілер – көру, моторлық және мимикалық – өзара тығыз байланыста екенін және бірыңғай мінез-құлық механизмдерін сипаттайтынын растайды. Алынған нәтижелер тұрақты әрі интерпретацияланатын машиналық оқыту модельдерін құру үшін, сондай-ақ АСБ бар балалардың мінез-құлық ерекшеліктерін тереңірек түсіну үшін маңызды мәнге ие.
Белгілер кеңістігінің құрылымын тереңірек зерттеу және жасырын заңдылықтарды анықтау мақсатында корреляциялық талдаудан кейін өлшемділікті төмендету әдістері қолданылды. Атап айтқанда, бастапқы көпөлшемді белгілер кеңістігін деректер дисперсиясын барынша сақтай отырып, төмен өлшемді кеңістікке түрлендіруге мүмкіндік беретін бас компоненттер әдісі (Principal Component Analysis, PCA) пайдаланылды. Визуализация нәтижелері 22-суретте ұсынылған.

Сурет 22 – Бас компоненттер әдісі арқылы деректер проекциясы
Деректердің бас компоненттер кеңістігіндегі екіөлшемді проекциясын көрсетеді және эксперименттік протокол нәтижесінде қалыптасқан белгілер кеңістігінің жаһандық геометриясын бағалауға мүмкіндік береді. Бірінші бас компонент жалпы өзгермеліліктің 16.7%-ын, ал екінші компонент 9.8%-ын түсіндіреді, бұл белгілердің ақпараттылығының бір бағытта шоғырланбай, бірнеше факторлар бойынша таралғанын көрсетеді. Бұл нәтижелер деректер құрылымының бір ғана доминантты бағытпен анықталмайтынын, керісінше мінез-құлықтың әртүрлі модальділіктерімен байланысты факторлар жиынтығы арқылы қалыптасатынын дәлелдейді. Проекцияда бірінші компонент бойымен бақылаулардың ішінара бөлінуі байқалады, бұл топтар арасындағы айырмашылықтардың бар екенін көрсетеді. Сонымен қатар орталық аймақта қабаттасу аймағы сақталады, бұл мінез-құлық сипаттамаларының жоғары деңгейдегі жекеаралық өзгермелілігімен түсіндіріледі. Жекелеген алшақ орналасқан нүктелердің болуы мінез-құлықтың атипиялық профильдерінің бар екенін немесе сигналдарды тіркеу ерекшеліктерін көрсетуі мүмкін, бұл қосымша талдауды талап етеді. Белгілер кеңістігінің бейсызық құрылымын тереңірек зерттеу мақсатында t-SNE әдісі қолданылды, оның нәтижелері 23-суретте ұсынылған.

Сурет 23 – t-SNE әдісі арқылы белгілерді визуализациялау
Бұл әдіс бақылаулар арасындағы жергілікті өзара байланыстарды айқындауға және сызықтық түрлендірулер кезінде анық байқалмайтын жасырын топталуларды анықтауға мүмкіндік береді. t-SNE проекциясын талдау бірнеше ықшам кластерлердің, созылыңқы аймақтардың және ішінара қабаттасу зоналарының бар екенін көрсетеді. Бұл деректер құрылымының біртекті еместігін және әрбір топ ішінде мінез-құлықтың әртүрлі ішкі типтерінің бар екенін білдіреді. Бақыланатын конфигурация балалар арасындағы айырмашылықтардың көру зейіні параметрлері, бас ориентациясы және бет-әлпет мимикалық белсенділігінің күрделі өзара әрекеттесуі нәтижесінде қалыптасатынын растайды. Жекелеген алшақ орналасқан нүктелер белгілерінің жеке ерекшеліктеріне немесе сигнал динамикасының стандартты емес жағдайларына сәйкес келуі мүмкін. Деректердегі табиғи топталуларды анықтау мақсатында k-means алгоритмін қолдана отырып кластерлік талдау жүргізілді (24-сурет).

Сурет 24 – k-means әдісі арқылы кластерлеу нәтижелері
24-суретте алғашқы екі бас компонент координаттарындағы k-means кластерлеу нәтижесін визуализациялайды және алгоритмнің топ белгілерін пайдаланбай-ақ жазбаларды белгілер профильдерінің ұқсастығы бойынша қалай топтастыратынын көрнекі түрде бағалауға мүмкіндік береді. PC1–PC2 жазықтығында екі негізгі кластер қалыптасады: олардың бірі ықшам және PC1-дің теріс мәндері аймағында шоғырланған, ал екіншісі PC1 бойымен созылыңқы болып, PC2 бойынша экстремалды мәндері бар бірқатар алшақ орналасқан бақылауларды қамтиды. Мұндай таралу деректер құрылымының біртекті еместігін көрсетеді: бақылаулардың бір бөлігі тығыз «ядроны» құраса, екінші бөлігі сирек аймақтарды қалыптастырады. Бұл жағдайлар мінез-құлықтың атипиялық жеке паттерндеріне немесе мультимодальды сигналдардың ерекше комбинацияларына сәйкес келуі мүмкін. 24-суретте кластерлердің клиникалық меткалармен сәйкестігін сандық бағалауды толықтырады, ARI = 0.425 мәні алынған кластерлер мен нақты кластар арасындағы орташа деңгейдегі сәйкестікті көрсетеді, бұл жасырын құрылымның мақсатты міндетпен ішінара сәйкес келетінін білдіреді. Сонымен қатар, визуалды түрде байқалатын қабаттасу аймақтары мен өтпелі нүктелер бөлінудің қатаң емес екенін көрсетеді, PC кеңістігінің орталық бөлігінде кластерлер өзара жанасады, ал кейбір бақылаулар аралық аймақта орналасады, бұл клиникалық және мінез-құлықтық өзгермелілікпен сәйкес келеді [99].

Берілген визуализацияның мазмұндық маңыздылығы оның кластерлік құрылым көздерін эксперименттік схемамен байланыстыра отырып түсіндіруге мүмкіндік беруінде. F1–F6 сегменттерінде қалыптасатын белгілер зейін, бағдарлану және бет-әлпет эмоциялық белсенділігіңің біріктірілген профильдерін құрайды және дәл осы профильдер топтастырудың негізі болып табылады. Кластерлердің бірінде алшақ орналасқан нүктелердің болуы оларды жеке талдаудың қажеттілігін көрсетеді, мұндай жазбаларды сегменттік метрикалармен және бастапқы уақыттық қатарлармен салыстыра отырып, олардың орналасуы сирек мінез-құлық сценарийімен байланысты ма, әлде сигналдарды тіркеу ерекшеліктерімен түсіндіріле ме екенін анықтау қажет. Жалпы алғанда, 24-суретте жасырын ішкі құрылымдарды, ықтимал ішкі топтарды және кейінгі жіктеу модельдерін құру кезінде қарапайым сызықтық бөлгіштердің қолданылу шектерін талқылауға арналған маңызды визуалды негіз болып табылады.

Жүргізілген мультимодальды бет-әлпет белгілерін талдау АСБ бар балалар мен ҚД балалар арасындағы айырмашылықтарды сипаттайтын бірқатар ақпараттық белгілерді анықтауға мүмкіндік берді. Ең маңызды айырмашылықтар көз қозғалыстарының параметрлерінде, фиксация тұрақтылығында және мимикалық белсенділік сипаттамаларында байқалады. Зерттеу нәтижелері мультимодальды мінез-құлық деректерінің жоғары диагностикалық ақпараттылыққа ие екенін және оларды АСБ ерте белгілерін автоматты түрде анықтауға бағытталған машиналық оқыту модельдерін құруда тиімді қолдануға болатынын растайды. Әртүрлі модальділіктерді біріктіру талдау дәлдігін арттыруға және жекелеген сигнал түрлерін қолдану кезінде анықталмайтын жасырын мінез-құлық паттерндерін анықтауға мүмкіндік береді [100, 101]. Осылайша, анықталған белгілер мінез-құлық белгілерін талдауға арналған интеллектуалды алгоритмдерді әзірлеуге және АСБ ерте анықтау және болжау жүйелерін құруға негіз бола алады.
2-бөлім бойынша қорытынды 

АСБ ерте белгілерін зерттеуге және машиналық оқыту әдістерін қолдануға арналған балалардың бет-әлпет белгілерін мультимодальды деректер базасын қалыптастыру әдіснамасы әзірленді. Зерттеу аясында бет-әлпет белгілерін тіркеуге арналған AI-WATCH-KID эксперименттік жүйесі құрылды, ол көз қозғалыстары параметрлерін, мимикалық белсенділікті, бет-әлпет негізгі нүктелерінің координаттарын және бас ориентациясы көрсеткіштерін қамтитын әртүрлі мінез-құлық деректерін синхронды түрде жазуды қамтамасыз етеді. Эксперименттік зерттеу Астана қаласының арнайы түзету және білім беру ұйымдары базасында 2-5 жас аралығындағы балалардың қатысуымен жүргізілді. Эксперименттік схема нәтижесінде мультимодальды деректердің синхрондалған уақыттық қатарларын және балалардың көру зейіні, мимикалық белсенділігі мен мінез-құлықтық қатысу ерекшеліктерін сипаттайтын агрегатталған белгілерді қамтитын құрылымдалған деректер корпусы қалыптастырылды. Қалыптастырылған деректер базасы 99 эксперименттік сессияны және қатысушылардың мінез-құлық белгілерінің әртүрлі аспектілерін сипаттайтын белгіні қамтиды.
Деректерді сақтаудың стандартталған құрылымын және уақыттық қатарларды біріздендірілген түрде ұсынуды қолдану қазіргі заманғы деректерді талдау әдістерін, оның ішінде машиналық оқыту және терең оқыту алгоритмдерін қолдануға мүмкіндік береді. Бет-әлпет белгілерінің модальділіктеріне талдау жүргізіліп, АСБ ерте мінез-құлықтық көріністерін сипаттайтын ақпараттық белгілер зерттелді. Ерекше назар көру зейінінің динамикасын талдауға, мимикалық белсенділік ерекшеліктеріне және балалардың визуалды және аудиалды стимулдармен өзара әрекеттесуі кезіндегі бағдарлану параметрлеріне аударылды. Деректерді Мультимодальды өңдеу нәтижесінде автоматты жіктеу және болжау міндеттерінде қолдануға жарамды ақпараттық белгілер жиынтығы анықталды. Алынған нәтижелер бет-әлпет белгілері негізінде АСБ ерте көріністерін автоматты түрде анықтау модельдерін әзірлеуге және мінез-құлық белгілерінің ақпараттылығын әрі қарай талдауға арналған эксперименттік және әдіснамалық негізді қалыптастырады.
3 АУТИСТІК СПЕКТР БҰЗЫЛЫСТАРЫНЫҢ ЕРТЕ БЕЛГІЛЕРІН АНЫҚТАУ ЖӘНЕ БОЛЖАУҒА АРНАЛҒАН МОДЕЛЬ МЕН АҚПАРАТТЫҚ ЖҮЙЕНІ ҚҰРУ
3.1 Аутистік спектр бұзылыстарының ерте белгілерін болжау моделді әзірлеу
Балалардың стандартталған эксперименттік сеанс барысында тіркелетін бет-әлпет деректерін мультимодальды талдауға негізделген АСБ ерте белгілерін болжау моделі әзірленді. Дәстүрлі диагностикалық тәсілдермен салыстырғанда, олар көбінесе сарапшылық бақылауға және баланың мінез-құлқын сапалық интерпретациялауға сүйенсе, ұсынылған модель бірнеше модальділіктегі синхронды деректерді – көз қозғалыстары, мимикалық белсенділік параметрлері, бас ориентациясы, бет-әлпет геометриясы және ұсынылатын стимулдардың оқиғалық контексті – формальды түрде тіркеу, құрылымдау және мультимодальды талдау арқылы бағалауды объективтендіруге бағытталған. Әзірленген модель толық есептеу үдерісін жүзеге асырады, онда сценарийлік схемадан өту барысында баланың нақты мінез-құлқы пішінделген белгілер жиынтығына, одан әрі бақылаудың математикалық сипаттамасына, соңында ықтималдық диагностикалық қорытындыға түрлендіріледі. 25-суретте көрсетілгендей, модель бірнеше өзара логикалық байланысты кезеңдерді қамтиды. Олар – тәжірибелік сеансты дайындау және өткізу, бет-әлпет деректерін синхронды жинау, сеансты пішінді объект түрінде құрылымдау, ақпараттық белгілерді шығару, оқыту жиынтығын қалыптастыру, деректерді алдын ала өңдеу, жіктеу моделін оқыту және осы модельді жаңа бақылаудың АСБ немесе ҚД класына жататынын болжау үшін қолдану.

Сурет 25 – АСБ ерте белгілерін болжау моделінің архитектурасы
Ұсынылып отырған модель жеке бір классификатормен шектелмейді, керісінше деректерді түрлендірудің тұтас формальды ұйымдастырылған жүйесі болып табылады, онда әрбір кезең келесі кезеңді математикалық және мазмұндық тұрғыдан дайындайды. Осы тұрғыдан алғанда, әзірленген модельді түрлендірулер композициясы ретінде ұсынуға болады (3):

                                                      (3)
мұнда R – мультимодальды бастапқы (шикі) сигналдар кеңістігі; 
D – сеанстардың құрылымдалған корпусы;  
X – белгілер матрицасы, нормаланған белгілер кеңістігі; 
ŷ – қорытынды болжам.
Модельді әзірлеу реті АСБ ерте белгілері жеке бір бет-әлпет параметрінде емес, бірнеше бет-әлпет деректерінің келісілген құрылымда көрініс табады деген болжамға негізделген. ҚД бала мен АСБ белгілері бар бала тек көзқарас бағытымен ғана емес, сонымен қатар көру зейінін ұстап тұру сипатымен, есімге бағдарлану реакциясының жылдамдығымен, нысанмен өзара әрекеттесу тұрақтылығымен, бас бұрылу ерекшеліктерімен, бет-әлпет мимикалық белсенділігінің айқындылығымен және әртүрлі мінез-құлық арналары арасындағы келісімділік деңгейімен ерекшеленуі мүмкін.
Математикалық модель мультимодальды түрде құрылады, яғни бірнеше өзара толықтыратын ақпарат көздерін бір уақытта пайдаланады. Әдіснамалық тұрғыдан модельді әзірлеу келесі негізгі кезеңдерді қамтиды: бір бақылауды стандартталған мультимодальды сеанс ретінде формализациялау; сеансты F1–F6 сценарийлік сегменттерге декомпозициялау; бастапқы сигналдарды синхрондалған уақыттық қатарлар түрінде сипаттау; уақыттық қатарлардан интерпретацияланатын белгілерге көшу ережелерін құру; белгілерді біртұтас белгілер кеңістігіне біріктіру; оқыту деректерін алдын ала өңдеу және нормализациялау; интерпретацияланатын базалық классификатор ретінде логистикалық регрессия моделін оқыту; және модельді жаңа сеанстарға диагностикалық режимде қолдану ережесін қалыптастыру. Үсынылған модель мазмұндық тұрғыдан интерпретацияланатын зерттеу логикасын да, қатаң есептеу формализациясын да біріктіреді. Әзірленген модельдегі талдаудың базалық бірлігі ретінде баланы бақылаудың жеке сеансы алынады. Әрбір сеанс баланың стандартталған протоколдан өтуіне сәйкес келеді және идентификациялық мәліметтерді де, мультимодальды уақыттық қатарларды да қамтитын құрылымдалған объект ретінде қарастырылады. (4) формальды түрде бір сеанс келесі түрде беріледі:

мұнда ci – бақылаудың класы, 
ui – баланың идентификаторы, 

 – нақты сеанстың идентификаторы. Деректерді жинау кезеңінде [image: image40.png]g



 алдын ала белгілі болады және екі топтың АСБ немесе ҚД біріне сәйкес келеді. Ал жеке диагностикалау режимінде класс алдын ала берілмейді және модель арқылы болжануы тиіс. Мұндай ұсыну тәсілі принциптік маңызға ие, себебі ол әрбір сеансты дербес, оқшауланған және қайта жаңғыртылатын бақылау бірлігі ретінде қарастыруға мүмкіндік береді. Бұл өз кезегінде деректерді сақтау, қайта талдау, оқыту жиынтығына енгізу және диагностикалық режимде кейіннен қолдану үшін қолайлы жағдай жасайды. Сонымен қатар, бір сеанс шеңберіндегі барлық деректер бір қатысушыға, бір эксперименттік протоколға және стимулдарды ұсынудың бірдей уақыттық құрылымына тиесілі болады.

Модельді әзірлеудің келесі кезеңі – бүкіл сеансты стандартталған схеманың функционалдық тұрғыдан ерекшеленетін алты фазасына (F1–F6) бөлу. Мұндай құрылымдау бақылау шарттарының қайта жаңғыртылуын қамтамасыз етеді және бірдей мінез-құлық белгілерін нақты сценарий контекстінде интерпретациялауға мүмкіндік береді. AI-WATCH-KID ақпараттық жүйесінің архитектурасына сәйкес, протокол объектіні бақылау, есім бойынша шақыру, бағытталған визуалды өзара әрекеттесу және мультимедиялық фрагментті қарау кезеңдерін қамтиды. Сценарийлік фазалар жиыны келесі түрде белгіленсін (5):

Әрбір фазаға  [image: image43.png]I = [t5t9rt, tend), k =




  уақыт аралығы сәйкес келеді. Осыған сәйкес кез келген уақыттық бақылау t үшін оның сегментке тиесілігін анықтайтын бейнелеу [image: image45.png]eg(t) = F, erept € I,



 түрде беріледі. Мұндай сегментацияның мәні бірдей мінез-құлық әрекеттерінің (мысалы, бас қозғалысы, көзқарастың кідірісі немесе мимиканың өзгеруі) интерпретациясы олардың қай сценарийде жүзеге асқанына тәуелді болуында жатыр. Яғни, бұл әрекет есімге жауап ретінде, объектіні көзбен қадағалау барысында немесе эмоциялық мазмұны жоғары мультимедиялық стимул әсерінде орын алуы мүмкін. Сондықтан модельде сигналдың тек мәні ғана емес, оның сценарийлік контексті де ескеріледі. Сеанс өткізу кезеңінде жүйе бірнеше деректер ағындарын синхронды түрде тіркейді. Бұл әрбір мінез-құлықтық бақылау уақыттық белгіге ие болып, баланың мінез-құлқының бірыңғай мультимодальды сипаттамасының бөлігі ретінде қарастырылатынын білдіреді. Формалды түрде i-ші сеанс үшін бастапқы деректер кеңістігі келесі түрде анықталады (6):

Көру зейіні ағыны. Көз қозғалысы деректер ағыны келесі түрде беріледі (7):

мұнда tn – уақыт моменті; 
xn,yn – экрандағы көзқарас координаттары;
vn – өлшеудің валидтілік индикаторы; 
an – қызығушылық аймағына тиесілілік белгісі. Бұл ағын баланың көзқарас қозғалысының тарихын сипаттайды, зейін траекторияларын қалпына келтіруге, объектіге дейінгі қашықтықты, фиксацияға дейінгі уақытты және көру зейінінің тұрақтылығын есептеуге мүмкіндік береді. 
Бас қалпы мен мимика ағыны. Мимикалық және постуральды параметрлер ағыны келесі түрде анықталады (8):

мұнда qm – бет анықталуының сәттілік индикаторы; 
yawm– бастың горизонталь бұрылу бұрышы; 
pitchm – вертикаль еңкею бұрышы;
 sm – күлімсіреу ықтималдығы; 
au6m, au12m – бет - әлпет мимикасының көрсеткіштері, олар щек аймағының белсенділігі мен ерін бұрыштарының көтерілуімен байланысты. Бұл ағын баланың ориентирлік және эмоциялық-мимикалық белсенділігін сипаттауға арналған.
Бет-әлпет геометриясы ағыны. Бет геометриясы нүктелер жиыны арқылы сипатталады (9):


[image: image53.png]Lo b s = o Ty Xonrs Yorers Zinrs ViS4 PT€ S 1)



                (9)


мұнда r – бет-әлпет нүктесінің индексі;
x(m,r),y(m,r),z(m,r) – нүктенің координаттары; 
vis(m,r) және pres(m,r) – оның бақылануы мен қатысу көрсеткіштері. Практикалық жүзеге асыруда бет-әлпеттің толық геометриялық сипаттамасы қолданылады, бұл бет-әлпет белсенділігінің кеңістіктік құрылымын тереңірек талдауға мүмкіндік береді.

Нысан ағыны. Экранда ұсынылатын стимул параметрлері келесі түрде анықталады (10):

мұнда ckx – нысан орталығының координаттары;
wk,hk – оның өлшемдері; 
statek – нысанның күйі. Бұл деректер көзқарас бағыты мен стимул орналасуының сәйкестігін бағалау үшін қолданылады.

Оқиғалар ағыны. Сценарийлік оқиғалар келесі түрде беріледі:

мұнда typej – оқиға типі (мысалы, сегменттің басталуы, аяқталуы, есіммен дыбыстық шақыру немесе сценарийдің басқа да маңызды әрекеттері). Осылайша, модельді әзірлеудің үшінші кезеңінде баланың мінез-құлқын барынша толық, синхрондалған және контекст бойынша таңбаланған түрде сипаттайтын мультимодальды көрініс қалыптастырылады.

Қорытынды қосалқы кезеңде жазбаның толықтығы мен құрылымына қатысты мета-белгілер қалыптастырылады: қолжетімді gaze-өлшемдер саны, бет кадрларының саны, оқиғалық белгілер саны, сегменттерден сәтті өту көрсеткіштері және басқа да қызметтік сипаттамалар. Бұл белгілер мінез-құлықтық сипаттамаларды алмастырмайды, алайда бақылау сапасын сенімділік факторы ретінде ескеруге мүмкіндік береді. Қорытынды белгілер векторы барлық аталған топтардың бірігуі түрінде беріледі (12):

Барлық сеанстар үшін белгілер есептелгеннен кейін келесі матрица қалыптастырылады:

Деректерді алдын ала өңдеу және оқытуға дайындау. Келесі кезеңде белгілер кеңістігін классификаторды оқытуға дайындау жүзеге асырылады. Бұл кезеңде үш негізгі міндет шешіледі: информативті емес белгілерді алып тастау, жетіспейтін мәндерді өңдеу және масштабты нормализациялау. Егер қандай да бір белгі үшін  [image: image60.png]Var(X.;) =0



 шарты орындалса, мұндай белгі информативті емес ретінде жойылады. Бұл бақылаулар арасында айырмашылық бермейтін бағандарды алып тастауға мүмкіндік береді. Жетіспейтін мәндерді өңдеу үшін медианалық импутация қолданылады:

Одан кейін белгілерді стандарттау орындалады (15):

мұнда μj және σj тек оқыту жиыны бойынша есептеледі, ал
ε – нөлге бөлінуді болдырмайтын шағын оң сан. Нәтижесінде нормаланған белгілер [image: image64.png]Z € RN*P



 матрицасы алынады. Мазмұндық тұрғыдан бұл кезең әртүрлі белгілерді бір масштабқа келтіруді қамтамасыз етеді және логистикалық регрессияны статистикалық тұрғыдан дұрыс оқытуға мүмкіндік береді. Деректерді дайындаудан кейін негізгі кезең – әзірленген болжау моделін оқыту жүзеге асырылады. Осы диссертациялық жұмыста базалық интерпретацияланатын классификациялық модель ретінде логистикалық регрессия қолданылады, бұл математикалық схеманың құрылымына сәйкес келеді. 
Бұл модельді таңдаудың бірнеше себебі бар. Біріншіден, ол бақылаудың АСБ класына тиесілі болу ықтималдығын бағалауға мүмкіндік береді. Екіншіден, ол жоғары интерпретацияланғыштыққа ие және белгілердің шешімге әсерін түсіндіру маңызды болатын міндеттерге жақсы сәйкес келеді. Үшіншіден, логистикалық регрессия табличалық белгілер кеңістігі үшін тұрақты базалық модель болып табылады. Екілік мақсатты айнымалы келесі түрде анықталады (16):
[image: image65.png]ACD knaccbiHa KaTbICThI,
KJI K1acceiHa Xkarca.



                             (16)
онда АСБ класына тиесілілік ықтималдығы келесі өрнек арқылы анықталады (17):

мұнда zi – нормаланған белгілер векторы; 
w – модель салмақтарының векторы; 
b – ығысу параметрі; 
σ –  сигмоидтық функция (18):

Бұл теңдеудің мәні – модель белгілердің сызықтық комбинациясын есептеп, оны 0 мен 1 аралығындағы мәнге түрлендіреді, ол АСБ ықтималдығы ретінде интерпретацияланады. Модельді оқыту регуляризацияланған логистикалық шығын функциясын минимизациялау арқылы жүзеге асырылады (19):

мұнда λ – регуляризация коэффициенті. Регуляризацияны енгізу артық үйренуді (overfitting) азайтады және көп корреляцияланған белгілер болған жағдайда модельдің тұрақтылығын арттырады. Осылайша, АСБ ерте белгілерін болжауға арналған әзірленген модель формалданған және кезең-кезеңімен жүзеге асырылатын есептеу үдерісін білдіреді, ол бастапқы мультимодальды мінез-құлық белгілерінан интерпретацияланатын ықтималдық диагностикалық қорытындыға өтуді қамтамасыз етеді. 
Стандартталған бақылау сеансы негізінде синхронды деректер тіркеледі, белгілер кеңістігі қалыптастырылады, олар алдын ала өңделіп, нормализацияланады, содан кейін классификациялық модель оқытылып, қолданылады. Нәтижесінде келесі түрдегі бейнелеу қалыптасады (20):
[image: image69.png]Ss2 Ri— x5z, 2P 2 ¥



                                              (20)
бақыланатын мінез-құлықтан бастап диагностикалық шешім қабылдауға дейінгі ақпаратты өңдеудің толық циклін сипаттайды. Ұсынылған модельдің маңызды ерекшеліктерінің бірі – жеке мінез-құлық сипаттамалары мен қорытынды болжам арасындағы интерпретацияланатын байланысты сақтау болып табылады. Бұл тек жоғары ақпараттылықты ғана емес, сонымен қатар алынған нәтижелерді түсіндіру мүмкіндігін де қамтамасыз етеді. Осылайша, ұсынылған тәсіл аутистикалық спектр бұзылыстарының ерте белгілерін объективті, қайта жаңғыртылатын және масштабталатын түрде анықтаудың әдіснамалық негізін қалыптастырады және кейінгі эксперименттік валидация мен оны AI-WATCH-KID ақпараттық жүйесіне енгізу үшін база қызметін атқарады.
3.2 Болжау моделінің тиімділігін бағалау
Әзірленген модельдің тиімділігін тәжірибелік бағалау зерттеудің маңызды кезеңдерінің бірі болып табылады, ол мультимодальды мінез-құлық деректерін талдау негізінде АСБ ерте белгілерін анықтау қабілетін сандық тұрғыдан растауға мүмкіндік береді. Алдыңғы бөлімде модель архитектурасы мен белгілер кеңістігін қалыптастыру логикасы қарастырылған болса, осы бөлімде есептеу тәжірибені ұйымдастыруға, қолданылған деректердің сипаттамасына, валидация процедурасына, әртүрлі машиналық оқыту алгоритмдерін салыстыруға және алынған нәтижелерді интерпретациялауға негізгі назар аударылады. Зерттеудің тәжірибелік бөлігінің мақсаты көз қозғалыстары, мимикалық белсенділіктер, бас қозғалысына және баланың стимулдық материалмен өзара әрекеттесуінен алынған мінез-құлық белгілерінің АСБ бар балалар мен ҚД балаларды автоматты түрде ажырату үшін жеткілікті ақпаратты қамтитыны туралы гипотезаны тексеру болды. Бұл гипотезаны тексеру үшін есептеу тәжірибенің бөоһлімі жүргізілді, оған сеанс деңгейіндегі агрегатталған белгілерді де, уақыттық қатарларды да талдау кірді. Деректерді екі түрлі түрде ұсыну балалардың бет-әлпет белгілерінің ерекшеліктерімен негізделеді. Бір жағынан, АСБ және ҚД топтары арасындағы айырмашылықтар мінез-құлықтың интегралдық сипаттамаларында көрінуі мүмкін, мысалы көру зейінінің тұрақтылығы, фиксациялар жиілігі, мимикалық белсенділік параметрлері немесе бас ориентациясы көрсеткіштері арқылы. Екінші жағынан, маңызды диагностикалық ақпарат осы сигналдардың уақыт бойынша өзгеру динамикасында болуы мүмкін, мысалы стимулға реакцияның кешігуінде, зейінді ұстап тұру ұзақтығында немесе тәжірибелік протокол фазалары арасындағы ауысу сипатында. Сондықтан зерттеу аясында деректердің екі ұсынылу түрі қалыптастырылды: сеанс деңгейіндегі кестелік ұсыну және уақыттық қатарлардың тізбектік ұсынуы. Кестелік ұсыну классикалық машиналық оқыту алгоритмдерін оқыту үшін пайдаланылса, тізбектік ұсыну уақыттық құрылымды ескеруге қабілетті терең оқыту модельдерін оқытуда қолданылды.

Тәжірибелік бағалаудың алғашқы кезеңі модельдерді оқытуда пайдаланылған деректер жиынының құрылымын сипаттаудан басталды. Кестелік деректер сеанс деңгейінде есептелген агрегатталған белгілерді қамтиды. Кестенің әрбір жолы баланың стимулдық материалмен өзара әрекеттесуінің бір сеансына сәйкес келеді, ал бағандар мінез-құлықтың әртүрлі сипаттамаларын көрсетеді. Мультимодальды сипаттамаларды шығару кезеңінде қалыптасқан бастапқы белгілер жиыны қамтыды. Деректерді модельдеуге дайындау кезеңінде белгілерді тазалау және іріктеу процедурасы жүргізілді, оған тұрақты, қайталанатын және әлсіз ақпараттық белгілерді, сондай-ақ өткізілімдер үлесі жоғары айнымалыларды жою кірді.  Кестелік деректер жиынының жиынтық сипаттамалары 9-кестеде ұсынылған.
Кесте 9 – Кестелік деректер жиынының профилі
	n_үлгілері
	n_мүмкіндіктері
	asd_қатынасы

	99
	149
	0.525


9-кестеде талдауы қалыптастырылған деректер жиыны 99 бақылаудан тұратынын және әрбір бақылау 149 белгімен сипатталатынын көрсетеді. Бұл белгілер мультимодальды сигналдарды өңдеу нәтижесінде алынған және келесі сипаттамаларды қамтиды: көз қозғалыстарының параметрлері; фиксациялар мен көзқарас ауысу көрсеткіштері; бет-әлпет мимикалық белсенділік сипаттамалары; бас ориентациясы параметрлері; бет-әлпет нүктелерінің қозғалысының статистикалық сипаттамалары. АСБ класына жататын бақылаулардың үлесі 0.525-ті құрайды, бұл кластардың шамамен теңгерілген таралуын көрсетеді. Агрегатталған белгілерден бөлек, сигналдардың уақыттық құрылымын зерттеу үшін деректердің тізбектік ұсынылуы да қалыптастырылды. Бұл жағдайда әрбір эксперименттік сеанс тұрақты ұзындықтағы уақыттық қатар ретінде ұсынылады. Тізбектік деректер жиынының параметрлері берілген (10-кесте).
Кесте 10 – Кестелік деректер жиынының профилі
	n_үлгілері
	n_уақыт_қаптамалары
	n_белгілер
	asd_қатынасы

	99
	160
	14
	0.525


10-кестеде әрбір эксперименттік сеанс 160 уақыттық интервалдан тұратын тізбек түрінде ұсынылған, олардың әрқайсысы үшін 14 белгі есептелген. Мұндай ұсыну сигналдардың уақыт бойынша өзгеру динамикасын ескеруге және уақыттық талдау модельдерін қолдануға мүмкіндік береді. Тізбектердің тұрақты ұзындығын пайдалану терең оқыту архитектураларын оқыту кезінде кіріс деректерінің өзара салыстырмалылығын қамтамасыз етеді. Қажет болған жағдайда қысқа тізбектер нөлдік мәндермен толықтырылды, ал ұзын тізбектер белгіленген ұзындыққа дейін қысқартылды. Осылайша, тізбектік ұсыну белгілердің тек абсолют мәндерін ғана емес, олардың уақыттық құрылымын да талдауға мүмкіндік береді, бұл балалардың мінез-құлық ерекшеліктерін зерттеуде маңызды фактор болып табылады. Машиналық оқыту модельдерін дұрыс эксперименттік бағалау оқыту және тест деректерінің тәуелсіздігі қағидатын қатаң сақтауды талап етеді. Мінез-құлық белгілерін талдау міндеттерінде бұл талап ерекше маңызға ие, себебі деректер бір қатысушыға тиесілі бірнеше бақылауларды қамтуы мүмкін. Егер мұндай бақылаулар бір уақытта оқыту және тест жиынтықтарына түссе, модель нақты баланың жеке ерекшеліктерін ішінара «жаттап» алуы мүмкін, бұл оның сапасын шамадан тыс жоғары бағалауға әкеледі. Осы әсерлердің алдын алу мақсатында эксперименттік деректерді бөлу кезінде топтық (group-based) тәсіл қолданылды, онда деректер баланың идентификаторы бойынша бөлінді. Бұл бір қатысушыға тиесілі барлық бақылаулардың тек бір жиынтыққа – не оқыту, не тест жиынтығына – ғана енгізілетінін білдіреді. Кестелік деректер жиынын бөлу параметрлері ұсынылған (11-кесте).
Кесте 11 – Кестелік деректер жиынын бөлу профилі (балалар бойынша)
	бөлу
	n_үлгілері
	asd_қатынасы
	n_ бірегей_балалар

	train
	79
	0.532
	79

	test
	20
	0.500
	20


11-кестеде оқыту жиынтығы 79 бақылауды қамтиды, ал тест жиынтығында 20 бақылау бар. Әрбір бөліктегі бірегей қатысушылар саны бақылаулар санына тең, бұл оқыту және тест жиынтықтары арасында балалардың қиылысы жоқ екенін растайды. Екі жиынтықтағы АСБ және ҚД кластарының салыстырмалы үлестірімі бір-біріне жақын. Оқыту жиынтығында АСБ үлесі 0.532 болса, тест жиынтығында 0.500-ді құрайды. Мұндай үлестірім модель сапасының қорытынды метрикаларына кластар теңгерімсіздігінің әсерін азайтуға мүмкіндік береді. Қалыптастырылған тест жиынтығы модельдерді тек соңғы тәуелсіз бағалау үшін пайдаланылып, оқыту немесе гиперпараметрлерді іріктеу процесіне қатыстырылмады. Ұқсас бөлу процедурасы нейрожелілік модельдерді оқытуда қолданылатын тізбектік деректер ұсынуына да қолданылды. Бұл классикалық машиналық оқыту алгоритмдері мен терең оқыту модельдерінің нәтижелерін өзара салыстыруды қамтамасыз етеді. Тізбектік деректер жиынын бөлу сипаттамалары 12-кестеде берілген.
Кесте 12 – Тізбектік деректер жиынын бөлу профилі
	бөлу
	n_үлгілері
	asd_қатынасы
	n_ бірегей_балалар

	train
	79
	0.532
	79

	test
	20
	0.500
	20


12-кестеде бөлу параметрлерінің кестелік деректер жиынымен толық сәйкес келетінін көрсетеді. Мұндай шешім әртүрлі модельдердің нәтижелерін дұрыс салыстыру мақсатында қабылданды. Бірдей оқыту және тест жиынтықтарын пайдалану деректердегі айырмашылықтардың әсерін жойып, талдауды тек алгоритмдердің айырмашылықтарына шоғырландыруға мүмкіндік береді. Сонымен қатар, екі жиынтықтағы кластардың бірдей үлестірімі accuracy, balanced accuracy, ROC-AUC және F1-score сияқты сапа метрикаларын неғұрлым сенімді бағалауға жағдай жасайды.
Тәуелсіз тест жиынтығының болуына қарамастан, модельдердің сапасын тұрақты бағалау мақсатында оқыту үдерісінде кросс-валидация процедурасы қолданылды. Кросс-валидация шектеулі деректер көлемін тиімді пайдалануға және модель сапасын статистикалық тұрғыдан сенімді бағалауға мүмкіндік береді. Осы зерттеуде бақылаулардың нақты балаларға тиесілігін ескеретін group cross-validation әдісі пайдаланылды. Бұл тәсілде оқыту жиынтығы бірнеше ішкі жиынтықтарға бөлінеді және олардың әрқайсысы кезекпен валидациялық жиынтық ретінде қолданылады, ал қалған бөлігі модельді оқыту үшін пайдаланылады. Нәтижесінде әрбір итерацияда сапа метрикалары есептеліп, барлық итерациялар бойынша орташа мәндер анықталады. Мұндай тәсіл артық үйрену ықтималдығын төмендетуге және модель сапасын неғұрлым сенімді бағалауға мүмкіндік береді. Жіктеу сапасын бағалау үшін accuracy, balanced accuracy, precision, recall, F1-score, ROC-AUC және PR-AUC метрикалары қолданылды. Balanced accuracy метрикасы кластар теңгерімсіздігі жағдайында дұрыс бағалау жүргізу қажеттілігімен байланысты. Recall метрикасы АСБ ерте анықтау міндеттерінде ерекше маңызды, себебі ол модельдің оң жағдайларды жіберіп алмау қабілетін сипаттайды. ROC-AUC және PR-AUC метрикалары классификация шегіне тәуелсіз ранжирлеу сапасын бағалауға мүмкіндік береді.
Эксперименттік зерттеудің бастапқы кезеңінде кестелік деректер ұсынуына негізделген классикалық машиналық оқыту алгоритмдерінің тиімділігі бағаланды. Бұл кезеңнің мақсаты мультимодальды сигналдардан алынған агрегатталған мінез-құлық белгілерінің АСБ бар балалар мен ҚД балаларды ажырату қабілетін анықтау болды. Негізгі машиналық оқыту алгоритмдері ретінде Logistic Regression, радиалдық базистік функциясы бар Support Vector Machine (SVC RBF) және Random Forest модельдері таңдалды. Бұл алгоритмдердің таңдауы олардың медициналық диагностика және мінез-құлық деректерін талдау міндеттерінде кеңінен қолданылуымен негізделген. Logistic Regression –  интерпретацияланатын сызықтық модель болып табылады және жекелеген белгілердің шешім қабылдауға қосқан үлесін бағалауға мүмкіндік береді. Support Vector Machine – күрделі деректер үлестірімдерін тиімді бөле алатын қуатты бейсызық жіктеу алгоритмі. Random Forest – жіктеу тұрақтылығын арттыру үшін шешім ағаштарының ансамблін қолданатын алгоритм. Нәтижелердің тұрақтылығын бағалау үшін қайталанатын кросс-валидация процедурасы қолданылды, ол модель сапасын статистикалық тұрғыдан сенімді бағалауға мүмкіндік береді. Кросс-валидация нәтижелерінің жиынтық көрсеткіштері ұсынылған (13-кесте).
Кесте 13 – Модельдердің сапа метрикаларының орташа мәндері
	Модель
	roc_auc_mean
	roc_auc_std
	balanced_accuracy_mean
	balanced_accuracy_std
	f1_mean
	f1_std

	Logistic
Regression
	0.979
	0.025
	0.922
	0.046
	0.925
	0.044

	SVC_RBF
	0.971
	0.023
	0.896
	0.049
	0.907
	0.044

	Random
Forest
	0.947
	0.040
	0.894
	0.052
	0.893
	0.055


13-кестеде талдауы бойынша Logistic Regression моделінің ең жоғары нәтижелер көрсеткенін дәлелдейді. Бұл модель үшін ROC-AUC көрсеткішінің орташа мәні 0.979-ға тең, бұл алгоритмнің АСБ және ҚД кластарын жоғары дәлдікпен ажырату қабілетін көрсетеді. Сонымен қатар ROC-AUC стандарттық ауытқуының төмен болуы модельдің деректерді әртүрлі бөлу жағдайларында тұрақты жұмыс істейтінін білдіреді. Balanced accuracy және F1-score көрсеткіштерінің жоғары мәндері модельдің екі класс үшін де теңгерімді дәлдікпен жіктеу жүргізетінін растайды. Бұл АСБ ерте анықтау міндеттерінде ерекше маңызды, себебі жалған теріс нәтижелер ерте түзету көмегін қажет ететін балаларды өткізіп алуға әкелуі мүмкін. SVC_RBF моделі логистикалық регрессияға жақын нәтижелер көрсеткенімен, негізгі сапа метрикалары бойынша одан төмен болды. Бұл деректер жиынындағы белгілер кеңістігінің құрылымы негізінен сызықтық тәуелділіктермен сипатталатынымен түсіндірілуі мүмкін. Random Forest алгоритмі ROC-AUC және F1-score бойынша төменірек нәтижелер көрсетті. Ансамбльдік әдістер бейсызық тәуелділіктермен тиімді жұмыс істегенімен, бұл жағдайда модель оқыту деректерінің шектеулі көлеміне сезімтал болып шықты. Нәтижелердің тұрақтылығын қосымша тексеру мақсатында бақылаулардың нақты балаларға тиесілігін ескеретін group cross-validation әдісі қолданылды. Осы бағалау нәтижелері 14-кестеде ұсынылған.
Кесте 14 – Модельдердің сапа метрикалары (Group Cross-Validation)
	Модель
	accuracy
	balanced_accuracy
	precision
	recall
	f1
	pr_auc

	Logistic Regression
	0.899
	0.898
	0.889
	0.923
	0.906
	0.978

	SVC_RBF
	0.889
	0.887
	0.873
	0.923
	0.897
	0.966

	Random Forest
	0.879
	0.880
	0.900
	0.865
	0.882
	0.953


14-кесте негізінде, group cross-validation нәтижелері эксперименттің алдыңғы кезеңінде алынған қорытындыларды растайды. Logistic Regression моделі сапа метрикаларының басым бөлігі бойынша ең жоғары нәтижелерді көрсетеді. Әсіресе precision және recall көрсеткіштеріне назар аудару қажет. Recall көрсеткішінің жоғары мәні (0.923) модельдің АСБ жағдайларының көпшілігін дұрыс анықтай алатынын білдіреді. Бұл аутизмді ерте анықтау контекстінде аса маңызды, себебі бұзылысы бар баланы анықтамау диагностикалық және түзету шараларының кешігуіне әкелуі мүмкін. PR-AUC көрсеткішінің жоғары мәні (0.978) де модельдің оң классты ажыратудағы тиімділігін растайды. Модельдердің сапасын соңғы бағалау оқыту және кросс-валидация кезеңдерінде қолданылмаған тәуелсіз тест жиынтығында жүргізілді. Бұл модельдердің жаңа деректерге жалпылау қабілетін объективті бағалауға мүмкіндік береді. Нәтижелер 15-кестеде келтірілген.
Кесте 15 – Тәуелсіз тест жиынындағы модельдердің сапа метрикалары
	Модель
	accuracy
	balanced_

accuracy
	precision
	recall
	f1
	pr_auc
	roc_auc
	n_train
	n_test

	Logistic

Regression
	0.879
	0.875
	0.810
	0.997
	0.895
	0.987
	0.985
	79.000
	20.000

	SVC_RBF
	0.848
	0.844
	0.773
	0.983
	0.872
	0.988
	0.985
	79.000
	20.000

	RandomForest
	0.879
	0.877
	0.842
	0.941
	0.889
	0.982
	0.978
	79.000
	20.000


Нәтижелерді талдау Logistic Regression моделінің тәуелсіз деректерде де жоғары жіктеу сапасын сақтайтынын көрсетеді. ROC-AUC = 0.985 мәні модельдің бақылауларды ASD класына жату ықтималдығы бойынша жоғары дәлдікпен ранжирлей алатынын білдіреді. Ерекше маңызды көрсеткіш – recall = 0.997, яғни модель тест жиынында бірде-бір АСБ жағдайын жіберіп алмаған. Бұл ерте скрининг жүйелері үшін аса маңызды көрсеткіш болып табылады. Модель жұмысының ерекшеліктерін тереңірек талдау үшін қателіктер матрицасы құрылды (16-кесте).

Кесте 16 – Классикалық модельдің қателіктер матрицасы
	true_class
	Pred_TD
	Pred_ASD

	True_TD
	12
	4

	True_ASD
	0
	17


16-кестеге сай, модель АСБ класына жататын барлық бақылауларды дұрыс жіктеген. Сонымен қатар ҚД класына жататын кейбір бақылаулар оң класқа (АСБ) жатқызылған. Жалпы алғанда, қателіктердің негізгі бөлігі АСБ бойынша жалған оң нәтижелерден тұрады. 16 нақты ҚД сеансының ішінде 12-сі дұрыс танылған, ал 4-і АСБ ретінде жіктелген. Ал 17 нақты АСБ сеансының ешқайсысы ҚД ретінде қате жіктелмеген, бұл holdout бағалаудағы жоғары recall мәнімен толық сәйкес келеді. Мұндай қателік құрылымы скрининг және диагностикалық жүйелерге тән, мұнда жалған теріс нәтижелерді барынша азайту басымдық болып табылады, тіпті бұл жалған оң нәтижелер санының аздап артуына әкелсе де. Модельдерді көрнекі түрде салыстыру үшін ROC-қисықтар құрылып, олардың нәтижелері 26-суретте ұсынылған.

Сурет 26 – Жіктеу модельдерінің ROC-қисықтары
ROC-қисықтар модельдердің бақылауларды оң класқа жату ықтималдығы бойынша классификация шегіне тәуелсіз ранжирлеу қабілетін бағалауға мүмкіндік береді. 26-суретте классикалық үш алгоритм  – Logistic Regression, SVC RBF және Random Forest  – үшін OOF-болжамдар негізінде алынған екі өзара толықтыратын сапа сипаттамасын біріктіреді: сол жақта ROC-қисықтар, ал оң жақта precision–recall қисықтары көрсетілген. ROC-графикте барлық модельдердің қисықтары кездейсоқ болжау диагоналынан айтарлықтай жоғары орналасқанымен, ең үлкен қисық астындағы аудан Logistic Regression моделінде байқалады (AUC = 0.976), одан кейін SVC RBF (AUC = 0.958), ал соңында Random Forest (AUC = 0.927) орналасқан. Бұл сызықтық модельдің барлық шек мәндері диапазонында бақылауларды тәуекел деңгейі бойынша ең тұрақты ранжирлейтінін және салыстырмалы түрде бірдей false positive rate кезінде жоғары true positive rate сақтайтынын көрсетеді. Оң жақтағы панель бұл ранжирлеудің нақты жағдайда precision мен recall арасындағы компромиске қалай айналатынын нақтылайды. Average precision көрсеткіші бойынша да сол реттілік сақталады: Logistic Regression (AP = 0.978), SVC RBF (AP = 0.966), Random Forest (AP = 0.953). Жоғары толықтық аймағында (recall → 1) Random Forest моделінде precision айтарлықтай төмендейді, бұл оның ранжирлеуінің салыстырмалы түрде «шулы» екенін көрсетеді: шек төмендеген сайын модель шекаралық сеанстарды да оң класқа жиі жатқызады.
26-сурет талдауы бойынша Logistic Regression моделінің қисығы басқа алгоритмдерге қарағанда жоғары орналасқанын және оның артықшылығын растайды. Бұл модель recall өскен кезде де precision деңгейін жоғары ұстап тұрады, бұл әсіресе оң жағдайды өткізіп алу құны жоғары болған жағдайда жұмыс шегін таңдауды неғұрлым болжамды етеді. Модель шешімдерін интерпретациялау мақсатында белгілердің маңыздылығына талдау жүргізілді.

Нәтижелер 17-кестеде келтірілген және ең тиімді классикалық модель шешіміне қай айнымалылардың көбірек әсер ететінін көрсетеді, яғни «қара жәшік» нәтижесін нақты өлшенетін мінез-құлық маркерлері деңгейіне түсіндіреді. Бірінші орында au6_p90 көрсеткіші (importance = 0.637) орналасқан, бұл AU6 мимикалық индикаторының жоғары квантильдері маңызды екенін, яғни тек орташа деңгей емес, шыңдық (пиктік) мимикалық белсенділік эпизодтары да шешуші рөл атқаратынын білдіреді. Одан кейін стимулмен өзара әрекеттесу көрсеткіштері (F3_aoi_hits, F2_aoi_dwell_ms, F3_aoi_dwell_ms) және бас бұрылуының бағдарлану индикаторлары (F2_head_left_ratio, F4_head_left_ratio және олардың агрегаттары) орналасқан. Бұл модельдің бет-әлпет экспрессиясының динамикасын, AOI бойынша зейіннің бөлінуін және есімге жауап беру кезіндегі бағдарлану белгілерін бірлесіп пайдаланатынын көрсетеді.

Кесте 17 – Модельдің ең маңызды белгілері
	Белгілер
	Маңыздылығы

	au6_p90
	0.637

	F3_aoi_hits
	0.469

	F2_head_left_ratio
	0.462

	F4_head_left_ratio
	0.443

	meta_count_gaze_samples
	0.424

	F1_Gsteady
	0.419

	all_mean_Gsteady
	0.419

	F3_gaze_valid_rate
	0.391

	all_mean_head_left_ratio
	0.373

	F1_gaze_valid_rate
	0.355

	F4_gaze_valid_rate
	0.337

	meta_count_object_samples
	0.333

	name_call_to_object_latency_std
	0.316

	all_std_head_left_ratio
	0.312

	landmark_x_std
	0.300

	au6_mean
	0.299

	landmark_presence_mean
	0.297

	landmark_visibility_mean
	0.297

	F2_aoi_dwell_ms
	0.293

	F3_aoi_dwell_ms
	0.284


Ең маңызды белгілер тобының бірі сигналдарды тіркеудің толықтығы мен «тығыздығын» сипаттайтын параметрлермен байланысты, атап айтқанда meta_count_gaze_samples, meta_count_object_samples, сондай-ақ валидті трекинг үлестері — F1_gaze_valid_rate, F3_gaze_valid_rate, F4_gaze_valid_rate. Аталған белгілердің жоғары маңыздылығы бақыланатын сигнал сапасының бейтарап фондық фактор емес екенін көрсетеді, керісінше, ол ажыратушы ақпарат тасымалдауы немесе мінез-құлық паттерндерімен жүйелі түрде байланысты болуы мүмкін. Бұл жағдай нәтижелерді интерпретациялау кезінде ерекше сақтықты талап етеді. Мұндай айнымалылар тұрақты мінез-құлық ерекшеліктерін (мысалы, көзқарастың жиі ауытқуы немесе объектіден алыстауы) көрсетуі мүмкін, сонымен қатар жекелеген сеанстардағы тіркеу сапасының ерекшеліктерін де бейнелеуі ықтимал. Осыған байланысты белгілер маңыздылығын талдау олардың корреляциялық құрылымымен кешенді түрде қарастырылуы тиіс. Мағыналық жағынан ұқсас айнымалылардың (мысалы, head_left_ratio түрлі агрегаттары немесе F1_Gsteady және all_mean_Gsteady көрсеткіштері) болуы жағдайында маңыздылық мәндерінің үлестірілуі шартты сипатта болуы және нақты оқыту жиынтығының бөлінісіне тәуелді болуы мүмкін. Модельдің оқыту жиынтығы көлемінің ұлғаюына тұрақтылығын бағалау мақсатында оқыту қисығы құрылды (27-сурет). Бұл қисық Logistic Regression моделінің «оқыту мысалдарының саны – ROC-AUC» координаттарындағы өзгерісін көрсетеді және деректер көлемі артқан сайын модель сапасының динамикасын талдауға мүмкіндік береді.

Сурет 27 – Модельдің оқыту қисығы
Оқыту қисығын талдау көрсеткендей, оқыту жиынтығының көлемі артқан сайын модель сапасы біртіндеп жақсарып, нәтижелердің шашырауы азаяды. Бұл деректер көлемін ұлғайту жіктеу дәлдігін қосымша арттыруға мүмкіндік беретінін білдіреді. Жүргізілген эксперименттер агрегатталған мультимодальды белгілердің АСБ бар балалар мен ҚД балаларды тиімді ажыратуға мүмкіндік беретінін көрсетті. Ең жоғары нәтижелерді Logistic Regression моделі көрсетті, ол эксперименттің барлық кезеңдерінде ROC-AUC және F1-score метрикалары бойынша жоғары мәндерге қол жеткізді. Алынған нәтижелер қолданылған белгілердің ақпараттылығын растап, мінез-құлық белгілерін автоматтандырылған талдауда машиналық оқыту әдістерін қолданудың әлеуетін дәлелдейді.

Классикалық машиналық оқыту алгоритмдерінен бөлек, зерттеу аясында уақыттық қатарларды талдауға арналған нейрожелілік архитектуралар да қарастырылды. Мұндай модельдерді қолдану балалардың стимулдық материалмен өзара әрекеттесу кезіндегі мінез-құлық ерекшеліктерін айқын уақыттық динамикаға ие болуымен негізделеді. Атап айтқанда, көзқарас бағытының өзгеруі, стимулға реакция, мимикалық белсенділік және бас қозғалыстары тек агрегатталған статистикалық сипаттамаларда ғана емес, уақыттық сигналдардың құрылымында да маңызды диагностикалық ақпаратты қамтиды. Уақыттық қатарларды талдау үшін келесі терең оқыту архитектуралары зерттелді: бірөлшемді нейрондық желілер (CNN1D), жергілікті уақыттық заңдылықтарды анықтауға арналған; екібағытты рекуррентті желілер (BiLSTM), уақыт бойынша алға және кері бағыттағы тәуелділіктерді ескеруге мүмкіндік береді; сондай-ақ ұзақ мерзімді тәуелділіктерді модельдеуге арналған назар механизміне негізделген Transformer архитектуралары. Бұл модельдер деректердің тізбектік ұсынылуы негізінде оқытылды, онда әрбір эксперименттік сеанс тұрақты ұзындықтағы уақыттық қатар ретінде ұсынылады. Нейрожелілік модельдердің group cross-validation процедурасы бойынша алынған бағалау нәтижелері 18-кестеде келтірілген.
Кесте 18 – Нейрожелілік модельдердің сапа метрикалары 
	Модель
	accuracy
	balanced_accuracy
	precision
	recall
	f1
	pr_auc
	roc_auc

	BiLSTM_TS
	0.879
	0.880
	0.900
	0.865
	0.882
	0.917
	0.921

	CNN1D_TS
	0.828
	0.829
	0.857
	0.808
	0.832
	0.918
	0.901

	Transformer_TS
	0.818
	0.817
	0.815
	0.846
	0.830
	0.868
	0.887


18-кесте нәтижелерін талдау нейрожелілік архитектуралар ішінде ең жоғары көрсеткіштерді BiLSTM моделі көрсеткенін дәлелдейді. Бұл екібағытты рекуррентті желілердің эксперименттік схеманың әртүрлі фазалары арасындағы уақыттық тәуелділіктерді тиімді ескере алу қабілетімен түсіндіріледі. ROC-AUC=0.921 мәні модельдің уақыттық сигналдар негізінде АСБ және ҚД кластарын жоғары дәлдікпен ажырататынын көрсетеді. Сонымен қатар F1-score = 0.882 мәні жіктеу сапасының теңгерімді екенін растайды. CNN1D моделі де жеткілікті жоғары нәтижелер көрсетті. Свёрточты желілер жергілікті уақыттық заңдылықтарды тиімді анықтай алады, алайда ұзақ мерзімді тәуелділіктерді модельдеуде белгілі бір шектеулерге ие болуы мүмкін. Transformer моделі салыстырмалы түрде төменірек нәтижелер көрсетті, бұл трансформер архитектураларының тиімді оқытылуы үшін деректер көлемінің үлкен болуын талап етуімен байланысты болуы ықтимал. Нейрожелілік модельдердің тиімділігін соңғы бағалау тәуелсіз тест жиынында жүргізілді. Нәтижелер 19-кестеде келтірілген.
Кесте 19 – Нейрожелілік модельдердің тест жиынындағы сапа метрикалары

	Модель
	accuracy
	balanced_accuracy
	precision
	recall
	f1
	pr_auc
	roc_auc
	n_train
	n_test

	BiLSTM_TS
	0.900
	0.900
	0.833
	0.97
	0.909
	0.983
	0.980
	79.000
	20.000

	CNN1D_TS
	0.900
	0.900
	0.833
	0.96
	0.90
	0.981
	0.980
	79.000
	20.000

	Transformer_TS
	0.850
	0.850
	0.818
	0.92
	0.92
	0.948
	0.930
	79.000
	20.000


19-кестеде тәуелсіз тест жиынында BiLSTM және CNN1D модельдері іс жүзінде бірдей нәтижелер көрсетті. ROC-AUC ≈ 0.98 мәні модельдердің АСБ және ҚД кластарын жоғары дәлдікпен ажырату қабілетін растайды. Әсіресе recall көрсеткіші маңызды, себебі бұл модельдердің тест жиынында барлық АСБ жағдайларын дұрыс анықтағанын білдіреді. Классикалық модельдердің жоғары тиімділігіне қарамастан, маңызды зерттеу бағыты сигналдардың уақыттық құрылымын талдау болып табылады, бұл терең оқыту модельдерін қолдануды талап етеді. Әртүрлі тәсілдердің тиімділігін кешенді бағалау мақсатында классикалық модельдер мен нейрожелілік архитектуралардың салыстырмалы талдауы жүргізілді. Салыстыру нәтижелері 20-кестеде ұсынылған.
Кесте 20 – Жіктеу модельдерінің салыстырмалы талдауы
	Модель
	roc_auc
	pr_auc
	balanced_accuracy
	f1
	түрі

	LogisticRegression
	0.976
	0.978
	0.898
	0.906
	классикалық

	SVC_RBF
	0.958
	0.966
	0.887
	0.897
	классикалық

	RandomForest
	0.927
	0.953
	0.880
	0.882
	классикалық

	BiLSTM_TS
	0.921
	0.917
	0.880
	0.882
	терең

	CNN1D_TS
	0.901
	0.918
	0.829
	0.832
	терең

	Transformer_TS
	0.887
	0.868
	0.817
	0.830
	терең


20-кестеде екі түрлі модельдер тобының нәтижелерін бірыңғай салыстырмалы кеңістікте біріктіріп, деректерді ұсыну тәсілдерінің – агрегатталған сессиялық немесе уақыттық – ықтималдықтарды ранжирлеу және шекті жіктеу сапасына әсерін бағалауға мүмкіндік береді. Интегралды метрикалар деңгейінде Logistic Regression моделі көшбасшы болып табылады (ROC-AUC = 0.976, PR-AUC = 0.978, balanced_accuracy = 0.898, F1 = 0.906). Бұл агрегатталған белгілердің ықшам жиынының жоғары ақпараттылығын және айырмашылықтардың едәуір бөлігі зейін мен стимулмен өзара әрекеттесу көрсеткіштерінің салыстырмалы түрде қарапайым комбинацияларында кодталатынын көрсетеді. SVC_RBF және Random Forest модельдері де бәсекеге қабілетті нәтижелер көрсеткенімен, AUC мәндері бойынша төменірек, бұл шектеулі бақылаулар жағдайында бейсызық шешім шекарасының тұрақтылығының төмендігімен немесе корреляцияланған белгілерге және профильдердің вариативтілігіне сезімталдығымен түсіндірілуі мүмкін. 
Уақыттық модельдер тобында ең жоғары нәтижені BiLSTM_TS көрсетті (ROC-AUC = 0.921, PR-AUC = 0.917, balanced_accuracy = 0.880, F1 = 0.882). Бұл уақыт бойынша нормаланған траекториялар мен оқиғалар тізбегінің құрылымынан алынатын динамикалық сигналдың бар екенін растайды. CNN1D_TS моделі PR-AUC көрсеткіші бойынша жақын мән көрсеткенімен (0.918), balanced accuracy және F1 бойынша төменірек нәтиже көрсетті, бұл свёрточты желілердің локалды үлгілерді тиімді анықтағанымен, ұзақ мерзімді тәуелділіктерді әлсіз ескеретінін көрсетеді. Transformer_TS моделі ең төмен нәтижелерді көрсетті (ROC-AUC = 0.887, PR-AUC = 0.868), бұл шағын деректер жиынтығы жағдайында назар механизмінің тұрақты жұмыс істеуі үшін көбірек деректер мен қатаң регуляризация қажет болуымен түсіндіріледі. 20-кесте нәтижелерін талдау көрсеткендей, берілген эксперименттік жағдайда классикалық машиналық оқыту модельдері нейрожелілік архитектураларға қарағанда біршама жоғары сапа көрсеткіштерін демонстрациялайды. Бұл оқыту жиынтығы көлемінің шектеулілігімен, агрегатталған белгілердің жоғары ақпараттылығымен және күрделі нейрожелілік модельдердің ықтимал артық үйренуімен байланысты болуы мүмкін. Сонымен қатар, нейрожелілік модельдердің нәтижелері де жоғары дәлдік деңгейін көрсетіп, деректерде маңызды уақыттық құрылымның бар екенін растайды. Алынған нәтижелер мультимодальды бет-әлпет белгілерінің АСБ бар балалар мен ҚД балаларды автоматты түрде ажырату үшін жеткілікті ақпаратты қамтитыны туралы зерттеу гипотезасын толықтай растайды. 
Жүргізілген эксперименттік бағалау ұсынылған мультимодальды белгілер кеңістігінің жоғары ақпараттылыққа ие екенін және АСБ бар балалар мен ҚД балаларды тиімді ажыратуға мүмкіндік беретінін көрсетті. Ең жоғары нәтижелерді классикалық машиналық оқыту модельдері, әсіресе логистикалық регрессия моделі көрсетті, ол кросс-валидация жағдайында да, тәуелсіз тест жиынында да ROC-AUC, PR-AUC және F1-score бойынша жоғары мәндерге қол жеткізді. Сонымен қатар, нейрожелілік архитектуралар да жоғары сапа деңгейін көрсетіп, талданатын мінез-құлық белгілерінда маңызды уақыттық құрылымның бар екенін дәлелдеді. Жалпы алғанда, алынған нәтижелер ұсынылған модельдің дұрыстығын растайды, зерттеу гипотезасын дәлелдейді және АСБ ерте анықтау міндеттерінде мультимодальды мінез-құлық деректерін автоматтандырылған талдау үшін машиналық оқыту әдістерін қолданудың перспективалылығын көрсетеді.
3.3 Аутистік спектр бұзылыстарының ерте белгілерін болжауға арналған ақпараттық жүйені құру
АСБ ерте белгілерін анықтау және болжауға арналған ақпараттық жүйені әзірлеу осы зерттеудің қорытынды кезеңі болып табылады, оның аясында теориялық қағидалар, тәжірибелік нәтижелер және әзірленген машиналық оқыту модельдері қолданбалы бағдарламалық шешім түрінде іске асырылады. Егер алдыңғы бөлімдерде мультимодальды деректер базасын қалыптастыру және болжау моделін құру мәселелері қарастырылған болса, бұл бөлімде негізгі назар жүйе архитектурасына, пайдаланушымен өзара әрекеттесу логикасына және AI-WATCH-KID ақпараттық жүйесінің бағдарламалық іске асырылу ерекшеліктеріне аударылады. Әзірленген ақпараттық жүйе бет – әлпет деректерін тіркеу, бақылаулар корпусын жинақтау, модельді қайта оқыту және диагностика жүргізу үдерістерін біріктіретін тұтас бағдарламалық орта болып табылады. Ғылыми тұрғыдан мұндай интеграция зерттеудің барлық кезеңдері арасындағы үздіксіз байланысты қамтамасыз етеді: деректерді жинау, оларды құрылымдау, модельді оқыту және оны практикалық қолдану. Басқаша айтқанда, ақпараттық жүйе әрбір кезеңі алдыңғы және кейінгі кезеңдермен үйлестірілген толық зерттеушілік-қолданбалы контурдың бағдарламалық іске асырылуы ретінде қарастырылады.

Архитектуралық тұрғыдан AI-WATCH-KID жүйесі тәжірибелік схемаға негізделген өзара әрекеттесу қағидатына құрылған, мұнда пайдаланушы жекелеген терезелер мен командалармен жұмыс істемей, алдын ала анықталған режимдер тізбегі арқылы өтеді. Мұндай логика мінез-құлық деректерін талдау міндеттерінде ерекше маңызды, себебі процедураның қайта жаңғыртылуы және өзара әрекеттесудің бірыңғай регламентін сақтау алынатын сигналдардың сапасына, сәйкесінше модельдік болжамның сенімділігіне тікелей әсер етеді. Осыған байланысты қолданбаның интерфейсі тек визуалды басқару құралы ретінде ғана емес, сонымен қатар сеанстың барлық кезеңдерінің дұрыс орындалуын бақылауға арналған ұйымдастырушылық механизм ретінде жобаланған. Функционалдық тұрғыдан жүйеде үш негізгі жұмыс үрдісінен қарастырылады: деректерді жинау, деректер базасы және диагностикадан өту. Мұндай бөлу мультимодальды бақылаулардың өмірлік циклі логикасын көрсетеді. Деректерді жинау режимінде қосымша таңбаланған зерттеу корпусын қалыптастыруды қамтамасыз етеді. Деректер базасы режимінде жиналған сеанстарды сақтау, қарау, құрылымдау және модельді қайта оқыту жүзеге асырылады. Диагностика режимінде жүйе алдын ала оқытылған модельді жаңа балаға қолданып, ықтималдық және интерпретацияланатын қорытынды қалыптастырады. Мұндай үшдеңгейлі ұйымдастыру әдіснамалық тұрғыдан негізделген, себебі ол зерттеушілік және қолданбалы контурларды ажыратып, деректер корпусын қалыптастыру мен модельді нақты қолдану кезеңдерінің араласуын болдырмайды.

Іске асырудың маңызды ерекшеліктерінің бірі интерфейстің қадамдық орындауға бағытталуы болып табылады. Пайдаланушы қатысушы туралы мәліметтерді енгізу мен режимді таңдаудан бастап, құрылғыларды тексеруге, одан кейін F1–F6 стандартталған протоколын орындауға, ал сеанс аяқталғаннан кейін нәтижелерді қарауға, жазбаны сақтауға және оны талдауға бірізді түрде өтеді. Мұндай тәсіл оператор қателерінің ықтималдығын төмендетеді, процедураның қайта жаңғыртылуын қамтамасыз етеді және жүйені нақты практика жағдайында, соның ішінде бағдарламалық жасақтама әзірлеушісі емес мамандар тарапынан қолдануға мүмкіндік береді. Сонымен қатар интерфейс сенсорлардың ағымдағы күйі мен сеанстың белсенді фазасына қатысты жедел ақпаратты, сондай-ақ графиктерді, жиынтық есептерді, ықтималдық бағаларды және модальді үлестерді қамтитын аналитикалық нәтижелерді көрсетуге мүмкіндік береді. 28-суретте AI-WATCH-KID қосымшасының негізгі бастапқы терезесі ұсынылған, ол пайдаланушының базалық сценарийін таңдауға және жүйенің сәйкес функционалдық модуліне өтуге арналған.

Сурет 28 – AI-WATCH-KID қосымшасының басты терезесі
Басты терезе қосымшаға кірудің орталық нүктесі қызметін атқарып, бүкіл бағдарламалық ортаның навигациялық құрылымын айқындайды. Интерфейстің жоғарғы бөлігінде жүйенің атауы және үш негізгі режимнің мәнін түсіндіретін қысқаша сипаттама орналасқан. Бұл шешім бір жағынан бағдарламалық өнімнің тағайындалуын көрсететін идентификациялық қызмет атқарса, екінші жағынан пайдаланушыға нақты әрекеттерге өтпей тұрып, алдағы жұмыс құрылымы туралы когнитивтік түсінік қалыптастырады. Интерфейстің оң жақ жоғарғы бұрышында тіл ауыстырғыш орналасқан, бұл қолданбаны әртүрлі пайдаланушылар үшін бейімдеп, оның қолжетімділігін арттырады. Терезенің негізгі кеңістігі үш ірі функционалдық блок түрінде ұйымдастырылған. Бірінші блок диагностика режиміне сәйкес келеді және жаңа сеансты өткізуге, сондай-ақ АСБ ықтималдығын есептеп, интерпретацияланатын нәтиже қалыптастыруға арналған. Екінші блок деректерді жинау үдерісіне арналған және жаңа АСБ және ҚД сеанстарын тіркеу арқылы зерттеу корпусын толықтыруға, әрі қарай модельдерді оқытуға мүмкіндік береді. Үшінші блок деректер базасы режиміне өтуді қамтамасыз етеді, мұнда жинақталған жазбаларды қарау, сеанстарға қайта қол жеткізу, модельді қайта оқыту және бұрын алынған нәтижелерді талдау жүзеге асырылады. Әрбір блок өз функциясының қысқаша сипаттамасын және жеке іске қосу батырмасын қамтиды, бұл пайдаланушының дұрыс таңдау жасауын қамтамасыз етіп, сәйкес емес модульге өту ықтималдығын азайтады. Интерфейстің оң жақ төменгі бұрышында шығу батырмасы орналасқан, ол композицияны логикалық түрде аяқтап, қосымшаның жұмысын дұрыс аяқтауға мүмкіндік береді. Осылайша, басты терезе барлық негізгі режимдер бір басқару нүктесінде біріктірілген, құрылымы түсінікті және функционалдық тұрғыдан толыққанды бастапқы панель болып табылады. Келесі маңызды элемент ретінде деректерді жинау үдерісіндегі қатысушыны тіркеу экраны қарастырылады, ол 29-суретте ұсынылған.

Сурет 29 – Қатысушыны тіркеу және класс тағайындау интерфейсі
Бұл интерфейс таңбаланған зерттеу корпусын қалыптастыруға арналған және осыған байланысты бала туралы идентификациялық мәліметтермен қатар жазбаның нақты класына жатқызу өрісін қамтиды. Диагностика режимінен айырмашылығы, мұнда класс алдын ала анықталады және сеанс басталғанға дейін енгізіледі. Бұл модельді кейінгі оқыту тұрғысынан принципті маңызға ие, себебі дәл таңбаланған деректер жиынын қалыптастыруға мүмкіндік береді. Терезенің жоғарғы бөлігінде жүйенің сценарийлік қадамдық құрылымы сақталған, мұнда бірінші кезең – қатысушы туралы мәліметтерді енгізу – белсенді түрде белгіленген. Бұл класты тағайындау есептеу нәтижесі емес, ұйымдастырушылық-зерттеу кезеңіне жататынын көрсетеді.
Форманың орталық бөлігінде баланың идентификаторы, аты, сандық параметрлері және мультфильм идентификаторы енгізілетін өрістер орналасқан, бұл болашақ жазбаны нақты қатысушымен және стимулдық контекстпен байланыстыруға мүмкіндік береді. Интерфейстің негізгі элементі – «Класс» өрісі, онда ашылмалы тізім арқылы ASD және TD нұсқалары ұсынылады. Осылайша әрбір сессия тіркеу кезеңінде алдын ала белгілі меткамен белгіленіп, кейін зерттеу корпусының құрамында сақталады.

Терезенің төменгі бөлігінде енгізілген деректерді растау және келесі кезеңге өту элементтері орналасқан. Осылайша, 29-сурет таңбаланған мультимодальды деректер корпусын қалыптастырудың бастапқы кезеңін бейнелейді, онда қатысушы, сеанс және оның нақты класстық тиесілігі арасындағы дұрыс байланыс қамтамасыз етіледі. Қатысушы тіркелгеннен кейін жүйе пайдаланушыны құрылғыларды тексеру кезеңіне бағыттайды, ол 30-суретте көрсетілген.

Сурет 30 – Құрылғыларды тексеру және дайындық күйін бақылау интерфейсі
30-суретте көрсетілген интерфейс техникалық верификация функциясын орындайды және стандартталған сеансты бастар алдында барлық маңызды тіркеу арналарының дайындығын растауға арналған. Терезенің жоғарғы бөлігінде интерфейстің навигациялық құрылымы сақталған: жүйе атауы, ағымдағы кезең индикаторы, тіл ауыстырғыш, кері қайту батырмасы және таңдалған қатысушы туралы мәліметтер. Бұл пайдаланушы контекстінің үздіксіздігін қамтамасыз етіп, кезеңдер арасында ауысу кезінде әрекеттер логикасының сақталуына мүмкіндік береді. Интерфейстің орталық бөлігі аппараттық және бағдарламалық компоненттердің күйін көрсетуге арналған. Мұнда Tobii Dynavox eye-tracker құрылғысының, бет камерасының және мәтінді дыбыстау (TTS) модулінің күйі жеке-жеке көрсетіледі. Әрбір құрылғы өз күй картасы арқылы ұсынылып, оның қосылғаны және жұмысқа дайындығы туралы ақпарат беріледі. Мұндай құрылым операторға қай компоненттің дайын екенін және қайсысы қосымша тексеруді қажет ететінін жедел анықтауға мүмкіндік береді.
Жұмыс аймағының сол жағында камерадан алынған бейне және оған қабаттасқан бет-әлпет нүктелерінің торы көрсетіледі. Бұл тек бет анықталу фактісін ғана емес, сонымен қатар бет-әлпетті талдау арнасының сапасын бақылауға мүмкіндік береді. Оң жақ бөлігінде gaze-сигналды бақылау блогы орналасқан, онда ағымдағы көзқарас нүктесінің орны және сәйкестендіру немесе тексеру тапсырмасының аймағы визуализацияланады. Сандық прогресс индикаторы жүйеде eye-tracking дұрыстығын тексеру кезең-кезеңімен жүзеге асырылатынын көрсетеді, яғни тек қосылу фактісін тексерумен шектелмейді. Терезенің төменгі бөлігінде диагностикалық хабарламалар, прогресс индикаторы және қайта тексеру мен келесі кезеңге өту батырмалары орналасқан. Осылайша, бұл интерфейс тәжірибелік немесе диагностикалық сеансты бастар алдында сигналдардың сапасын формальды түрде бақылау процедурасын қамтамасыз етеді. Дайындықтың келесі маңызды кезеңі ретінде көзқарас трекингінің дәлдігін тексеру экраны қарастырылады, ол 31-суретте ұсынылған.
[image: image75.png]Hbicagsi Ke36eH AN YCTaKyis 12/12
Kacoin uyxre xapcsi woicanea 12 per Tycy Kepex. sonvey

YKapaiiceint

Tobii Texcepici c3rri ankransi




Сурет 31 – Көзқарасты бақылау кеңістіктік тексеру интерфейсі
Бұл интерфейс қатысушының көзқарасы дұрыс қадағаланатынын және жүйенің көзқарасты бақылау нүктесінің алдын ала анықталған визуалды мақсаттарға тұрақты түрде түсуін сенімді тіркей алатынын растауға арналған. Экранның сол жақ жоғарғы бөлігінде пайдаланушыға арналған нұсқаулық орналасқан, онда көзқарасты жарқын белгіленген нысандарда ұстап тұру талап етіледі, сондай-ақ орындалған дәл түсулер санының есептегіші көрсетіледі. Мұндай құрылым тексеру процедурасының пассивті бақылау емес, құрылымдалған бақылау тесті екенін айқындайды. Экранның негізгі бөлігі көру өрісінің әртүрлі аймақтарына орналастырылған визуалды мақсаттармен толтырылған. Бұл шешімнің әдістемелік маңызы зор, себебі ол көзқарастың тек бір нүктеде емес, бүкіл экран бойынша дұрыс локализациясын тексеруге мүмкіндік береді. Төменгі бөлікте белсенді мақсат және ағымдағы gaze-нүкте көрсетіледі, бұл тексеру процесін пайдаланушы мен оператор үшін көрнекі етеді. Осылайша, 31-сурет негізгі протоколды бастар алдындағы міндетті кезең болып табылатын көзқарасты бақылау сигналдың кеңістіктік верификациясына арналған арнайы интерфейсті бейнелейді.

Әдіснамалық тұрғыдан деректерді жинау үдерісі мен диагностикадан өту үдерісін нақты ажырату маңызды. Соңғы кезеңге дейін олардың ішкі логикасы ұқсас болғанымен, қолданылу мақсаттары әртүрлі. Екі жағдайда да пайдаланушы бірдей кезеңдерден өтеді: қатысушыны тіркеу, құрылғыларды тексеру, сәйкестендіру, F1–F6 стандартталған сеансын өткізу, мультимодальды деректерді синхронды тіркеу және сеанстың қорытынды пакетін қалыптастыру. Бұл мінез-құлықты бақылау процедурасы екі режимде де бірдей жүзеге асырылатынын білдіреді. Айырмашылық алынған жазбаның тағайындалу деңгейінде пайда болады. Деректерді жинау үдерісінде әрбір сеансқа алдын ала белгілі ASD немесе TD меткасы беріледі, соның нәтижесінде жазба таңбаланған зерттеу корпусына енгізіліп, кейін модельді оқыту мен валидациялауда қолданылады. Ал диагностика үдерісінде класс алдын ала берілмейді. Сеанс аяқталғаннан кейін жүйе дайын модельді жаңа белгілер жиынына қолдана отырып, ASD ықтималдығын, болжамды класты және интерпретацияланатын қорытындыны есептейді. Осылайша, деректерді жинау үдерісінің нәтижесі –supervised learning үшін таңбаланған жазба болса, диагностика үдерісінің нәтижесі – жаңа жағдайға арналған модельдік болжам болып табылады. Бұл айырмашылық қолданбалы ғана емес, ғылыми тұрғыдан да маңызды, себебі ол оқыту корпусы мен нақты қолдану корпусын әдіснамалық тұрғыдан нақты ажыратуға мүмкіндік береді. 32-суретте экперименттік схема аяқталғаннан кейін және оқытылған модель белгілер векторына қолданылғаннан кейін қалыптасатын қорытынды болжау нәтиженің интерфейсі ұсынылған.

Сурет 32 –  Диагностикалық болжау нәтижені көрсету интерфейсі
Бұл экран диагностика бөлімінің қорытынды болжау кезеңіне сәйкес келеді және нәтижені кәсіби талдау мен интерпретациялауға ыңғайлы түрде ұсынуға арналған. Интерфейстің орталық бөлігінде АСБ-мен байланысты мінез-құлық белгілерінің айқындылық деңгейін сипаттайтын интегралды көрсеткіш бейнеленеді. Бұл мән сандық форматта да, пайыздық түрде де ұсынылып, нәтижені бірмәнді қабылдауды қамтамасыз етеді. Қосымша ретінде алынған бағалауды диагностикалық тәуекел деңгейімен сәйкестендіруге мүмкіндік беретін түстік және мәтіндік интерпретация шкаласы қолданылады. Интегралды көрсеткіштің төменгі бөлігінде есептелген белгілер мен модельдің ықтималдық болжамы негізінде қалыптастырылған мәтіндік қорытынды орналасқан. Бұл блок сандық бағалаудан баланың мінез-құлық сипаттамаларын сипаттауға өтуді қамтамасыз ететін бастапқы интерпретация функциясын атқарады. Атап айтқанда, жүйе көру зейінінің ерекшеліктерін, фиксация тұрақтылығын және мінез-құлықтың типтік үлгілерден ауытқу деңгейін көрсетеді.

Интерфейстің төменгі бөлігінде негізгі сипаттамалардың агрегатталған блогы ұсынылған, оған көру зейіні, мінез-құлық тұрақтылығы, көзқарас бағыттылығы және мимикалық белсенділік көрсеткіштері кіреді. Бұл интегралды бағалаудан мультимодальды талдау негізінде қалыптасқан мінез-құлық профилінің жалпыланған көрінісіне өтуді қамтамасыз етеді. Осылайша, 32-суретте ұсынылған интерфейс диагностикалық нәтижені ұсынудың тұтас моделін жүзеге асырады, сандық бағалауды, мәтіндік интерпретацияны және мінез-құлық индикаторларының құрылымдалған жиынтығын біріктіре отырып, нәтижелердің көрнекілігі мен түсіндірілгіштігін арттырады. Интегралды көрсеткіштің жоғары ақпараттылығына қарамастан, жүйені практикалық қолдану үшін алынған нәтижелердің түсіндірілгіштігін қамтамасыз ету ерекше маңызды болып табылады. Осыған байланысты жүйеде модель шешіміне жеке белгілер мен модальділіктердің қосқан үлесін егжей-тегжейлі талдауға мүмкіндік беретін арнайы аналитикалық интерфейс қарастырылады (33-сурет).

Сурет 33 – Нәтижені аналитикалық қорытындысы және модельді түсіндіру интерфейсі
Келесі талдау кезеңінде диагностикалық деректер құрылымын егжей-тегжейлі көрсетуге арналған мультимодальды белгілерді визуализациялаудың кеңейтілген интерфейсі қолданылады (34-сурет).

Сурет 34 – Түсіндірілетін модель интерфейсі
34-суретте көрсетілген экран есептелген ASD көрсеткішін терең талдауға арналған және жүйе нәтижесінің түсіндірілгіштігін қамтамасыз етеді. Интерфейс нәтижені бір ғана сан түрінде емес, көпдеңгейлі құрылым ретінде ұсынады, оған жалпы индикатор, модальділік бойынша бөліну және модель шешіміне әсер ететін факторлардың ранжирленген жиынтығы кіреді. Суреттің жоғарғы бөлігінде ASD бағытын күшейтетін белгілерге басымдық берілген. Мұнда жартылай шеңбер түріндегі интегралды индикатор, қорытынды жиынтық, сондай-ақ көзқарас және зейін, бас қалпы, бет-әлпет мимикасы, мимикалық белсенділік және бет геометриясы сияқты модальді арналардың үлестері көрсетіледі. Жеке блокта модель шешімін ASD бағытына ең көп ығыстыратын факторлар берілген. Белгілердің біреуі қалқымалы түсіндірме терезе арқылы ашылып көрсетілген, бұл әрбір факторды пәндік тұрғыдан интерпретациялау мүмкіндігін дәлелдейді. Суреттің төменгі бөлігінде дәл осы интерфейс, бірақ ҚД бағытын қолдайтын факторларға назар аудара отырып көрсетілген. Бұл түсіндірілудің екіжақты сипатын айқындайды: жүйе тек ASD ықтималдығын арттыратын белгілерді ғана емес, сонымен қатар мінез-құлықтың типтік профильге сәйкестігін көрсететін факторларды да анықтай алады. Осылайша, аналитикалық интерфейс түсіндірілетін жасанды интеллекттің тиімді құралы ретінде қызмет атқарады және кәсіби талдау мен сараптамалық интерпретация үшін қолайлы. Жалпы алғанда, 34-сурет жүйенің маңызды қасиетін – есептеу нәтижесінің ашықтығын модальді және факторлық түсіндіру арқылы қамтамасыз етуді – көрсетеді. 35-суретте жинақталған деректер корпусына шолу жасау, диагностикалық жазбаларға қол жеткізу және модельді оқыту модулін біріктіретін деректер базасы режимі ұсынылған.

lepekTep 6azacel s B

Bykin 6a3a 6ip faHa katanortad okpeinagsl: C:\Users\ENU\Documents\Al-Watch-Kid\data. Ocbl xepaeH xa3zbanapapl Kapan Ta, MOAenbAi yWpeTe ae anachis.

@ 1. barpapnay 2. benim 3. bana ranpay 4. Hotnxe

Basa peXuMi Kanam XyMbic ictengi

Byn pexum cakTansaH aunpapabl KauTa okuasl: anasiMeH beniMai TaHAaHpis, KeitiH Banansl Taybin, COMBIHAA HITUKECIH Xannbl HOPMATTa AWLIHBIZ.

3xcnepuMeu'r'ri|( Konnekuusa [narHocTuka Tapuxbl
[Oepexk kesi: collection - BapnsiFer: 99 Depek kesi: diagnosiz - BapneiFsl: 4
ASD knacsl TD knacsl ASD knacsl TD knacsl

52 47 2 2

JKyMbic perTi

TemeHaeri yw KbicKka KapTouka 6asa pexuMingeri kagamMaapasl TyciHaipeai. Mutepdeic con peTneH KypbinFaH, COHALIKTAH 9P BKNAAKA 63 MIHAETIH FaHa OPLIHAANALI.

1 2 3
Benimai TaHAaHpI3 BanaHbl TabbiHpI3 HaTuxeHi oKpbiHpbI3
AﬂANMeN 3eprrey )Kasﬁanapu Ma, ange AuMarHocTuka Narmxenepi Me, COHbl aHbIKTaHbI3. Isney BpiCi MEeH KbiCKa cvsrinep ApKbinbl HaKThl Banaubl Tes AlbIKbI3. COK‘N Kapamaa SEHBNNK neperi MEH aHanuTUKacsl 5IP 3KpaHaa awsinansl.

Mopgenbai okpITYy XaHe KbicKa cana Barachbl
Byn 6nok xyieneri aFbiMaarbl NanaanaHyweiHbi{, Documents/Al-Watch-Kid/data/collection/ASD xaHe collection/TD nankanapsl GoubiHwa Logistic Regression yipereni

naarot  C:\Users\ENU\Documents\Al-Watch-Kid\data

Mpouecc: collection/ASD + collection/TD -> feature extraction -> Logistic Regression -> accuracy xaHe Fl -> cakray xaHe diagnosis pexumMinge KonaaHy.

woe  Mopienb paubiH

CoHFbl OKbITY

CoHfbl HaTUXe: accuracy 93.94%, F10.94, ROC-AUC 0.97. Kaxet 6onca Mmogensbai KanTa yipetyre 6onagsl.

@ Yﬁperinreu Mogens @ Dataset
LogisticRegression 99 ceccus | 149 feature
WHTepnpeTaumsra bikFaitnel classical model. ASD 52 | TD 47 | Train 66 | Test 33

e A Accuracy @ ROC-AUC
0.94 93.94% 0.97

ASD xaHe TD TeHrepiMiHe cesiMTan Hold-out test split Hold-out test split 60ibiHwWa axbIpaTy canacsl

Kpickawa kopeiTeiHgel: Logistic Regression tek collection/ASD (52) xane collection/TD (47) nankanapeinan yipertinai. Baranay 66/33 Geninicinge oTTi. EH biknangel benrinep: Herisri 6enrinep. Mogens diagnosis pexumi ywin cakrangs:: C\Users\ENU\Documents\Al-Watch-Kid\models.

= o X

4 Pexumai Tannay

Mogensai oksiTy




Сурет 35 – Деректер базасы режимі және модельді оқыту интерфейсі
Бұл интерфейс жүйенің орталық аналитикалық және ұйымдастырушылық түйіні қызметін атқарады. Экранның жоғарғы бөлігінде навигациялық қадамдар көрсетілген: шолу, бөлімді таңдау, баланы таңдау және нәтижені қарау. Төменгі бөлігінде екі жиынтық блок орналасқан: тәжірибелік коллекция және диагностика тарихы. Бірінші блок таңбаланған зерттеу корпусының көлемін және ASD мен TD бойынша үлестірілуін көрсетеді, ал екінші блок жүргізілген диагностикалық сеанстар санын және олардың нәтижелер бойынша бөлінісін бейнелейді. Мұндай құрылым әдіснамалық тұрғыдан маңызды, себебі ол модельді оқыту үшін қолданылатын деректер корпусын және жүйенің қолданбалы пайдалану нәтижелерін нақты ажыратады. Суреттің төменгі бөлігінде модельді оқытуға арналған аналитикалық блок орналасқан, онда қолданылатын модель түрі (Logistic Regression), оқыту жиынтығының көлемі, белгілер саны, сондай-ақ F1, Accuracy және ROC-AUC сияқты сапа көрсеткіштері көрсетіледі. Интерфейсте оқыту модулінің болуы жүйенің тек алдын ала дайындалған модельдерді сырттан импорттауды ғана емес, сонымен қатар жинақталған деректер негізінде модельді қайта оқыту циклін де қолдайтынын көрсетеді. Осылайша, деректер базасы режимі деректер корпусын сақтау, жазбаларды қарау және нақты таңбаланған деректер негізінде модельді эволюциялық жаңарту функцияларын біріктіреді. 36-суретте жинақталған ақпараттың әртүрлі санаттары арасында навигацияны жүзеге асыратын деректер базасы бөлімін таңдау экраны көрсетілген.

Bykin 6asa Gip faHa katanortaH okbinagsl: C:\Users\ENU\Documents\Al-Watch-Kid\data. Ocbl xepaeH xa3zbanapabl Kapan Ta, MOAeNbAi ypeTe Ae anachbia.
@ 1. Baspapnay 2. Benim . Bana ranpa aTHXe
Kai 6enimMpai awambia?
MyHaa Tek aepek Ke3i Tanaanagel. KaproukaHel 6ackaHHaH KeWiH Keneci Kagamaa Tek con beniMHiK xa3banapsl kepceTineai.

BeniMaepaiH, aibipMaLlbinbiFbl

3eprrey xa3banapeivaa HakTbl Knacc anasiH ana 6ap, an auarHocTuka GeniMiHae MoaeNbAIK KOPBLITLIHALI MEH MATIHAIK TYCIHAIPY awbinansl.

coLLECTION  3epTTey Xasbanapsl 99 DUGNosIs  [lMArHOCTMKa HaTHXenepi ['
Byn ﬁfniune BananbiH knacel anasiH ana benrinenren. On pepekTi Tekcepyre, canbiCToipyFa XaHe BacTankel ceaHc AMarpaMManapsid Kapayfa Byn GoniMae MORENL ecenTereH Kayin aifMassi, TYCIHAIPME UHTEPNPETALMS KaHE AHANHTUKANBIK AKArPaMManap KopceTineai.
bIHFAUNI.
Bapneirsi: 99 - ASD: 52 - TD: 47 BapnuiFb: 4 - ASD: 2-TD: 2

Jasbanapas! awy YXas6anapasl awy

Bencewai 6eniv  OJ1i TAHAANMaFaH

Temerpgeri exi kapToukaHbiH bipin BaceiHpis. Ocbigan KewiH xasbanap TisiMi aBTOMaTThl TypAae awsinansl.

)Kasbanapra ety





Сурет 36 – Деректер базасы бөлімдері бойынша навигация интерфейсі
Бұл интерфейс жазбалардың екі түріне бастапқы қолжетімділікті ұйымдастыруға арналған: тәжірибелік және диагностикалық. Экранның жоғарғы бөлігінде бөлім атауы, қысқаша түсіндірме, тіл ауыстырғыш және кері қайту батырмасы орналасқан. Төменгі бөлігінде деректер базасымен жұмыс істеудің қадамдық сызбасы көрсетілген, мұнда белсенді кезең ретінде бөлімді таңдау белгіленген. Орталық бөлікте екі дербес блок ұсынылған: «Тәжірибелік жазбалар» және «Диагностика нәтижелері». Бірінші блок зерттеу мақсатында қолданылатын, алдын ала белгілі класстық меткасы бар таңбаланған деректер корпусын көрсетеді. Екінші блок жүргізілген диагностикалардың архивін бейнелейді. Мұндай құрылым оқыту дереккөзі мен қолданбалы нәтижелер дереккөзінің айырмашылығын айқындап, навигацияны әдіснамалық тұрғыдан дұрыс ұйымдастыруды қамтамасыз етеді. Зерттеу бөлімі таңдалғаннан кейін пайдаланушы 37-суретте көрсетілген таңбаланған тәжірибелік жазбалармен жұмыс істеу экранына өтеді.

HepekTtep 6a3zacel

Bykin 6a3a Gip faHa katanortaH okpinagsl: C:\Users\ENU\Documents\Al-Watch-Kid\data. Ocbl )xepaeH xa3banapabl Kapan Ta, Mogenbai yupere ge anacobia.

@ 1. Barnapnay 2. benim e 3. bana ranpay 4. Hetmxe

BanaHbl Taybin, XXasbaHbl TaHAaHbI3

Syn KaaaMaa Tek iJﬂCy, KNacc XaHe CypeinTay Kanasipeingsl. KOPTOHKONBI BackaHAa ToNbIK HATHMXE COHfFbl BKNAAKAAA awbinagsbl.

seprrey  3epTTEY XKasbanapbl

Byn Benimpe anpbin ana benrinexren ASD/TD knacei bap xasbanap xunansan. Kasip Tisimge 99 xa3sba kepinin Typ.

Ispey

ATtbl HeMece |D GoibiHwa isgey

XKas6anap Tisimi

KapYOHKRﬂﬁp TaHpanfaH 6enim BolbiHwa FaHa KepceTineal |3)1€y aTeiHa aa, ID HOMIpIHE ae XYMbIC |crev'|m

99 xasba rabunasl

Manuka
ID: 26021211090843 - xacw! Benricis

3eprToy 2026-03-18 17:31 Daitbin knacc

Tomupuc
1D: 26022221102619 - 3 xac

3eprrey 2026-02-22 2110 Lakein knacc

Anken

ID: 2602222101477 - 4 xac

3eprrey 2026-02-22 21:05 Daiibin knacc

= o X

Kas Pyc 4 Pexumai tannay

Benimai aybicTeipy

Knacc CypeinTay

Bapnbik knacc YKaHapaH eckire
Tasapry

ASD





Сурет 37 – Деректер базасы бөлімдері бойынша навигация интерфейсі
Бұл экран алдын ала таңбаланған деректер корпусына қолжетімділікті қамтамасыз етеді және іздеу, класс бойынша сүзгілеу және сұрыптау функцияларын қолдайды. Экранның жоғарғы бөлігінде бөлім контексті сақталады, ал төменгі бөлігінде деректерді басқару құралдары орналасқан: іздеу жолағы, класстар бойынша ашылмалы сүзгі және сұрыптау параметрлері. Бұл құралдардың болуы деректер базасының пассивті файлдар жиынтығы емес, басқарылатын зерттеу массиві ретінде ұйымдастырылғанын көрсетеді, мұнда қажетті деректер жиынтығына жедел қол жеткізу мүмкіндігі бар. Интерфейстің негізгі бөлігінде жеке қатысушыларға арналған карточкалар көрсетілген, онда баланың аты, идентификаторы, сеанс күні және класстық меткасы бейнеленеді. ASD және ҚД топтарын түспен ажырату тізімді оқуды жеңілдетіп, навигацияны жылдамдатады. Осылайша, 37-сурет тәжірибелік деректер корпусына пәндік тұрғыдан ұйымдастырылған қолжетімділіктің жүзеге асырылуын көрсетеді. 38-суретте бір тәжірибелік жазбаны егжей-тегжейлі талдау экраны ұсынылған.

EH MaHbI3Ab1 KOPBITBIHALI MEH KAXET AUArpaMManap EH MaHBI38b1 KOPBITBIHAbI MEH KAXET AMarpaMManap.
AngbiMeH KbICKA KOPbITbIHAbIHBI Kapan, KaxeT BonfFaHaa FaHa rpadMKTepAI alwbIHbI. AnabIMeH KbiCKa KOPBITbIHALIHBI Kapan, KaXeT 6onFaHAa FaHa rPadUKTEPAi ALBIHBI3.

Сурет 38 –  Жазбаларды мультимодальды талдау интерфейсі

Интерфейстің сол жақ бөлігінде бала мен сеансқа қатысты идентификациялық мәліметтерді қамтитын тұрақты ақпараттық панель орналасқан. Оң жақ бөлігінде мультимодальды графиктерді қарауға арналған қойындылардан тұратын аналитикалық блок берілген. Мұнда көзқарас траекторияларының объектіге қатысты динамикасы, бас қалпы параметрлерінің уақыттық қатарлары, бет-әлпет мимикалық сипаттамалары, сигналдардың таралуы және басқа да аналитикалық көріністер көрсетілуі мүмкін. Бұл экранның мазмұндық маңыздылығы – жазбаны ғылыми талдау объектісіне айналдыруында: пайдаланушы F1–F6 фазалары шеңберінде баланың көзқарасы, бас қалпы және мимикасы қалай өзгергенін егжей-тегжейлі бақылай алады. Осылайша, интерфейс тек қарау құралы емес, сонымен қатар нақты жазбаны зерттеушілік интерпретациялау құралы ретінде қызмет атқарады. 39-суретте деректер базасы режимінде сақталған диагностикалық нәтижелерді қарау интерфейсі көрсетілген.

Сурет 39 – Диагностикалық болжау нәтижелерді қарау интерфейсі
Тәжірибелік жазбалардан айырмашылығы, бұл бөлімде жүйе есептеген дайын болжамдар көрсетіледі. Терезенің сол жағында бала туралы мәліметтер, сеанс уақыты және жазбаның диагностика тарихына тиесілілігі берілген. Орталық бөлігінде нәтижені көрсететін жартылай шеңберлі индикатор, тәуекел деңгейінің сандық және мәтіндік интерпретациясы, сондай-ақ негізгі сигналдар блогы орналасқан. Осылайша, 39-сурет модельдік қорытындылар архивінің интерфейсін бейнелейді, ол бұрын есептелген болжамдарға қайта оралуға, оларды салыстыруға және ретроспективті талдау жүргізуге мүмкіндік береді. Бұл бөлім практикалық тұрғыдан маңызды, себебі жүйені нақты қолдану тарихын жинақтауды және қарауды қамтамасыз етеді. Осылайша, AI-WATCH-KID ақпараттық жүйесінің бағдарламалық іске асырылуы зерттеушілік және қолданбалы контурларды біріктіретін бірыңғай сценарийлік ұйымдастырылған интерфейске негізделген. Қосымша интерфейсі негізгі кезеңдердің барлығын бірізді орындауды қамтамасыз етеді: қатысушыны тіркеу, құрылғылардың техникалық дайындығын бақылау, стандартталған мультимодальды сеансты өткізу, жазбаларды қарау және сақтау, модельді қайта оқыту және диагностикалық қорытынды қалыптастыру. Ғылыми тұрғыдан алғанда, әзірленген интерфейс тек бағдарламалық өнімнің сыртқы безендірілуі емес, жүйе архитектурасының маңызды құрамдас бөлігі болып табылады, себебі ол процедураның қайта жаңғыртылуын, деректер корпусының құрылымдылығын және нәтижелердің түсіндірілгіштігін қамтамасыз етеді. Қолданбалы тұрғыдан AI-WATCH-KID ақпараттық жүйесінің жүзеге асырылуы түзету және білім беру мекемелерінде АСБ ерте белгілерін анықтау кезінде мамандарға қолдау көрсету құралы ретінде қолдануға негіз қалайды.
3-бөлім бойынша қорытынды 

Диссертациялық зерттеудің үшінші тарауында бет-әлпет деректерін мультимодальды талдау негізінде АСБ ерте белгілерін анықтау және болжауға арналған модель мен ақпараттық жүйені әзірлеуге бағытталған өзара байланысты ғылыми және қолданбалы міндеттердің кешені шешілді. Баланың мінез-құлқын синхронды мультимодальды сипаттама түрінде көрсетуге негізделген болжау моделі әзірленді. Бұл сипаттамаға көз қозғалысы деректері, бет-әлпет мимикасының параметрлері, бас қалпы, бет геометриясы және стандартталған бақылау протоколының оқиғалық контексті кіреді. Ұсынылған модель бастапқы деректерден бастап белгілер кеңістігіне, нормаланған көрініске және ықтималдық диагностикалық қорытындыға дейінгі деректерді кезең-кезеңімен түрлендірудің есептеу контурын жүзеге асырады. Әзірленген модельдің тиімділігіне кешенді тәжірибелік бағалау жүргізілді. Қалыптастырылған мультимодальды белгілер кеңістігінің жоғары дискриминациялық қабілетке ие екендігі және АСБ бар балалар мен ҚД балаларды тиімді ажыратуға мүмкіндік беретіні көрсетілді. Деректерді бөлу, кросс-валидация және тәуелсіз тест жиынын қолдануды қамтитын дұрыс валидация әдістемесі алынған нәтижелердің сенімділігін қамтамасыз етті. Ең жоғары сапа көрсеткіштерін классикалық машиналық оқыту алгоритмдері, атап айтқанда логистикалық регрессия моделі көрсетті, ол ROC-AUC, PR-AUC, balanced accuracy және F1-score бойынша жоғары мәндерге қол жеткізді. Сонымен қатар нейрожелілік архитектуралар сигналдардың маңызды уақыттық құрылымының бар екенін растады, бұл модельдерді одан әрі жетілдіру перспективаларын айқындайды. Барлық деректерді өңдеу кезеңдерін –  мультимодальды сигналдарды тіркеуден бастап интерпретацияланатын диагностикалық болжау нәтижеге дейін – біріктіретін AI-WATCH-KID ақпараттық жүйесінің архитектурасы әзірленіп, бағдарламалық түрде жүзеге асырылды. Жүйенің тәжірибелік схемаға негізделген өзара әрекеттесу логикасын жүзеге асыратыны көрсетілді, бұл бақылау процедурасының қайта жаңғыртылуын, сигнал сапасын бақылауды және нәтижелердің айқындылығын қамтамасыз етеді. Маңызды нәтижелердің бірі – деректер корпусын қалыптастыруды, модельді оқытуды және оны диагностика режимінде қолдануды қамтитын толық зерттеушілік-қолданбалы контурдың іске асырылуы болып табылады.  Бет – әлпет деректерін мультимодальды  талдау мен машиналық оқыту әдістеріне негізделген АСБ ерте белгілерін анықтаудың кешенді тәсілі әзірленіп, оның тиімділігі тәжірибелік түрде дәлелденді. Алынған нәтижелер ғылыми жаңалыққа да, практикалық маңыздылыққа да ие болып, АСБ ерте диагностикасы мен скринингі міндеттерінде шешім қабылдауды қолдайтын интеллектуалды жүйелерді құруға негіз қалайды.
ҚОРЫТЫНДЫ
Орындалған диссертациялық жұмыс аутистік спектр бұзылыстарының ерте белгілерін анықтау мен болжауға арналған ақпараттық жүйені әзірлеуге бағытталған кешенді ғылыми зерттеу болып табылады. Жұмыс барысында бет – әлпет деректерін мультимодальды талдауға негізделген жаңа әдіснамалық тәсіл ұсынылып, көз қозғалысы, бет мимикасы, бас қозғалысы деректерін біріктіре отырып, оларды тіркеу, өңдеу, құрылымдау және машиналық оқыту алгоритмдері қолданылып, болжау моделі әзірленді. Зерттеу нәтижесінде бет – әлпет деректерді жинаудан бастап кешенді бағалау, диагностикалық қорытынды алуға дейінгі толық есептеу контуры жүзеге асырылып, AI-WATCH-KID ақпараттық жүйесі түрінде бағдарламалық іске асырылды.
Диссертациялық зерттеу барысында қойылған ғылыми міндеттер толық көлемде шешілді. Бірінші бөлімде аутистік спектр бұзылыстарын анықтаудың дәстүрлі клиникалық, психологиялық-педагогикалық және ақпараттық әдістері жан-жақты талданып, олардың негізгі шектеулері анықталды. Атап айтқанда, қолданыстағы әдістердің субъективтілігі, ерте жастағы балалар үшін диагностиканың қиындығы және ерекше белгілердің микродинамикалық ерекшеліктерін тіркеудің күрделілігі көрсетілді. Сонымен қатар, компьютерлік көру, көз қозғалысын тіркеу технологиясы және машиналық оқыту әдістерінің мүмкіндіктері негізделіп, мультимодальды талдаудың артықшылықтары айқындалды. Екінші бөлімде балалардың бет-әлпет деректерін жинау және тіркеу әдістемесі әзірленіп, тәжірибелік зерттеу нәтижесінде құрылымдалған деректер қоры қалыптастырылды. Деректер құрамына көз қозғалысы параметрлері, фиксация көрсеткіштері, мимикалық белсенділік, бас бағыты және бет-әлпет нүктелердің динамикасы кірді. АСБ және ҚД балалар арасындағы үлестік қатынас 0.525 деңгейінде болып, деректердің теңгерімділігі қамтамасыз етілді.Үшінші бөлімде ұсынылған модельдің математикалық негізі әзірленіп, мультимодальды деректерді өңдеудің толық есептеу тізбегі құрылды. Модель бет-әлпет белгілері кеңістігінен бастап нормализацияланған белгілер кеңістігіне дейінгі түрлендірулерді қамтып, логистикалық регрессия негізінде ықтималдықтық классификация жүзеге асырылды. Тәжірибелік бағалау нәтижесінде ұсынылған тәсілдің жоғары тиімділігі дәлелденді. Қайталанатын кросс-валидация нәтижесінде логистикалық регрессия моделі ең жоғары көрсеткіштерді көрсетті: ROC-AUC = 0.979, бұл модельдің АСБ және ТД класстарын ажырату қабілетінің жоғары екенін көрсетеді. Топтық кросс-валидация кезінде recall = 0.923 және PR-AUC = 0.978 мәндері алынған, бұл модельдің АСБ жағдайларын тиімді анықтайтынын дәлелдейді. Тәуелсіз тесттік таңдамасында LogisticRegression моделі келесі нәтижелерді көрсетті, мұнда accuracy = 0.879, balanced accuracy = 0.875, precision = 0.810, recall = 0.997, F1-score = 0.895, ROC-AUC = 0.985. Бұл нәтижелер модельдің жоғары жалпылау қабілетін және әсіресе жалған теріс нәтижелердің болмауын (0 жағдай) көрсетеді, бұл ерте диагностика жүйелері үшін аса маңызды. Қателер матрицасының талдауы бойынша модель барлық АСБ жағдайларын дұрыс анықтап, тек 4 жағдайда ТД балаларды АСБ ретінде жіктеген, яғни қателер негізінен жалған оң нәтижелер түрінде байқалды.

Зерттеу нәтижесінде AI-WATCH-KID ақпараттық жүйесі әзірленіп, оның архитектурасы, деректерді жинау, сақтау, модельді қайта оқыту және диагностика жүргізу модульдері толық іске асырылды. Жүйе тәжірибелік схема басқару принципіне негізделіп, пайдаланушыға қадамдық түрде жұмыс істеуге мүмкіндік береді және деректерді тіркеудің дұрыстығын қамтамасыз етеді. Сонымен қатар жүйеде нәтижелерді түсіндіру механизмі енгізіліп, әрбір болжам үшін белгілердің үлесі көрсетіледі. Жалпы алғанда, жүргізілген зерттеу бет-әлпет деректерінің АСБ ерте белгілерін анықтауда жоғары ақпараттылыққа ие екенін көрсетті. Ұсынылған әдіс дәстүрлі субъективті бағалау тәсілдеріне қарағанда объективті, сандық және автоматтандырылған талдау мүмкіндігін қамтамасыз етеді. Диссертациялық жұмыстың ғылыми жаңалығы мультимодальды деректерді біріктіру арқылы ақпараттық белгілер векторы құру және АСБ ерте белгілерін ерте жаста болжау моделін ұсынуда. Ал практикалық маңыздылығы – әзірленген AI-WATCH-KID ақпараттық жүйесін медициналық, білім беру және түзету ұйымдарында қолдану мүмкіндігінде қамтамасыз етуде. Зерттеу нәтижелері диагностика сапасын, болжау дәлдігін  арттыруға, және түзету жұмыстарын тиімді ұйымдастыруға мүмкіндік береді.

